ശബരിമല: സര്‍ക്കാര് ഓര്‍ഡിനന്‍സ് ഇറക്കണമെന്ന് പി ശ്രീധരന് പിള്ള; സമരത്തിനൊരുങ്ങി ബിജെപി\n1 Oct 2018 9:57 AM GMT\nശബരിമലയില് എല്ലാ പ്രായത്തിലുമുള്ള സ്ത്രീകള്‍ക്ക് പ്രവേശനം അനുവദിച്ച് കൊണ്ടുള്ള സുപ്രീംകോടതി വിധിക്കെതിരെ സംസ്ഥാന സര്‍ക്കാര് ഓര്‍ഡിനന്‍സ് ഇറക്കണമെന്ന് ബിജെപി സംസ്ഥാന അധ്യക്ഷന് പി.എസ്. ശ്രീധരന് പിള്ള. വിശ്വാസത്തെ സംരക്ഷിക്കാത്ത വിധിക്കെതിരെ പാര്‍ട്ടി സമരത്തിന് തയ്യാറാവും. സുപ്രീംകോടതിയില് പുനപരിശോധനാ ഹര്‍ജി നല്‍കാനും ബിജെപി കേരളാ ഘടകത്തിന് പദ്ധതിയുണ്ടെന്നും അദ്ദേഹം പറയുന്നു. വിശ്വാസികളുടെ വികാരം സംരക്ഷിക്കാന് ബിജെപി മുന്നിട്ടിറങ്ങുമെന്നും അദ്ദേഹം വ്യക്തമാക്കി. കോഴക്കോട് പ്രസ്‌ക്ലബില് മാധ്യമങ്ങളെ കാണുകയായിരിന്നു അദ്ദേഹം. ഇപ്പോള് നടക്കുന്നത് സിപിഎമ്മിന്റെ അജണ്ടകളാണെന്നും ശ്രീധരന് പിള്ള ആരോപിച്ചു.\nസ്ത്രീ പ്രവേശനത്തെ അനുകുലിക്കുന്ന നിലപാടാണ് ആര്‍എസ്എസ് ദേശീയതലത്തില് സ്വീകരിച്ചുവരുന്നത്. ഈ സാഹചര്യത്തില് വിധിക്കെതിരെ വ്യക്തമായ നിലപാടെടുക്കാന് ബിജെപി സംസ്ഥാന നേതൃത്വവും തയ്യാറായിരുന്നില്ല. ഇതിനെതിരെ പാര്‍ട്ടി അണികളില് നിന്ന് ഉള്‍പ്പെടെ വിമശനങ്ങള് ഉയരുകയും ചെയ്തിരുന്നു. ഇതിനു പിറകെയാണ് സമരപ്രഖ്യാപവുമായി സംസ്ഥാന അധ്യക്ഷന് തന്നെ രംഗത്തിയിട്ടുള്ളത്.\nശബരിമല വിഷയത്തില് ചില ഹിന്ദു സംഘടനകളുടെ മൗനം വിശ്വാസികളോടുള്ള അനീതിയാണെന്ന് മുതിര്‍ന്ന ബിജെപി നേതാവ് പി.പി. മുകുന്ദന് നേരത്തെ പ്രതികരിച്ചു. ആര്‍എസ് എസ് നിലപാടിനെ തള്ളി വിശ്വഹിന്ദു പരിഷത്ത്, ഹിന്ദു ഐക്യവേദി, മഹിളാ മോര്‍ച്ച എന്നീ സംഘടനകളും വിധിക്ക് പിറകെ രംഗത്തെത്തിയിരുന്നു.\nbjp plan to Protest bjp state president kerala government ordinance PS Sreedharan Pillai sabarimala customs


'പുലിയെ കൊന്നു കറിവെച്ചു; ആനയെ പെട്രോളൊഴിച്ച് തീവെച്ച് കൊന്നു;അച്ഛനെ പട്ടിണിക്കിട്ടു കൊന്നു'| Four Incidents of cruelty against man and animals inaweek – News18 Malayalam\nമസിനഗുഡി സംഭവത്തിൽ ഉൾപ്പെടെ നാലും മലയാളി ബന്ധമുള്ള ക്രൂരത\nഒരാഴ്ചയ്ക്കിടെ കേരളത്തിലും തമിഴ്‌നാട്ടിലുമായി പുറത്തു വന്നത് കൊടും ക്രൂരതയുടെ നാലു സംഭവങ്ങൾ. ഇടുക്കി മാങ്കുളത്ത് പുലിയെ കെണിവെച്ചു കുടുക്കി കറി വെച്ചു തിന്നു. തമിഴ്‍നാട് മസിനഗുഡിയിലെ ആനയെ പെട്രോളൊഴിച്ച് തീവെച്ചു. എറണാകുളം കളമശേരിയിലെ പതിനേഴുകാരനെ പട്ടിയെ തല്ലുന്നത് പോലെ കൂട്ടുകാർ മർദിച്ചു. കോട്ടയം മുണ്ടക്കയത്ത് മകനും ഭാര്യയും വയോധികരായ മാതാപിതാക്കളെ പട്ടിണിക്കിട്ട് പിതാവ് മരിച്ച സംഭവവും പുറത്തുവന്നത് കഴിഞ്ഞ ദിവസമാണ്. മസിനഗുഡി സംഭവത്തിൽ ഉൾപ്പെടെ നാലും മലയാളി ബന്ധമുള്ള ക്രൂരത.\nമസിനഗുഡിയിൽ രണ്ടാഴ്ചയിലേറെയായി വേദന സഹിക്കാനാവാതെ ചിന്നംവിളിച്ചലയുകയായിരുന്ന ആനയെ വനംവകുപ്പ് പിടികൂടി ചികിത്സയ്ക്കു കൊണ്ടു പോകുന്നതിനിടയിലായിരുന്നു അന്ത്യം. പെട്രോളിൽ മുക്കി കത്തിച്ച തുണിയിൽ പൊള്ളലേറ്റ് ഇടതുചെവി അറ്റുവീണ് ചിന്നംവിളിച്ചോടുന്ന ആനയുടെ വിഡിയോ ദൃശ്യം സമൂഹമാധ്യമങ്ങളിൽ പ്രചരിച്ചതിനെ തുടർന്നു മാഹനഹള്ളിയിലെ റിസോർട്ട് ഉടമ റെയ്മണ്ട് ഡീൻ (28), സഹായി പ്രശാന്ത് (36) എന്നിവരെ വനം വകുപ്പ് അറസ്റ്റ് ചെയ്തു. മറ്റൊരു പ്രതി റിക്കുരായൻ ഒളിവിലാണ്. നീലഗിരി കലക്ടറുടെ ഉത്തരവിനെ തുടർന്നു റിസോർട്ട് മസിനഗുഡി പഞ്ചായത്ത് അടച്ചുപൂട്ടി.\nഇടതുചെവി അറ്റു രക്തം വാർന്ന നിലയിൽ കണ്ട ആനയെ മസിനഗുഡി - സിങ്കാര റോഡിൽ വനംവകുപ്പ്\nകഴിഞ്ഞ ചൊവ്വാഴ്ചയാണ് മയക്കു വെടിവച്ചു തളച്ചത്. അറ്റുപോയ ചെവിയുടെ ഭാഗം വഴിയരികിൽ കണ്ടെത്തി. ഈ മാസം മൂന്നിനു രാത്രിയാണ് ആന റിസോർട്ടിനു സമീപമെത്തിയതും തുണി കത്തിച്ചെറിഞ്ഞതും. തൊട്ടടുത്തുള്ള മരവകണ്ടി ഡാമിലെ വെള്ളത്തില് ആന ഇറങ്ങി നില്‍ക്കുന്നതു നാട്ടുകാർ കണ്ടിരുന്നു. കടുത്ത വേദനയുണ്ടാകുമ്പോഴാണ് ആന വെള്ളത്തിലിറങ്ങുന്നത്. .കാട്ടാനകളെ തുരത്താൻ തുണിയും മറ്റും കത്തിച്ചു തീ കൂട്ടുന്നത് വനാതിർത്തിഗ്രാമങ്ങളിൽ പതിവാണ്.\nമാങ്കുളത്ത് പുള്ളിപ്പുലിയെ കെണിവെച്ചുകൊന്ന് ഭക്ഷിച്ച സംഘം മുമ്പും മൃഗങ്ങളെ വേട്ടയാടിയിരുന്നതായി കണ്ടെത്തി. ഇതേ സംഘം നേരത്തെ മുള്ളൻ പന്നിയെ കൊന്ന് കറിവെച്ചിരുന്നുവെന്നാണ് വനം വകുപ്പിന്റെ അന്വേഷണത്തിൽ കണ്ടെത്തിയത്.\nകഴിഞ്ഞ ദിവസമാണ് ആറുവയസ്സ് വരുന്ന പുലിക്ക് 50 കിലോ തൂക്കമുണ്ടെന്ന് പറയപ്പെടുന്ന പുള്ളിപ്പുലിയെ കെണിവെച്ചുകൊന്ന് തിന്നതിന് മുനിപാറ സ്വദേശികളായ പി.കെ.വിനോദ്, വി.പി.കുര്യാക്കോസ്, സി.എസ്.ബിനു, സാലിം കുഞ്ഞപ്പൻ, വിൻസെന്റ് എന്നിവരെ മാങ്കുളം വനം റേഞ്ച് ഓഫീസർ ഉദയസൂര്യന്റെ നേതൃത്വത്തിൽ അറസ്റ്റുചെയ്തത്.\nവിനോദിന്റെ കൃഷിയിടത്തിൽ വെച്ച കെണിയിൽ വീണ പുലിയെ കൊന്ന് ഇറച്ചി വീതംവെച്ചു. പിന്നെ കറിവെച്ചു.തോലും പല്ലും നഖവും വില്പനയ്ക്ക് മാറ്റി. വനംവകുപ്പ് വെള്ളിയാഴ്ച നടത്തിയ പരിശോധനയിൽ തോലും പല്ലും ഇറച്ചിയുടെ ബാക്കിയും കണ്ടെത്തി.\nമുണ്ടക്കയത്ത് വയോധികനായ പൊടിയൻ പരിചരണം കിട്ടാതെ മരിച്ച സംഭവത്തിൽ മകൻ റെജി അറസ്റ്റിലായി. മനപ്പൂർവമല്ലാത്ത നരഹത്യയ്ക്ക് കേസെടുത്താണ് മുണ്ടക്കയം പൊലീസിൻ്റെ നടപടി. കൂടുതൽ വകുപ്പുകൾ ചുമത്തുന്ന കാര്യവും പരിഗണനയിലുണ്ട്. മകന്റെ പരിചരണക്കുറവാണ് പൊടിയന്റെ മരണത്തിന് കാരണമെന്ന് പ്രാഥമിക അന്വേഷണത്തിൽ കണ്ടെത്തി. നാളുകളായി പൊടിയൻ ഭക്ഷണം കഴിച്ചിരുന്നില്ലെന്നതിന് വ്യക്തമായ സൂചനകൾ പോസ്റ്റ്മോർട്ടത്തിൽ ലഭിച്ചു.\nആന്തരികാവയവങ്ങൾ ചുരുങ്ങിയ നിലയിലായിരുന്നു. പോസ്റ്റ്മോർട്ടം നടത്തിയ ഡോക്ടർമാരിൽ നിന്നും അയൽക്കാരിൽ നിന്നും ലഭിച്ച വിവരങ്ങളുടെ അടിസ്ഥാനത്തിലാണ് റെജിയുടെ അറസ്റ്റ്. പൊടിയനെയും ഭാര്യ അമ്മിണിയെയും മകൻ പരിചരിച്ചിരുന്നില്ലെന്ന് അന്വേഷണത്തിൽ ബോധ്യപ്പെട്ടതിനെ തുടർന്നാണ് റെജിയെ കസ്റ്റഡിയിലെടുത്തതും അറസ്റ്റ് രേഖപ്പെടുത്തിയതും.\nAlso See- വയോധികരായ മാതാപിതാക്കളോട് മകന്റെ ക്രൂരത\nലഹരി ഉപയോഗം വീട്ടിൽ അറിയിച്ചെന്ന് ആരോപിച്ചാണ് എറണാകുളം കളമശേരിയിൽ നാലുസുഹൃത്തുക്കൾ പതിനേഴുകാരനെ അതിക്രൂരമായി മർദിച്ചത് എന്നാണ് വിവരം. 10 മിനിട്ടോളം വരുന്ന ദൃശ്യങ്ങൾ വൈറലായി. പ്രായപൂർത്തിയാകാത്ത നാലുപേർ ഇത്തരത്തിൽ ഒരു വ്യക്തിയെ ആക്രമിക്കുന്ന ദൃശ്യങ്ങൾ സിനിമകളിൽ പോലും കണ്ടിട്ടുണ്ടാവില്ല. ഞെട്ടിക്കുന്ന ദൃശ്യങ്ങളാണ് വീഡിയോയിലുള്ളത്.\nattackelephantleopardPrevention of Cruelty to Animals Act


അക്ഷയ് കുമാറല്ല, മോഹൻലാലിനെയാണ് ആദ്യം നായകനാക്കാൻ ആലോചിച്ചത്: 'മിഷൻ മംഗള്' സംവിധായകൻ\n27 July 2019 4:00 AM GMT\nഇന്ത്യയുടെ ചൌവ്വാ ദൗത്യം പ്രമേയമാക്കി ഒരുക്കിയ ചിത്രമാണ് മിഷൻ മംഗള്. അക്ഷയ് കുമാര് ആണ് ചിത്രത്തിലെ നായകൻ. ചിത്രത്തിന്റെ ട്രെയിലര് അടുത്തിടെ പുറത്തുവിട്ടിരുന്നു. ഐഎസ്‍ആര്‍ഒയിലെ മുതിര്‍ന്ന ശാസ്‍ത്രജ്ഞനായിട്ടാണ് അക്ഷയ് കുമാര് ചിത്രത്തില് അഭിനയിക്കുന്നത്. അതേസമയം ചിത്രത്തിലെ നായകനായി ആദ്യം മനസ്സില് കണ്ടിരുന്നത് മോഹൻലാലിനെയാണെന്ന് സംവിധായകൻ ജഗൻ ശക്തി പറയുന്നു. ഓണ് മനോരമയ്‍ക്ക് നല്‍കിയ അഭിമുഖത്തിലാണ് ജഗൻ ശക്തി ഇക്കാര്യം വെളിപ്പെടുത്തിയത്.\nയുഎസ്‍എയടെ നാസയും ഇന്ത്യയുടെ ഐസ്‍ആര്‍ഒയും തമ്മില് വ്യത്യാസമുണ്ട്. ഐഎസ്‍ആര്‍ഒയില് സാധരക്കാരാണ് അസാധരണമായ കാര്യങ്ങള് ചെയ്യുന്നത്. ഇന്ത്യയുടെ വിവിധ സംസ്ഥാനങ്ങളില് നിന്നുള്ളവരാണ് ഐഎസ്‍ആര്‍ഒയിലുള്ളത്. അതുകൊണ്ടാണ് ഞാൻ സിനിമയിലേക്ക് തെന്നിന്ത്യൻ താരങ്ങളെ കാസ്റ്റ് ചെയ്‍തത്. തിരക്കഥ എഴുതിക്കൊണ്ടിരുന്നപ്പോള് മോഹൻലാലും ശ്രീദേവിയുമായിരുന്നു മനസ്സിലുണ്ടായിരുന്നത്. പക്ഷേ പിന്നീട് അത് അക്ഷയ് കുമാറിലേക്കും വിദ്യാ ബാലനിലേക്കും മാറി. തെന്നിന്ത്യയിലും ഹിന്ദിയിലും പ്രശസ്‍തയായ നടി എന്ന നിലയിലായിരുന്നു തപ്‍സിയെ കാസ്റ്റ് ചെയ്‍തിരുന്നത്. മഞ്ജു വാര്യരെ കാസ്റ്റ് ചെയ്യാൻ വിചാരിച്ചതും നടന്നില്ല. അത് പിന്നീട് നിത്യാ മേനോനിലേക്ക് എത്തുകയായിരുന്നു. വിദ്യാ ബാലന്റെ കഥാപാത്രം എന്റെ ഹൃദയത്തോട് ചേര്‍ന്നുനില്‍ക്കുന്നതാണ്- ജഗൻ ശക്തി പറയുന്നു.\nഇന്ത്യയുടെ ചൊവ്വ ദൗത്യം പ്രമേയമാക്കി ജഗന് ശക്തി സംവിധാനം ചെയ്യുന്ന ഏറ്റവും പുതിയ ചിത്രമാണ് മിഷന് മംഗള്. അക്ഷയ്കുമാറും വിദ്യ ബാലനുമാണ് ചിത്രത്തിൽ കേന്ദ്ര കഥാപാത്രങ്ങളെ അവതരിപ്പിക്കുന്നത്. ഐ എസ് ആര് ഒയിലെ രാകേഷ് ധവാന് എന്ന ശാസ്ത്രജ്ഞനായി അക്ഷയ് കുമാറും. താര ഷിന്‍ഡേ എന്ന സഹപ്രവര്‍ത്തകയായി വിദ്യാബാലനും എത്തുന്നു. കൂടാതെ താപ്‍സി, സൊനാക്ഷി സിന്ഹ, നിത്യ മേനോന്, കൃതി കുല്‍ഹാരി, ശര്‍മന് ജോഷി തുടങ്ങി വലിയൊരു താരനിരയും ചിത്രത്തില് അണിനിരക്കുന്നു.\nakshaykumar JaganShakthi MissionMangal mohanlal


സൂക്ഷിക്കണേ....... - കിളിച്ചെപ്പ് | കുട്ടികൾക്കായി ഒരു വഴികാട്ടി\nHome » സൂക്ഷിക്കണേ.... » സൂക്ഷിക്കണേ.......\nറോഡിലൂടെ സഞ്ചരിക്കാത്ത ഒരു ദിവസത്തെക്കുറിച്ച് ചിന്തിക്കാനാവാത്ത കാലത്താണ് നാം ജീവിക്കുന്നത്. വഴിയാത്രികനായോ വാഹനങ്ങള് ഓടിച്ചുകൊണ്ടോ വാഹനത്തിലെ യാത്രക്കാരനായോ... അങ്ങനെ ഏതെങ്കിലും ഒരു റോളിലായിരിക്കും നമ്മുടെ റോഡിലൂടെയുള്ള യാത്രകള്. ആ യാത്രകളില് ഒരിക്കലെങ്കിലും നാം ചിന്തിക്കാറുണ്ടോ റോഡപകടങ്ങളില് പൊലിയുന്ന ജീവനെക്കുറിച്ച്. അശ്രദ്ധമായ ഡ്രൈവിങ്, സുരക്ഷിതമല്ലാത്ത റോഡുകള്, വാഹന ബാഹുല്യം എന്നിങ്ങനെ പല കാരണങ്ങള് അപകടങ്ങള്‍ക്ക് ഇടയാക്കുന്നു. എന്തുകൊണ്ട് അപകടങ്ങള് സംഭവിക്കുന്നുവെന്ന് തിരക്കുപിടിച്ച ജീവിത കുതിപ്പിനിടയില് ആരും ആലോചിക്കാറില്ല.\nറോഡപകടങ്ങളുടെ എണ്ണത്തില് മൂന്നാം സ്ഥാനമാണ് നമ്മുടെ കൊച്ചു കേരളത്തിനുള്ളത്. റോഡപകടങ്ങള് കുറക്കാന് എല്ലാവരുടെയും കൂട്ടായ്മയും സഹകരണവും ആവശ്യമാണ്. എങ്ങനെ റോഡിലൂടെ സഞ്ചരിക്കണം, എവിടെയെല്ലാം റോഡ് മുറിച്ചുകടക്കണം, എങ്ങനെ ഒരു നല്ല ഡ്രൈവറാകാം എന്നിങ്ങനെയുള്ള അറിവ് നമ്മളിലുണ്ടായാല് റോഡപകടങ്ങള് പരമാവധി കുറക്കാന് സാധിക്കും.\nഡ്രൈവര്‍മാരോട് ശ്രദ്ധിക്കാന് പറയണേ...\n1. വാഹനം ഓടിക്കുമ്പോള് മറ്റെല്ലാം കാര്യങ്ങളും മറന്ന് തന്‍െറ പ്രവൃത്തിയില് മാത്രം ശ്രദ്ധ കേന്ദ്രീകരിക്കുക. അങ്ങനെ തന്‍െറയും മറ്റുള്ളവരുടെയും ജീവന്‍െറ സുരക്ഷിതത്വം ഉറപ്പുവരുത്തുക.\n2. വാഹനം റോഡിലിറക്കുന്നതിനു മുമ്പ് ടയറുകള്, ബ്രേക്, ലൈറ്റുകള്, സ്റ്റിയറിങ്, ദൃശ്യ അടയാളം, വൈപ്പറുകള് എന്നിവ ശരിയായ വിധത്തിലാണോയെന്ന് പരിശോധിക്കുക.\n3. അമിതവേഗത്തിലോ നിയന്ത്രിക്കാന് സാധിക്കാത്ത വേഗത്തിലോ വാഹനങ്ങള് ഓടിക്കാതിരിക്കുക.\n4. ട്രാഫിക് നിയമങ്ങളും ചട്ടങ്ങളും നല്ലതുപോലെ മനസ്സിലാക്കുക.\n5. മറ്റുള്ള റോഡ് യാത്രക്കാരോട് പരിഗണന, ശ്രദ്ധ, ഔാര്യം എന്നിവ വളര്‍ത്തുക.\n6. മഴക്കാലങ്ങളില് റോഡ് വഴുക്കാന് സാധ്യതയുള്ളതിനാല് വേഗം കുറച്ച് ശ്രദ്ധിച്ച് വാഹനം ഓടിക്കുക.\n7. സ്കൂളുകള്, ആശുപത്രി, കളിസ്ഥലങ്ങള് എന്നിവിടങ്ങളില് വാഹനത്തിന്‍െറ വേഗം കുറക്കുക.\n8. കര്‍ശനമായും അച്ചടക്കത്തോടെയും ഇടതുവശം ചേര്‍ന്നു വാഹനം ഓടിക്കുക.\n9. സിഗ്നല് നിങ്ങള്‍ക്ക് അനുകൂലമായിട്ടാണെങ്കിലും കാല്‍നട യാത്രികര്‍ക്ക് മുന്‍ഗണന നല്‍കുക.\n10. പൊലീസ്, ഫയര് എന്‍ജിന്, ആംബുലന്‍സ് എന്നീ വാഹനങ്ങള്‍ക്ക് വഴി കൊടുക്കുക.\n11. റോഡ് ഉപയോഗിക്കുന്ന മറ്റൊരാളുടെ പെരുമാറ്റവും കഴിവുകേടും നിങ്ങളെ കോപിഷ്ഠനാക്കരുത്.\n12. വാഹനം ഓടിക്കുമ്പോള് മൊബൈല് ഫോണ് ഉപയോഗിക്കരുത്.\n13. മദ്യം, മയക്കുമരുന്ന് എന്നിവ ഉപയോഗിച്ച് വാഹനം ഓടിക്കാതിരിക്കുക.\n14. വിശ്രമമില്ലാതെ തുടര്‍ച്ചയായി വാഹനം ഓടിക്കാതിരിക്കുക.\n15. മുമ്പേ പോകുന്ന വാഹനത്തിന്‍െറ തൊട്ടുപിറകെ പിന്തുടരരുത്. നിശ്ചിത അകലം പാലിക്കണം.\n16. ഗതാഗതക്കുരുക്ക് ഉണ്ടാവുമ്പോള് ക്യൂവില്‍നിന്ന് പുറത്തുചാടരുത്.\n17. വാഹനാപകടം ഉണ്ടായാല് പരിക്കേറ്റവരെ ഉടന് ആശുപത്രിയിലെത്തിച്ച് പൊലീസില് വിവരമറിയിക്കുക.\n18. ഇരുചക്ര വാഹനം ഓടിക്കുമ്പോള് ഹെല്‍മറ്റ് ധരിക്കുക.\n19. രാത്രിയിലോ വെളിച്ചം കുറഞ്ഞ അവസരത്തിലോ ഇരുണ്ട കണ്ണാടി ധരിച്ച് ഡ്രൈവ് ചെയ്യാതിരിക്കുക.\n20. റെയില്‍വേ ക്രോസിങ്ങുകള് ശ്രദ്ധയോടെ മാത്രം കടക്കുക.\n21. ഡ്രൈവര്‍മാര് പ്രഥമ ശുശ്രൂഷയെക്കുറിച്ച് അറിഞ്ഞിരിക്കണം. ഫസ്റ്റ് എയ്ഡ് കിറ്റ് വാഹനത്തില് സൂക്ഷിക്കുക.\n22. റോഡിന്‍െറ മധ്യഭാഗത്ത് തുടര്‍ച്ചയായ ലൈനുണ്ടെങ്കില് ആ വര ക്രോസ് ചെയ്യരുത്.\n23. റോഡില് മൃഗങ്ങളെ കാണുമ്പോള് വാഹനത്തിന്‍െറ വേഗം കുറക്കുക.\nഡ്രൈവര്‍മാര് മാത്രം ശ്രദ്ധിച്ചാല് അപകടങ്ങള് ഒരു പരിധി വരെ ഒഴിവാക്കാം.\nഅതുപോലെതന്നെ പല കാര്യങ്ങളും അറിഞ്ഞിരിക്കണം. ഒരുവിധത്തിലുള്ള നിയമങ്ങള്‍ക്കും വിധേയരാകേണ്ട എന്ന തോന്നലാണ് കാല്‍നടയാത്രികരെ സംബന്ധിച്ച് പലപ്പോഴും ഉണ്ടാവാറുള്ളത്. കുട്ടികളും മുതിര്‍ന്നവരും റോഡ് നിയമങ്ങള് ഒരുപോലെ അനുസരിക്കാന് ബാധ്യസ്ഥരാണ്.\nസൈക്കിള് യാത്രക്കാരുടെ ശ്രദ്ധക്ക്\n1. മറ്റൊരു വാഹനത്തില് പിടിച്ച് സൈക്കിള് ഓടിക്കരുത്.\n2. നടപ്പാതയിലൂടെ സൈക്കിള് ഓടിക്കരുത്.\n3. രാത്രിസമയം ഓടിക്കുന്ന സൈക്കിളിന് ലൈറ്റുണ്ടെന്ന് ഉറപ്പുവരുത്തുക. അതുപോലെ റിഫ്ളക്ടര് ഉണ്ടെന്നും ഉറപ്പുവരുത്തണം.\n4. ഇടതുവശത്തേക്കോ വലതുവശത്തേക്കോ തിരിയുന്നതിന്‍െറ മുമ്പായി കൈകൊണ്ട് സിഗ്നല് നല്‍കുക.\n5. മുന്നില്‍പോകുന്ന വാഹനത്തിന് തൊട്ടുപിന്നിലായി സൈക്കിള് ഓടിക്കരുത്.\n6. ഇരുണ്ട വസ്ത്രം ധരിച്ച് രാത്രി സൈക്കിള് ഓടിക്കരുത്.\n1. റോഡില്‍നിന്ന് സുരക്ഷിതമായ അകലത്തില് മാത്രം വീടുകള് നിര്‍മിക്കുക.\n2. വീട്ടുവളപ്പിന് വേലിയോ ചുറ്റുമതിലോ കെട്ടി സംരക്ഷിക്കുക.\n3. സ്കൂളുകളുടെ കളിസ്ഥലങ്ങള്, അസംബ്ളി ഗ്രൗണ്ട് എന്നിവ റോഡുകളുടെ തൊട്ടടുത്താകരുത്. ഉണ്ടെങ്കില് മതിലുകള് കെട്ടിയിരിക്കണം.\n4. റോഡ് കൈയേറാതിരിക്കുക.\n5. റോഡുകളില് വഴിയോര കച്ചവടം, വര്‍ക്ഷോപ്പുകള് എന്നിവ നടത്താന് പാടില്ല.\n6. റോഡില് നെല്ല്, വൈക്കോല്, തുണി, വിറക് എന്നിവ ഉണക്കാന് ഇടാതിരിക്കുക.\n7. കുട്ടികളെ റോഡരികില് കളിക്കാന് അനുവദിക്കാതിരിക്കുക.\n8. വളര്‍ത്തുമൃഗങ്ങളെ റോഡില് കെട്ടുകയോ മേയാന് അനുവദിക്കുകയോ ചെയ്യരുത്.\nകാല്‍നട യാത്രികര് ശ്രദ്ധിക്കേണ്ട കാര്യങ്ങള്\n1. റോഡില് കാല്‍നട യാത്രികര്‍ക്ക് കുറുകെ നടക്കാനുള്ള വഴി അടയാളപ്പെടുത്തിയിട്ടില്ലെങ്കില് വാഹനം ഓടിക്കുന്ന ഡ്രൈവര്‍ക്ക് 50 മീറ്ററെങ്കിലും ദൂരത്തുവെച്ച് കാല്‍നടയാത്രികനെ കാണത്തക്കവിധം റോഡ് വേഗത്തില് മുറിച്ചുകടക്കുക.\n2. റോഡ് മുറിച്ചു കടക്കുന്നതിന് മുമ്പായി ആദ്യം വലതുവശത്തേക്കും പിന്നീട് ഇരുവശത്തേക്കും പിന്നീട് വീണ്ടും ഇടതുവശത്തേക്കും നോക്കി വാഹനങ്ങള് വരുന്നില്ലെന്ന് ഉറപ്പുവരുത്തിയ ശേഷം റോഡ് മുറിച്ചു കടക്കുക.\n3. കാല്‍നടയാത്രക്കാര്‍ക്ക് മാത്രമുള്ള നടപ്പാത (ഫുട്പാത്ത്) ഉണ്ടെങ്കില് അതിലൂടെ മാത്രമേ നടക്കാവൂ. ഫുട്പാത്ത് ഇല്ലാത്ത സ്ഥലങ്ങളില് റോഡിന്‍െറ വലതുവശം ചേര്‍ന്ന് എതിരെ വരുന്ന വാഹനങ്ങള് ശ്രദ്ധിച്ചു നടക്കുക.\n5. കാല്‍നട യാത്രികര്‍ക്ക് പാത മുറിച്ചുകടക്കാനുള്ള വഴികള് (Zebra Lines), മേല്‍പാലം (Over Bridge) ഉപവഴികള് എന്നിവിടങ്ങളില് മാത്രം മുറിച്ചുകടക്കുക.\n6. ട്രാഫിക് സിഗ്നലുകളും റോഡ് സുരക്ഷാ അടയാളങ്ങളും നല്ലപോലെ മനസ്സിലാക്കുക.\n7. ബസ് നിന്നതിനുശേഷം മാത്രം കയറുകയോ ഇറങ്ങുകയോ ചെയ്യുക. താഴെ ഇറങ്ങിയാല് ബസ് പോകുന്നതുവരെ കാത്തുനില്‍ക്കുക. അതിനുശേഷം രണ്ടു ഭാഗവും ശ്രദ്ധിച്ച് റോഡില് വാഹനങ്ങള് ഇല്ലെങ്കില് മാത്രം മുറിച്ചുകടക്കുക.\n8. സംഘം ചേര്‍ന്ന് റോഡിലൂടെ നടക്കരുത്.\n9. റോഡിലൂടെ പോകുന്ന വാഹനങ്ങളെക്കുറിച്ച് ശ്രദ്ധ ഉണ്ടായിരിക്കണം.\n10. റോഡില് ഇരുന്നും നിന്നും സൗഹൃദ സംഭാഷണം നടത്താതിരിക്കുക.\n11. വൃദ്ധരെയും കുട്ടികളെയും റോഡ് മുറിച്ചുകടക്കാന് സഹായിക്കുക.\n12. ഓടിക്കൊണ്ടിരിക്കുന്ന വാഹനത്തില് ചാടിക്കയറുകയോ അതില്‍നിന്ന് ചാടി ഇറങ്ങുകയോ ചെയ്യരുത്.\n13. വാഹന ഗതാഗതം നിയന്ത്രിക്കുന്ന ഉദ്യോഗസ്ഥന്‍െറ നിര്‍ദേശങ്ങള് അനുസരിക്കണം.\n14. റോഡില് കുട്ടികളുടെ കളിയും തമാശയും ഒഴിവാക്കുക.\n15. റോഡിന്‍െറ മധ്യഭാഗത്ത് ഡിവൈഡര് ഉണ്ടെങ്കില് ആദ്യം ഡിവൈഡര് വരെ മുറിച്ചു കടക്കുക. പിന്നീട് വാഹനങ്ങള് വരുന്നില്ലെന്ന് ഉറപ്പുവരുത്തിയശേഷം ബാക്കിയുള്ള റോഡ് മുറിച്ചുകടക്കുക.\n16. റോഡ് മുറിച്ചുകടക്കുമ്പോള് പരിഭ്രമിക്കരുത്.\n17. നിര്‍ത്തിയിട്ട വാഹനങ്ങളുടെ പിന്നാലെയോ അവക്കിടയിലൂടെയോ റോഡ് മുറിച്ചുകടക്കരുത്.\n18. രാത്രിയില് റോഡില്‍ക്കൂടി നടക്കുമ്പോള് പരമാവധി ഇരുണ്ട വസ്ത്രങ്ങള് ധരിക്കാതിരിക്കാന് ശ്രമിക്കുക.\n0 Comments for "സൂക്ഷിക്കണേ......."


വിലക്കയറ്റത്തിന്റെ നാട്ടിൽ മീനിനും രക്ഷയില്ല: ഊണിന് കൂട്ടാൻ കറിയില്ലാതെ മലയാളി,fish price increased GSTkeralaonlinenews.com | Malayalam news, kerala news, onlinenews,\nTuesday May 22nd, 2018 - 9:05:pm\nവിലക്കയറ്റത്തിന്റെ നാട്ടിൽ മീനിനും രക്ഷയില്ല: ഊണിന് കൂട്ടാൻ കറിയില്...\nവിലക്കയറ്റത്തിന്റെ നാട്ടിൽ മീനിനും രക്ഷയില്ല: ഊണിന് കൂട്ടാൻ കറിയില്ലാതെ മലയാളി\nPublished: Saturday 15 July 2017 03:22:14 PM\nആലപ്പുഴ: കാത്തിരുന്ന ചാകര ഇനിയുമെത്തിയില്ല. തീരദേശത്ത് വറുതി. ആലപ്പുഴ ജില്ലയിലാകെ മീൻക്ഷാമം രൂക്ഷമായി. ജി.എസ്.ടിയിൽ തട്ടി ചിക്കൻവില മേലോട്ട്, കേന്ദ്രനിയമത്തിന്റെ മറപിടിച്ച് 300ലേക്ക് ഉയർന്ന ബീഫ് വില ഇനിയും താഴ്ന്നില്ല. മഴയുടെ പേരിൽ പച്ചക്കറി വിലയാകട്ടെ, റോക്കറ്റിലേറി കുതിക്കുന്നു. ഇതിനിടയിൽ സാധാരണക്കാരന് ചോറുണ്ണാൻ കൂട്ടിനെത്തുന്ന മീനും കിട്ടാനില്ല. ഉള്ളവയാകട്ടെ, തൊട്ടാൽ പൊള്ളുമെന്ന സ്ഥിതിയാണ്. ട്രോളിംഗ് നിരോധനം വരുമ്പോഴാണ് സാധാരണയായി തീരപ്രദേശങ്ങളിൽ മീൻ സുലഭമായി ലഭിച്ചിരുന്നത്. പരമ്പരാഗത മത്സ്യതൊഴിലാളികൾക്ക് കൂടുതൽ വില ലഭിക്കുന്നതും ഈ സമയത്താണ്.\nകൂടുതലും നെയ്ചാളകൾ എന്നറിയപ്പെട്ടിരുന്ന മുട്ടച്ചാളകളാണ് ലഭിക്കുന്നതിൽ ഏറെയും. എന്നാൽ, ഇത്തവണ കടൽ കലിപൂണ്ടതോടെ മത്സ്യത്തൊഴിലാളി കുടുംബങ്ങളിൽപ്പോലും ഉണക്കമീനാണ് ആശ്രയം. ചാകരക്കൊയ്ത്ത് പ്രതീക്ഷിച്ചിരുന്ന സമയത്തെ അപ്രതീക്ഷിത കടൽ കയറ്റവും ദിവസങ്ങളായുള്ള ശക്തമായ കാറ്റുമാണ് മത്സ്യത്തൊഴിലാളികളുടെ പ്രതീക്ഷകളെ തകിടം മറിച്ചത്. ട്രോളിംഗ് സമയമായിട്ടും പരമ്പരാഗത വള്ളങ്ങൾ കടലിൽ ഇറക്കാൻ പറ്റാത്ത അവസ്ഥയിലാണ്. 'പ്രതികൂല കാലാവസ്ഥയെ അതിജീവിച്ച് എന്നും പ്രതീക്ഷയോടെ വള്ളമിറക്കിയിട്ടും പരവയും നത്തോലിയും പൊടിമീനും മാത്രമാണ് കിട്ടുന്നത്.\nനിസാരവിലയ്ക്കാണിത് വിറ്റുപോകുന്നത്. സീസണിലെ ഇനങ്ങളായ മത്തിയും അയലയും വല്ലപ്പോഴുമാണ് കിട്ടുന്നത്. സത്യത്തിൽ ഞങ്ങളുടെ കുടുംബം പട്ടിണിയിലാണ്" - മത്സ്യത്തൊഴിലാളി പറയുന്നു. 'തക്കാളി കിലോയ്ക്ക് 70 രൂപയായി. പച്ചക്കായയ്ക്ക് 50രൂപയായി. പൊള്ളുന്ന വിലയാണ് പച്ചക്കറിക്ക്. ഇറച്ചി വിലയും താങ്ങാനാവില്ല. ആകെ ആശ്രയം മീനാണ്. അതും കിട്ടാനില്ല. ഉള്ളവയ്ക്കാണെങ്കിൽ അരക്കിലോയ്ക്ക് 100 രൂപ നൽകേണ്ട സ്ഥിതിയാണ് " - പുന്നപ്ര സ്വദേശിയായ വീട്ടമ ലിനി പറയുന്നു.\nക്ഷാമം മുതലെടുത്ത് ജില്ലയിൽ മീൻ വില കുതിക്കുന്നു. ഒരു കിലോ മത്തിക്ക് 120 മുതൽ 200 രൂപവരെ നൽകണം. ട്രോളിംഗ് നിരോധനത്തെത്തുടർന്ന് മത്സ്യക്ഷാമം രൂക്ഷമായതാണ് വില കുതിക്കാൻ കാരണം. അയല, ചൂര എന്നിവയുടെ\nവിലയും ഇരട്ടിയിലധികമായി. നത്തോലിക്ക് പോലും കിലോ 120-160 രൂപയാണ്. കഴിഞ്ഞ കുറച്ച് ദിവസമായി ചില്ലറശാലകളിൽ മീൻ കിട്ടാത്ത അവസ്ഥയാണ്. പച്ചമീനിന്റെ അഭാവം ഉണക്കമീൻ കച്ചവടർക്കാർക്ക് അനുഗ്രഹമായിട്ടുണ്ട്. ഉണക്കമീനുകൾക്ക് കുറച്ച് ദിവസങ്ങളായി വൻ ഡിമാന്റാണ്. ഇതോടെ ഇവയുടെ വിലയും വർദ്ധിച്ചു.\nഇവിടുത്തെ ക്ഷാമം മുതലെടുത്ത് അന്യ സംസ്‌ഥാനങ്ങളിൽ നിന്ന് മീൻ കാര്യമായി എത്തിക്കുന്നുണ്ട്. തൂത്തുകുടി, കടലൂർ തുടങ്ങിയ സ്ഥലങ്ങളിൽ നിന്നും ഇൻസുലേറ്റഡ് ലോറികളിലാണ് മാർക്കറ്റുകളിൽ മീൻ എത്തുന്നത്. ചെറുകിട കച്ചവടക്കാർ ഇത് ലേലം ചെയ്തെടുക്കുകയാണ് പതിവ്. പിടിച്ച ശേഷം ദിവസങ്ങളോളം കപ്പലിലും പിന്നീടു ഹാർബറിലും രാസപദാർത്ഥങ്ങൾ കലർത്തി സൂക്ഷിച്ച മീനാണ് ഇങ്ങനെ എത്തുന്നതിലേറെയും. അതു കണ്ടെത്താൻ കാര്യമായ പരിശോധന നടക്കുന്നില്ലെന്ന് ഗുരുതരമായ ആരോഗ്യപ്രശ്‌നങ്ങളുണ്ടാക്കുന്നു.\nമീൻ - പഴയ വില , ഇപ്പോഴത്തെ വില\nഒരു കിലോ നെയ്‌മീൻ - 700 , 900 - 1200\nആവോലി - 480 , 600-800,\nകൊഞ്ച് - 450, 500- 600\nചീലാവ്- 350 , 300-400\nകരിമീൻ - 340 , 450-500\nവറ്റപ്പാര - 350, 300- 400\nചൂര -280, 300-400\nമത്തി -100, 120-200\nനത്തോലി - 100, 120-160\n''കാലാവസ്‌ഥാ വ്യതിയാനവും അശാസ്‌ത്രീയമായ മീൻപിടിത്തവും മൂലം പരമ്പരാഗത മത്സ്യത്തൊഴിലാളികൾ പട്ടിണിയിലാണ്. മീനിന്റെ വിൽപ്പനാവകാശം മത്സ്യത്തൊഴിലാളികൾക്ക് നൽകണം. " - ടി. പീറ്റർ (കേരള ഫിഷറീസ് കോ-ഓർഡിനേഷൻ കമ്മിറ്റി കൺവീനർ)\nRead more topics: GST, fish, scarcity, price,\nincresing fish price in kerala\nമത്സ്യത്തിലെ മായം: മുഴുവന് മാര്‍ക്കറ്റുകളിലും പരിശോധന നടത്തുമെന്ന് മന്ത്രി മേഴ്‌സിക്കുട്ടിയമ്മ


ബോളിവുഡിലെ മോശം നടന് Salman Khan എന്ന് ഗൂഗിൾ\nby Blive News June 19, 2018, 6:33 am 2k Views\nന്യൂഡല്‍ഹി: ബോളിവുഡിലെ മോശം നടന് ആരെന്ന ചോദ്യത്തിന് അത് സല്‍മാന് ഖാനെന്ന് ( Salman Khan ) ഗൂഗിൾ ഉത്തരം നൽകിയതിന്റെ കാരണം തേടുകയാണ് മാധ്യമലോകം. സല്‍മാന് ഖാന് നായകനായ ‘റേസ് 3’ തീയേറ്ററുകളില് പ്രദർശനം തുടരുന്ന വേളയിലാണ് ആരാധകരുടെ ഇഷ്ട താരം കൂടിയായ സല്ലു മോശം നടനെന്ന് ഗൂഗിൾ പറയുന്നത്.\nഇതാദ്യമായല്ല പ്രശസ്ത വ്യക്തികൾക്ക് മോശം പരിവേഷം ഗൂഗിൾ ചാർത്തിക്കൊടുക്കുന്നത്. ‘ഫേകു‘ എന്ന വാക്ക് തിരയുമ്പോൾ പ്രധാനമന്ത്രി നരേന്ദ്ര മോഡിയെ സംബന്ധിച്ച വിവരങ്ങൾ പ്രദർശിപ്പിച്ചതിനെ തുടർന്ന് നേരത്തെ ഗൂഗിൾ വിവാദത്തിലായിരുന്നു.\nവീരസ്യകഥകളെത്തുടർന്ന് ‘പൊങ്ങച്ചക്കാരൻ’ അഥവാ ‘നുണ പറയുന്നവൻ’ എന്നർത്ഥം വരുന്ന ‘ഫേകുജി’ എന്ന പേര് എതിരാളികളിൽ നിന്ന് മോഡിക്ക് ചാർത്തിക്കിട്ടിയിരുന്നു. അതിനെ തുടർന്നാണ് ഗൂഗിൾ ‘ഫേകു’ എന്ന വാക്ക് തിരയുന്നവർക്ക് മോഡിയെ സംബന്ധിച്ച വിവരങ്ങൾ നൽകുന്നതെന്ന് നേരത്തെ സൂചനയുണ്ടായിരുന്നു.\n‘റേസ് 3’ യുടെ റിലീസിന് ശേഷമാണ് ഗൂഗിളിന് സല്‍മാന് ഖാൻ മോശം നടനായത്. ‘റേസ് 3’യെ കുറിച്ച് പുറത്തുവന്ന നിരൂപണങ്ങളെല്ലാം മോശമായതിനെ തുടർന്നാണ് സല്ലുവിനെ മോശം നടനായി ഗൂഗിൾ തിരഞ്ഞടുത്തതെന്ന് സൂചനയുണ്ട്.\nഎന്നാൽ കഴിഞ്ഞ നാല് വര്‍ഷത്തിനിടെ റിലീസ് ചെയ്ത നാല് സല്‍മാന് ചിത്രങ്ങളില് മൂന്നും റിലീസിന്റെ മൂന്നാം ദിവസം തന്നെ 100 കോടി ക്ലബ്ബില് ഇടം നേടിയിരുന്നു. റേസ്3യുടെ കാര്യവും വിഭിന്നമല്ല.\nഈ ചിത്രവും ബോക്സ് ഓഫീസില് 100 കോടി പിന്നിട്ടു. മൂന്ന് ദിവസം കൊണ്ട് 106.47 കോടി രൂപയുടെ കളക്ഷനാണ് റേസ്3സ്വന്തമാക്കിയത്.\nഇതോടെ സല്‍മാന്‍റെ പെരുന്നാള് റിലീസുകളില് ആദ്യ ദിനം ഏറ്റവും കൂടുതല് കളക്ഷന് നേടുന്ന മൂന്നാമത്തെ ചിത്രമെന്ന പദവി റേസ്3സ്വന്തമാക്കി.\nആദ്യ ദിനം 36.54 കോടി രൂപ നേടിയ ‘സുല്‍ത്താൻ’, 32.93 കോടി രൂപ നേടിയ ‘ഏക് ഥാ ടൈഗർ’ എന്നിവയാണ് നേരത്തെ ഒന്നും രണ്ടും സ്ഥാനങ്ങളില് എത്തിയിട്ടുള്ളത്.\nരണ്ടാം ദിവസം 38.17 കോടി രൂപയും മൂന്നാം ദിവസം 39.16 കോടി രൂപയുമാണ് ‘റേസ് 3’ സ്വന്തമാക്കിയത്. എന്നാൽ 100 കോടി കടന്നെങ്കിലും ‘റേസ് 3’ യെ പറ്റി സമ്മിശ്ര പ്രതികരണങ്ങളാണ് പുറത്തു വരുന്നത്.\nഅബ്ബാസ്-മസ്താന് കൂട്ടുക്കെട്ടില് ഒരുങ്ങിയ റേസ് സീരീസിന്‍റെ മൂന്നാം ഭാഗമായ റേസ് 3യെ പറ്റി വളരെയേറെ മോശം നിരൂപണങ്ങളാണ് ഇപ്പോഴും പുറത്തു വന്നുകൊണ്ടിരിക്കുന്നത്. റേസ് സീരിസിലെ നായകന് സെയ്ഫ് അലിഖാനായിരുന്നു.\nഎന്നാൽ റേസ് 3യുടെ കഥയ്ക്ക് റേസ് 2,1 ഭാഗങ്ങളുമായി ബന്ധമില്ലാത്തതിനാല് സെയ്ഫ് അസംതൃപ്തി പ്രകടിപ്പിച്ചതിനെ തുടര്‍ന്നാണ് നായകനായി സല്ലു ഈ ചിത്രത്തിൽ രംഗപ്രവേശം ചെയ്തത്.\nഎന്നാൽ സൽമാൻ ഖാന്റെ ബിഗ് ബജറ്റ് ചിത്രം റേസ്3സമ്പൂർണ നിരാശയാണ് സമ്മാനിച്ചതെന്ന് ട്രെയ്ഡ് അനലിസ്റ്റ് ആയ തരൺ ആദർശ് ഉൾപ്പെടെയുള്ളവർ നേരത്തെ വെളിപ്പെടുത്തിയിരുന്നു.\nചിത്രത്തിലെ ഡയലോഗുകളെ പരിഹസിച്ച് ഇതിനോടകം നിരവധി ആളുകൾ സമൂഹമാധ്യമങ്ങളിൽ രംഗത്തെത്തിയിട്ടുണ്ട്.\nPrevious article പോലീസിലെ ദാസ്യപ്പണി: നിയമസഭയില് ഇന്നും ബഹളം; പ്രതിപക്ഷം ഇറങ്ങിപ്പോയി\nNext article പിവി അന്‍വർ എംഎല്‍എയുടെ അനധികൃത നിർമ്മാണം; വിവാദം തുടരുന്നു


19 Aug 2013 1:04 AM GMT\nപള്ളിയില് ബാങ്ക് വിളി മുഴങ്ങുകയാണ്. പക്ഷേ കുട്ടികളും ചെറുപ്പക്കാരും ചുട്ടുപഴുത്ത കോണ്‍ക്രീറ്റ് പാതയിലൂടെ ഓടുകയാണ്; വെള്ളപ്പാത്തിയിലൂടെ ഊര്‍ന്നിറങ്ങി ഒന്നു മുങ്ങിക്കയറാന്. ടെഹറാനിലെ ചൂളയെ തോല്‍പ്പിക്കുന്ന ചൂടില്‍നിന്നും രക്ഷനേടാന് പുതിയൊരു വഴി.\nഅമേരിക്കയിലെ നഗരപ്രാന്തങ്ങളില് ഏറെയുള്ള ഇത്തരം ജലോദ്യാനങ്ങള് (water park) ഇറാന് ഇസ്ലാമിക് റിപ്പബ്ളിക്കില് പ്രചാരം നേടുകയാണ്. ഒരു വ്യത്യാസമേയുള്ളൂ, ആണിനും പെണ്ണിനും വെവ്വേറെ സമയമാണ്. കഴിഞ്ഞ 50 വര്‍ഷമായി കടുത്ത വേനല്‍ച്ചൂടില് പൊള്ളുന്ന ഇറാന്‍കാര്‍ക്ക് ഈ ജലോദ്യാനങ്ങള് ഒരു വരദാനം പോലെയാണ്. അതും ഉദയം മുതല് അസ്തമയം വരെ നോമ്പ് നോല്‍ക്കുന്ന റമദാന് നാളുകളില്.\nവേണ്ടത്ര വിനോദോപാധികളില്ലെന്ന് ഇറാന്‍കാര്‍ക്ക് എന്നും പരാതിയായിരുന്നു. എന്നാലിപ്പോള് വിശാലമായ സ്ഥലത്തോടു കൂടിയ ഈ ജലോദ്യാനങ്ങള് കാണിക്കുന്നത് അധികൃതരും, സ്വകാര്യ സംരംഭകരും പുതിയ രസകേളികളുടെ കച്ചവട സാധ്യതയും മനസ്സിലാക്കി എന്നാണ്. ടെഹ്റാന്‍റെ തെക്കുപടിഞ്ഞാറന് സ്ഥലത്തുള്ള അസദേഗാനിലെ ജലോദ്യാനത്തിന് ചുറ്റും കൃഷിനിലങ്ങളും, ഇസ്ളാമിക റിപ്പബ്ളിക്കിന്റെ സ്ഥാപകനായ അയതൊള്ള അലി ഖൊമേനിയുടെ വിശാലമായ ശവകുടീരവുമാണ്. ഇവിടെയാണ് 12-കാരനായ അലി ഒലിയാസദേ തീപ്പിടിച്ചപ്പോലെ വെയില്‍പരന്നോരു നേരത്ത് വെള്ളത്തിലേക്ക് കൂപ്പുകുത്തിയത്.\nവേനല്‍ക്കാലത്ത് വൈകുന്നേരങ്ങളില്, പുരുഷന്‍മാര്‍ക്കായി നീക്കിവെച്ച സമയത്ത് ഈ ജലോദ്യാനത്തില് കുറഞ്ഞത് 2000 ചെറുപ്പക്കാരെങ്കിലും വരും. സ്ത്രീകള്‍ക്കായി വേറെ സമയമുണ്ട്. കൂട്ടമായി എത്തുന്ന സ്ത്രീകളുടെ എണ്ണവും കൂടിവരികയാണ്. സ്ത്രീകള്‍ക്ക് മാത്രമായി സമയമുള്ളതുകൊണ്ടു അവര്‍ക്ക് സ്വതന്ത്രമായി പെരുമാറാന് കഴിയും. അല്ലെങ്കില് ഇറാനിലെ പൊതുസ്ഥലങ്ങളില് സ്ത്രീകള്‍ക്ക് തല മുതല് പാദം വരെ മറയ്ക്കുന്ന വസ്ത്രം ധരിക്കണം. (സ്ത്രീകള്‍ക്കായി നീക്കിവെച്ച സമയത്ത് പുരുഷ റിപ്പോര്‍ട്ടറേയും, ഫോടോഗ്രാഫറേയും ഉദ്യാന അധികൃതര് അകത്തു കടക്കാന് അനുവദിച്ചില്ല)\nപ്രവേശനത്തുക ഒരാള്‍ക്ക് 40,000 റിയാലാണ് (1.60 ഡോളര്). ഇത് മിക്ക ഇറാന്‍കാര്‍ക്കും താങ്ങാനാവുന്ന തുകയാണ്. എന്നാല് വിലക്കയറ്റവും വരുമാനം കൂടാതിരിക്കലും മൂലം മിക്ക ഇറാന് കുടുംബങ്ങള്‍ക്കും ഇത്തരം വിനോദാവസരങ്ങള് ചുരുങ്ങി വരികയാണ്.\n“കഴിഞ്ഞ വര്‍ഷം ഞാന് എല്ലാ ആഴ്ച്ചയും ഇവിടെ വന്നിരുന്നു. എന്നാല്, ഈ വര്‍ഷം കാശ് കൂട്ടി. ഇത്തവണ ഞാന് ആദ്യമായാണ് വരുന്നത്,” ഒലിയാസദേ പറഞ്ഞു. അയാളുടെ വീട് ഉദ്യാനത്തിന് അയല്‍പ്പക്കത്താണ്.\nവിദേശ തീര്‍ഥാടകര് ഏറെ സന്ദര്‍ശിക്കുന്ന ഇറാനിലെ വിശുദ്ധനഗരമായ മശ്ഹാദില് നിലവില് മൂന്നു ജലോദ്യാനങ്ങളുണ്ട്. തെക്കന് നഗരമായ അഃവേസില് ഈ ശൈത്യകാലത്ത് ഒരെണ്ണം തുറന്നു. വടക്കന് നഗരമായ തബ്രീസില് വരുന്ന ആഴ്ച്ചകളില് ഒരെണ്ണം തുറക്കാനിരിക്കുന്നു. വിശുദ്ധ നഗരമായ ക്വോമില് ഇത്തരമൊരു ജലോദ്യാനത്തിന്റെ പണി നടക്കുകയാണ്. പശ്ചിമേഷ്യയിലെ തന്നെ ഏറ്റവും വലിയ ജലോദ്യാനമായിരിക്കും ഇതെന്നാണ് ഇതിന്റെ നിര്‍മ്മാതാക്കള് അവകാശപ്പെടുന്നത്.\nപുതിയ പ്രസിഡണ്ട് റൌഹാനിയുടെ ഭരണത്തില് ഇത്തരം വിനോദപരിപാടികളോട് അധികൃതര് കൂടുതല് അയഞ്ഞ സമീപനമായിരിക്കും കൈക്കൊള്ളുക എന്നും നിരീക്ഷകര് കരുതുന്നുണ്ട്.\n“വിനോദവും, രസകരമായ സന്തോഷങ്ങളും മനുഷ്യരില് പ്രതീക്ഷയും മാനസികാരോഗ്യവും വളര്‍ത്തുന്നു. അതവരില്‍നിന്നും എടുത്തുമാറ്റിയാല് ജനങ്ങള് നിരാശാബാധിതരും, അസന്തുഷ്ടരും ആകും. അതവരുടെ സാമൂഹ്യ പെരുമാറ്റത്തെയും ബാധിക്കും,” കെര്‍മാന്‍ഷാ സര്‍വ്വകലാശാലയിലെ സാമൂഹ്യശാസ്ത്ര വിഭാഗം ഗവേഷകന് ബെഹ്നാമ് ഖലേഡി പറഞ്ഞു.\nഅസദേഗാനില് തൊഴില്‍രഹിതരായ നിരവധി ചെറുപ്പക്കാര് സമയം പോക്കാന് വരുന്നുണ്ട്. ക്രമസമാധാനം സൂക്ഷിക്കാന് സുരക്ഷാ ഉദ്യോഗസ്ഥരും. “മിക്ക ആഴ്ച്ചകളിലും ഇവിടെ ചെറിയ കശപിശകള് ഉണ്ടാകും. അതുകൊണ്ടു ഒരു മേല്‍നോട്ടത്തിന് ആരെങ്കിലും ഉള്ളത് നല്ലതാണ്,” എന്നാണ് ഉദ്യാനത്തിന്റെ മേല്‍നോട്ടക്കാരന് മജീദ് ഷംഷീറി പറയുന്നത്.\nമസൂദ് ഷാദും സയീദ് അഹ്മദിയും ഒന്നിച്ചു പഠിച്ചവരാണ്. ഇപ്പോള് ഒന്നിച്ചു തൊഴില് നഷ്ടപ്പെട്ടവരും. ഉദ്യാനത്തിലെ പതിവുകാരാണവര്. “വേറൊന്നും ചെയ്യാനില്ല,” എന്നാണ് ഷാദ് പറയുന്നത്. അവിവാഹിതരായ മിക്ക ഇറാന്‍കാരെയും പോലെ ഇവരും മാതാപിതാക്കളോടൊപ്പമാണ് താമസം. പണപ്പെരുപ്പവും തൊഴിലില്ലായ്മയും ഉയരുമ്പോള് ദിശാരാഹിത്യത്തിന് ഈ ഉദ്യാനങ്ങള് ഒരു ലക്ഷ്യസ്ഥാനമാണ്. അസദേഗാനിലെ ജലോദ്യാനത്തില് ഒരുദിവസം തിമര്‍ത്തെങ്കിലും ഇരുവരും പറയുന്നത് അവര്‍ക്കിഷ്ടം പാഴ്സ് അക്വാ വില്ലേജ് എന്ന ചെലവുകൂടിയ സ്വകാര്യ ജലോദ്യാനമാണെന്നാണ്. പക്ഷേ രണ്ടുപേരുടെയും കയ്യില് അവിടെ ചെലവഴിക്കാന് വേണ്ട പണമില്ല. “അവിടെ സൌകര്യങ്ങള് കുറെക്കൂടി ഗംഭീരമാണ്. പക്ഷേ വെറുതെ വീട്ടിലിരിക്കുന്നതിനെക്കാള് നല്ലതാണിത്,”അഹ്മദി പറഞ്ഞു.\n15,000 ചതുരശ്ര അടിയില് പരന്നുകിടക്കുന്ന ഈ സമുച്ചയത്തില് കൃത്രിമ ഈന്തപ്പനകളും, വഞ്ചികള് പോലുള്ള ഭക്ഷണശാലയും, വെള്ളപ്പാത്തികളും, കൃത്രിമ തടാകവും എല്ലാമുണ്ട്. എല്ലാം തുര്‍ക്കിയില് നിന്നും ഇറക്കുമതി ചെയ്തതാണ്. പണി പൂര്‍ത്തിയാകുന്നതോടെ ഈ സമുച്ചയത്തില് ഒരു ഹോട്ടലും ഷോപ്പിങ് മാളും കൂടിവരും. ഇളവുനല്‍കുന്ന ടിക്കറ്റിന്നുപോലും ഒരാള്‍ക്ക് 8ഡോളര് വരും. അസദേഗാനിലേക്കാള് അഞ്ചിരട്ടി. വിഷമം നിറഞ്ഞ സാമ്പത്തിക ചുറ്റുപാടില് ഇത് നിസ്സാരതുകയല്ല. എന്നാല് ഒരുദിവസം ശരാശരി അസദേഗാനിലെ അത്രതന്നെ ആളുകള് ഇവിടെയും (പാഴ്സ് അക്വാ വില്ലേജ്) വരുന്നു എന്നാണ് നടത്തിപ്പുകാര് അവകാശപ്പെടുന്നത്. ഉദ്യാനം നിര്‍മ്മിക്കാനും, നടത്തിക്കൊണ്ടുപോകാനും ഇസ്ളാമിക റിപ്പബ്ലിക്കിലെ നിയന്ത്രണങ്ങള്‍വെച്ചു അനുമതി കിട്ടുക പ്രയാസമായിരുന്നെങ്കിലും, കച്ചവടം ലാഭകരമാണെന്നാണ് പാഴ്സ് അക്വാ വില്ലേജ് ഡയറക്ടര് അലി പൂയാണ് പറഞ്ഞത്. മാത്രമല്ല,“തീര്‍ത്തൂം മതനിഷ്ഠരായ ആളുകള്‍ക്കും ഇതൊരു ആകര്‍ഷണകേന്ദ്രമാണ്, കാരണം ആണുങ്ങളും പെണ്ണുങ്ങളും കൂടിക്കലരുന്നില്ല.” ജലകേളികളിലെ ആണ്-പെണ് തടയണകള് ഇനി എത്രനാള്‍കൂടി ഭദ്രമാണ് !


11 Jun 2019 7:16 AM GMT\nനാലാം വര്‍ഷത്തിലേക്ക് കടക്കുന്ന പിണറായി വിജയന് സര്‍ക്കാര് ഇതുവരെ കൈവരിച്ച പുരോഗതിയെക്കുറിച്ചുള്ള റിപ്പോര്‍ട്ട് കഴിഞ്ഞ ദിവസം പുറത്തിറക്കി. വിവിധ മേഖലകളില് കഴിഞ്ഞ മൂന്ന് വര്‍ഷക്കാലം സര്‍ക്കാര് ഉണ്ടാക്കിയ നേട്ടങ്ങളുടെ ഒരു സമഗ്ര രേഖയാണ് മുഖ്യമന്ത്രി പുറത്തുവിട്ടത്. ഇടതുപക്ഷ ജനാധിപത്യമുന്നണിയുടെ പ്രകടന പത്രികയില് പറഞ്ഞ കാര്യങ്ങള് എത്രത്തോളം നടപ്പിലാക്കിയെന്നതാണ് പ്രകടന പത്രികയില് വിശദീകരിക്കുന്നത്. ചില മേഖലകളില് പ്രകടന പത്രികയില് പറഞ്ഞതിനപ്പുറം സംസ്ഥാന സര്‍ക്കാറിന് നടപ്പിലാക്കാന് കഴിഞ്ഞുവെന്നും പ്രോഗ്രസ് റിപ്പോര്‍ട്ട് അവകാശപ്പെടുന്നു. അതും, നൂറ്റാണ്ടിലെ ഏറ്റവും വലിയ പ്രളയം സംസ്ഥാനത്തെ ജനങ്ങളുടെ ജീവിതത്തിന്റെ താളം തെറ്റിച്ചതിന് ശേഷവും.\nഎന്നാല് 'പറഞ്ഞതിലേറെ ചെയ്തു നിറഞ്ഞ്' എന്ന് അവകാശപ്പെട്ട് അവസാനിക്കുന്ന 177 പേജിലെ പ്രോഗ്രസ് റിപ്പോര്‍ട്ടില് പറയാതെ പോകുന്ന കാര്യങ്ങള് ഏറെയുണ്ട്. ഇടതുപക്ഷത്തിന്റെ പ്രഖ്യാപിത നയങ്ങളായിട്ടുപോലും പിണറായി വിജയന് സര്‍ക്കാര് തിരിഞ്ഞുനടന്ന കാര്യങ്ങള്. കേരളത്തിന്റെ സമൂഹത്തെയും രാഷ്ട്രീയ സംസ്‌ക്കാരത്തെയും ദൂരവ്യാപകമായി ബാധിക്കുന്ന കാര്യങ്ങള്.\nഇടതുപക്ഷം ഇക്കാലത്ത് മുന്നോട്ട് വയ്ക്കുന്ന ചില പ്രധാന കാര്യങ്ങളിലൊന്ന് പരിസ്ഥിതി സംരക്ഷണമാണ്. മറ്റൊന്ന് പോലീസിനെ അമിതാധികാര പ്രയോഗങ്ങളില് നിന്ന് തടയുകയെന്നതും. നവലിബറല് നയങ്ങള്‍ക്കെതിരായ ബദല് വികസന മാതൃക സൃഷ്ടിക്കുമെന്നതാണ് മറ്റൊരു പ്രധാന സമീപനം. ഇക്കാര്യത്തില് മുന് യുഡിഎഫ് സര്‍ക്കാരിനെ അപേക്ഷിച്ച് പല മേഖലകളിലും ഇടതുപക്ഷം മുന്നോട്ട് പോയെങ്കിലും പൊതുവിലുള്ള വികസന സമീപനം എന്തായിരുന്നുവെന്നതും പരിശോധിക്കപ്പെടേണ്ടതാണ്.\nകേരളത്തിന്റെ പരിസ്ഥിതി സംരക്ഷണവുമായി ബന്ധപ്പെട്ട് വിപ്ലവകരമെന്ന് വിശേഷിപ്പിക്കാവുന്ന നിയമ നിര്‍മ്മാണമായിരുന്നു 2006-ല് അധികാരത്തില് വന്ന ഇടതുപക്ഷ സര്‍ക്കാര് കൊണ്ടുവന്ന നെല്‍വയല്, നീര്‍ത്തട സംരക്ഷണ നിയമം. 2008 ല് കൊണ്ടുവന്ന നിയമപ്രകാരം ഇപ്പോള് നെല്‍ക്കൃഷിയുള്ളതോ, നേരത്തെ കൃഷിചെയ്തിരുന്നതോ, ഇനി ചെയ്യാന് ഇടയുള്ളതോ ആയ ഭൂമിയെ ആണ് നെല്‍വയല് എന്ന് നിര്‍വചിച്ചിരുന്നത്. ഇങ്ങനെയുളള ഭൂമി പരിവര്‍ത്തനപ്പെടുത്തിയാല് അത് ആറ് മാസം മുതല് രണ്ട് വര്‍ഷം വരെ തടവു ലഭിക്കാവുന്ന ശിക്ഷയായും നിയമത്തില് വ്യവസ്ഥ ചെയ്തിരുന്നു. സംസ്ഥാനത്തിന്റെ നെല്‍വയല് വിസ്തൃതിയില് ഉണ്ടാകുന്ന കുറവാണ് ഇത്തരമൊരു നിയമത്തിലേക്ക് അന്നത്തെ സര്‍ക്കാരിനെ നയിച്ചത്. കൃഷിയുമായി ബന്ധപ്പെട്ട് മാത്രമല്ല, കേരളത്തിന്റെ പരിസ്ഥിതി സംരക്ഷണവുമായി ബന്ധപ്പെട്ട് പ്രധാനമായിരുന്നു ഈ നിയമം. 1970-71 കാലത്ത് 8,80,000 ഹെക്ടറായിരുന്ന കേരളത്തിലെ നെല്‍വയല് 2007-08 ല് 2,30,000 ഹെക്ടറായി കുറയുകയാണ് ഉണ്ടായത്. അതായത് കേരളത്തിന്റെ കാര്‍ഷിക വ്യവസ്ഥയെയും പരിസ്ഥിതിയേയും സംരക്ഷിക്കുന്നതിന്റെയും ഭാഗമായാണ് നിയമം കൊണ്ടുവന്നത്. എന്നാല് 2016-ല് അധികാരമേറ്റ പിണറായി വിജയന് സര്‍ക്കാര് ഈ നിയമം ഭേദഗതി ചെയ്യുകയാണുണ്ടായത്. 2008-ലെ നിയമപ്രകാരം നെല്‍വയല് നികത്തി വീട് വെയ്ക്കാനുളള അപേക്ഷയില് തീരുമാനമെടുക്കേണ്ടത് പ്രാദേശിക നിരീക്ഷക സമിതികള് ആയിരുന്നു. ആ വ്യവസ്ഥ മാറ്റി. എന്നുമാത്രമല്ല, പൊതു ആവശ്യങ്ങള്‍ക്ക് വേണ്ടി ഭൂമി നികത്താമെന്ന വ്യവസ്ഥയും കൊണ്ടുവന്നു. നെല്‍വയലുമായി ബന്ധപ്പെട്ട രേഖകളില് മാറ്റം വരുത്താന് ആര്‍ഡിഒയ്ക്ക് അധികാരമുണ്ടാകുമെന്നും വ്യവസ്ഥ ചെയ്യപ്പെട്ടു. ഇത്തരം വ്യവസ്ഥകള് നടപ്പിലാക്കുന്നതോടെ കേരളത്തിലെ പരിസ്ഥിതി സംരക്ഷണത്തിനായി കൊണ്ടുവന്ന നിയമമാണ് യഥാര്‍ത്ഥത്തില് സര്‍ക്കാര് ഇല്ലാതാക്കിയത്. യഥാര്‍ത്ഥത്തില് കേരളത്തിന്റെ പാരിസ്ഥിതിക സന്തുലിതാവസ്ഥ കൂടുതല് താളം തെറ്റിക്കുകയാണ് പരിസ്ഥിതി സംരക്ഷണം മുഖ്യ വിഷയമാണെന്ന് പറയുന്ന സിപിഎമ്മിന്റെ നേതൃത്വത്തിലുള്ള സര്‍ക്കാര് ചെയ്യുന്നത്. നേരത്ത പ്രാദേശിക നിരീക്ഷണ സമിതിക്കായിരുന്നു വീട് വെയ്ക്കുന്നതിന് നിലം നികത്താനുള്ള അനുമതി നല്‍കാനുള്ള അവകാശം. എന്നാല് നിയമം ഭേദഗതി ചെയ്തതോടെ ഉദ്യോഗസ്ഥര് വിചാരിച്ചാല് ഇത് സാധ്യമാകുന്ന അവസ്ഥയാണുണ്ടാകുന്നത്. പൊതു ആവശ്യത്തിനാണെങ്കില് ഏത് ഭൂമിയും നികത്താമെന്ന ഭേദഗതി വ്യവസ്ഥ റിയല് എസ്റ്റേറ്റ് മാഫിയ അടക്കമുള്ളവര്‍ക്കായിരിക്കും പ്രയോജനം ചെയ്യുക.\nപൂട്ടിപ്പോയ ക്വാറികളെ സഹായിക്കുന്നതിന്റെ ഭാഗമായി കേരള മൈനര് മിനറല് കണ്‍സഷന് ചട്ടങ്ങളില് വരുത്തിയ ഭേദഗതിയാണ് സര്‍ക്കാര് കേരളത്തിന്റെ പരിസ്ഥിതിയില് നടത്തിയ മറ്റൊരു കൈയേറ്റം. റോഡ്, തോടുകള്, നദികള്, വീടുകള് എന്നിവയില്‍നിന്ന 100 മീറ്റര് മാറി മാത്രമെ ക്വാറികള് പ്രവര്‍ത്തിക്കാവുവെന്ന വ്യവസ്ഥയില് ഭേദഗതി വരുത്തി 50 മീറ്റര് ആക്കിയത് ഈ സര്‍ക്കാരാണ്. നിര്‍മ്മാണ മേഖലയിലെ സ്തംഭനമെന്ന് പറഞ്ഞാണ് സര്‍ക്കാര് ഈ ഭേദഗതി നടപ്പിലാക്കിയത്. ഇതോടെ നിരവധി പ്രദേശങ്ങളാണ് വലിയ ദുരന്തം നേരിടുന്നത്. കാസര്‍കോട് മുണ്ടത്തടത്ത് ക്വാറിയുണ്ടാക്കുന്ന പ്രശ്‌നങ്ങള് ഇപ്പോള് വാര്‍ത്തകളില് നിറഞ്ഞുനില്‍ക്കുന്നതാണ്. കുന്നിടിച്ചിലിനും ഉരുള്‍പ്പൊട്ടലിനും കാരണമാകുന്ന ക്വാറികളുടെ പ്രവര്‍ത്തനത്തെ നിയന്ത്രിക്കാന് പ്രളയത്തിന് ശേഷവും സര്‍ക്കാര് തയ്യാറാകുന്നില്ലെന്നതാണ് യാഥാര്‍ത്ഥ്യം.\nവികസനത്തെ സംബന്ധിച്ച് മുഖ്യാധാരാ സങ്കല്‍പ്പത്തിന് അപ്പുറം ഇടതുഭരണം യഥാര്‍ത്ഥത്തില് ലക്ഷ്യമിടുന്നില്ലെന്ന് സൂചന നേരത്തെ തന്നെ ഉണ്ടായിരുന്നു. വികസനത്തെ എതിര്‍ക്കുന്നവരെ ഗുണ്ടാനിയമം ഉപയോഗിച്ച് കൈകാര്യം ചെയ്യുമെന്നായിരുന്നു മുഖ്യമന്ത്രി തന്നെ വ്യക്തമാക്കിയത്.\nപോലീസിന്റെ ആത്മവീര്യം നഷ്ടപ്പെട്ടുപോകുമെന്ന പതിവ് ഭരണക്കാരുടെ വാക്കുകളില് പിടിച്ചാണ് പോലീസിന്റെ പല നടപടികളെയും കേരള സര്‍ക്കാര് ന്യായികരിച്ചത്. തൃശ്ശൂരില് പൊലീസ് പീഡിനത്തിന് ഇരയായി ആത്മഹത്യ ചെയ്ത വിനായകന്, പൊലീസ് കസ്റ്റഡിയില് മരിച്ച ശ്രീജീത്ത് എന്നി സംഭവങ്ങളില് പോലീസിനെ, ഇനി ഇത്തരം സംഭവങ്ങള് ആവര്‍ത്തിക്കാത്ത രീതിയില് നടപടികള് എടുക്കാന് സര്‍ക്കാര് തയ്യറായില്ല. ജാതിമുന്‍വിധികളുടെ ഭാഗമായി കെവിന് എന്ന യുവാവ് കൊല്ലപ്പെട്ട കേസിലും കൃത്യവിലോപം കാണിച്ച പോലീസിനെതിരെ നടപടിയെടുത്തില്ലെന്ന പരാതി ബന്ധുക്കള് ഈയിടെ ആണ് ഉന്നയിച്ചത്.\nഇതിനപ്പുറമാണ് രാഷട്രീയ വിമതത്വത്തോട് പിണറായി സര്‍ക്കാര് സ്വീകരിക്കുന്ന സമീപനം. വികസനവുമായി ബന്ധപ്പെട്ടും പരിസ്ഥിതിയുമായി ബന്ധപ്പെട്ടും ഭിന്ന സമീപനം സ്വീകരിക്കുന്നവരോട് കാണിച്ച സമീപനം കേന്ദ്ര സര്‍ക്കാരില്‍നിന്ന് വ്യത്യസ്തമായിരുന്നില്ല. മൂന്ന് പേരെയാണ് മാവോയിസ്റ്റുകളെന്ന പേരില് പോലീസ് വെടിവെച്ച് കൊന്നത്. അതെക്കുറിച്ച് കാര്യമായ അന്വേഷണം പോലും നടത്താന് സര്‍ക്കാര് തയ്യറായില്ല. ഏറ്റുമുട്ടല് കൊലപാതകങ്ങളെ എതിര്‍ക്കുന്ന ഒരു പാര്‍ട്ടിയുടെ സര്‍ക്കാരാണ് ഇത് ചെയ്തതെന്നതാണ് ഏറെ വിചിത്രം. കേരളത്തില് വ്യാപകമായി യുഎപിഎ പ്രയോഗിക്കപ്പെട്ടപ്പോള് അതേക്കുറിച്ച് പുന:പരിശോധന നടത്തുമെന്നായിരുന്നു നേരത്തെ സര്‍ക്കാര് പറഞ്ഞത്. എന്നാല് ഒന്നും നടന്നില്ലെന്ന് മാത്രമല്ല, ഏറ്റുമുട്ടല് കൊലപാതകങ്ങളെക്കുറിച്ച് അന്വേഷണം നടത്തണമെന്ന ആവശ്യപ്പെട്ട പോസ്റ്റര് പ്രചരണം നടത്തിയവര്‍ക്കെതിരെ പോലും യുഎപിഎ ചുമത്തുകയാണ് ഇടതുപക്ഷ സര്‍ക്കാരിന്റെ പോലീസ് ചെയ്തത്.\nഭിന്ന ചിന്തകളോടും വിമതത്വത്തോടും പിണറായി വിജയന് ആഭ്യന്തരമന്ത്രിയായിരിക്കുമ്പോള് പോലീസ് കാണിക്കുന്ന് സമീപനം നരേന്ദ്ര മോദി സര്‍ക്കാരിന്റതില്‍നിന്ന് തീര്‍ത്തും വ്യത്യസ്തമാണെന്ന് പറയാന് ഇതുവരെയുള്ള പ്രവര്‍ത്തനങ്ങളുടെ അടിസ്ഥാനത്തില് കഴിയില്ല.\nബദല് സമീപനത്തില് പ്രസക്തമായ രണ്ട് കാര്യങ്ങളില് ഇടതുപക്ഷം ചെയ്ത കാര്യങ്ങളാണിതൊക്കെ. ഇടതുപക്ഷം നിലനില്‍പ്പിന് വേണ്ടി പോരടിക്കുന്ന സമയത്താണ് മുഖ്യധാരാ സങ്കല്‍പത്തിലേറി കേരളത്തിലെ എല്‍ഡിഎഫ് ഭരണവും മുന്നേറുന്നതെന്നതാണ് ഏറെ വൈരുദ്ധ്യം.\nRead More: അതിഥി തൊഴിലാളികള്‍ക്കായി സമഗ്രനിയമ നിര്‍മാണം കൊണ്ടുവരാന് ഇടതുപക്ഷ സര്‍ക്കാര്\nCustodial Death in Kerala Environmental Laws in Kerala LDF Progress Report pinarayi vijayan UAPA cases in Kerala


ശനി, 8 സെപ്‌റ്റംബര് 2018 (14:53 IST)\nതിരുവനന്തപുരം: എലിപ്പനി പ്രതിരോധ മരുന്നിനെതിരെ സാമൂഹ്യ മാധ്യമങ്ങളിലൂടെ വ്യാജപ്രചരണം നടത്തിയതിന് ജേക്കബ് വടക്കുംചേരിയെ ക്രൈം ബ്രാഞ്ച് അറാസ്റ്റ് ചെയ്തു. കൊച്ചിയിലെ സ്ഥാപനത്തിൽ നിന്നുമാണ് വടക്കുംചേരിയെ അറസ്റ്റ് ചെയ്തത്.\nസാമുഹ്യ മധ്യമങ്ങാളിലൂടെ വ്യാജപ്രചരണം നടത്തുന്നതിനാൽ ജേക്കബ് വടക്കുംചേരിക്കെതിരെ കേസെടുക്കണമെന്ന് ആവശ്യപ്പെട്ട് ആരോഗ്യ മന്ത്രി കെ കെ ശൈലജ ഡി ജി പിക്ക് കത്ത് നല്‍കിയിരുന്നു. ഇതിന്റെ അടിസ്ഥാനത്തിൽ നേരത്തെ വടക്കുംചേരിക്കെതിരെ കേസെടുത്തിരുന്നു. ഇതിനു പിന്നാലെയാണ് അറസ്റ്റ്.\nഎലിപ്പനിയെ പ്രതിരോധിക്കുന്നതിനായി ആരോഗ്യവകുപ്പ് വിതരണം ചെയ്യുന്ന ഡോക്സിസൈക്ലിൻ എന്ന പ്രതിരോധ മരുന്നിനെതിരെ തെറ്റിദ്ധാരണ പരത്തുന്ന തരത്തിൽ ഇയാൾ പ്രചരണം നടത്തിയിരുന്നു. യാതൊരു ആധികാരൈകതയും ഇല്ലാതെ ജേക്കബ് വടക്കുംചേരി ആളുകളെ തെറ്റിദ്ധരിപ്പിക്കുകയാണെന്ന് ആരോഗ്യ മന്ത്രി ഡി ജി പിക്ക് നൽകിയ പരാതിയിൽ വ്യക്തമാക്കിയിരുന്നു.\nപ്രളയം: ഗൃഹോപകരണങ്ങൾ വാങ്ങാൻ പലിശരഹിത വായ്പയുമായി കുടുംബശ്രീ\nഎലിപ്പനി പ്രതിരോധ മരുന്ന് ആരോഗ്യത്തിന് ദോഷം; ആരോഗ്യമന്ത്രിയുടെ പരാതിയിൽ ജേക്കബ് വടക്കുംചേരിയെ ക്രൈംബ്രാഞ്ച് അറസ്റ്റ് ചെയ്തു\nഅടുത്ത ലേഖനം പ്രളയം: ഗൃഹോപകരണങ്ങൾ വാങ്ങാൻ പലിശരഹിത വായ്പയുമായി കുടുംബശ്രീ


ക്ഷണകത്തുകള് പോലും അച്ചടിച്ചു;വിവാഹത്തില് നിന്നും സല്‍മാന് പിന്തിരിയാന് കാരണം – East Coast Movies & Entertainments News\nHome/WOODs/Bollywood/ക്ഷണകത്തുകള് പോലും അച്ചടിച്ചു;വിവാഹത്തില് നിന്നും സല്‍മാന് പിന്തിരിയാന് കാരണം\nസൽമാൻ എന്നും കുടുംബത്തോട് ഏറ്റവും അടുത്തുനിൽക്കുന്ന വ്യക്തിയാണ്.\nബോളിവുഡിലെ വിവാദ നായകനാണ് സല്‍മാന്. ഐശ്വര്യ റായ്, കത്രീന കെയിഫ് തുടങ്ങി ഒരു പിടി താരങ്ങളുമായി പ്രണയ വിവാദങ്ങളില് കുടുംഗിയ സല്‍മാന് ഇന്നും ബോളിവുഡിലെ മോസ്റ്റ് എലിജിബിൾ ബാച്ചിലറാണ്. പലപ്പോഴും ക്ഷണക്കത്ത് വരെ അച്ചടിച്ച വിവാഹം മുടുങ്ങുകയായിരുന്നു. അന്‍പത്തിമൂന്നുകാരനായ സല്‍മാന് വിവാഹം കഴിക്കാത്തത്തിന്റെ കാരണം അന്വേഷിക്കുകയാണ് ആരാധകര്.\n“സൽമാൻ എന്നും കുടുംബത്തോട് ഏറ്റവും അടുത്തുനിൽക്കുന്ന വ്യക്തിയാണ്. ഒരുപാട് തവണ അദ്ദേഹം വിവാഹത്തിന്റെ അടുത്തെത്തിയിരുന്നു. എന്നാൽ അതൊന്നും തന്നെ നടന്നില്ല. എന്തെന്നാൽ ഓരോ തവണയും അദ്ദേഹത്തിന് തന്റെ കുടുംബത്തോളം പ്രാധാന്യം മറ്റൊരു വ്യക്തിക്ക് നൽകാനായില്ല. പങ്കാളിക്ക് തന്റെ സ്‌നേഹം പൂർണമായും കൊടുക്കാനായില്ലെങ്കിൽ അത് നീതികേടാകുമെന്ന് സൽമാന് കരുതുന്നു. അതാണ് ഇന്നും അദ്ദേഹം ബാച്ചിലർ ആയി തുടരാനുള്ള കാരണം.” കുടുംബ സുഹൃത്ത് പറയുന്നു.\nസൽമാന്റെ വിവാഹം കുടുംബവും ആരാധകരും ആഗ്രഹിച്ചിരുന്നു. ഒരുകാലത്ത് ബോളിവുഡില് ഏറെ വിവാദമായ പ്രണയ ബന്ധമായിരുന്നു നടി ഐശ്വര്യ റായുമായി ഉണ്ടായിരുന്നത്. ഈ പ്രണയത്തിന്റെ പേരില് ഷൂട്ടിംഗ് സെറ്റില് പോലും സല്‍മാന് പ്രശ്നങ്ങള് സൃഷ്ടിച്ചിരുന്നു. വിവാഹത്തിന്റെ വക്കില് പോലും എത്തിയ ബന്ധം ചില തെറ്റിദ്ധാരണകളുടെ പേരില് വേര്‍പിരിഞ്ഞു. അതിനു ശേഷം സല്‍മാന് നടി കത്രീനയുമായി അടുപ്പത്തിലായി. ഈ പ്രണയവും പരാജയമായി. അതിനുശേഷം സോമി അലിയുമായും സംഗീത ബിജ്ലാനിയുമായുമുണ്ടായിരുന്ന ബന്ധം വിവാഹം വരെ എത്തിയതാണ്. വിവാഹ ക്ഷണക്കത്തുകൾ പോലും അച്ചടിച്ചു. എന്നാല് തന്റെ വീട്ടുകാരോടുള്ള ഈ നിസ്വാർത്ഥമായ സ്‌നേഹം പങ്കാളിക്ക് മനസിലാക്കാൻ കഴിയുമോ എന്ന ആ ഭയമാണ് സല്‍മാനെ വിവാഹത്തിൽ നിന്നും പിന്തിരിപ്പിക്കുന്നതെന്നാണ് കുടുംബ വൃത്തങ്ങള് പറയുന്നത്.\nനടി ജിയയുടെ മരണത്തിന് രണ്ട് വര്‍ഷങ്ങള്‍ക്ക് ശേഷം സിബിഐ ഓഫീസര് പറഞ്ഞത് ഞെട്ടിപ്പിക്കുന്ന കാര്യങ്ങളായിരുന്നു; നടനെതിരെ ഗുരുതര ആരോപണവുമായി ജിയ ഖാന്റെ അമ്മ\nJun 18, 2020, 07:08 pm IST\nഎന്നെ കൊല്ലുമെന്നും, എന്റെ കുടുംബത്തിലെ സ്ത്രീകളെ ബലാത്സംഗം ചെയ്യുമെന്നും നിരന്തരം ഭീഷണിപ്പെടുത്തി; സല്‍മാനെതിരെ സംവിധായകന്\nJun 16, 2020, 03:39 pm IST\nതന്റെ ആദ്യ ചിത്രത്തിന്റെ ഫോട്ടോഷൂട്ടിനെത്തിയപ്പോള് ഫോട്ടോഗ്രാഫറുടെ ആവശ്യം കേട്ട് ഞാന് ഞെട്ടി ; വര്‍ഷങ്ങള്‍ക്ക് ശേഷം വെളിപ്പെടുത്തലുമായി ബോളിവുഡ് താരം ഭാഗ്യശ്രീ\nMay 28, 2020, 09:42 am IST\nയുഎഇയിലെ ഇന്ത്യൻ പ്രവാസികൾക്കായി പ്രത്യേക വീഡിയോ സന്ദേശവുമായി സൽമാൻ ഖാൻ\nMay 18, 2020, 01:46 pm IST\nബോളിവുഡ് സൂപ്പർ നായികയുടെ മടങ്ങി വരവ് പ്രഭാസിനൊപ്പം\nJul 10, 2020, 01:10 pm IST


foodinflation dips into 9%ഭക്ഷ്യപണപ്പെരുപ്പമുംബൈ\nകെ പി വിശ്വനാഥനെതിരായ പരാമര്‍ശം സുപ്രീംകോടതി നീക്കി\nThursday 29th July 2010 1:26pm\nമുംബൈ: രാജ്യത്തെ ഭക്ഷ്യപണപ്പെരുപ്പത്തില് വന് ഇടിവ് രേഖപ്പെടുത്തി. ജൂലൈ 17 ന് അവസാനിച്ച ആഴ്ച്ചയില് ഭക്ഷ്യപണപ്പെരുപ്പം 2.80 ശതമാനത്തിന്റെ ഇടിവ് രേഖപ്പെടുത്തി 9.67 ശതമാനത്തിലെത്തി. 12.47ശതമാനത്തില് നിന്നുമാണ് നിരക്ക് ഇടിഞ്ഞിരിക്കുന്നത്.\nപച്ചക്കറികളുടേയും പഴങ്ങളുടേയും വിലയിലുണ്ടായ ഇടിവാണ് പണപ്പെരുപ്പം കുറയാന് കാരണം. ഉരുളക്കിഴങ്ങിന്റെ വില 46 ശതമാനത്തില് നിന്നും പത്തുശതമാനത്തിലേക്ക് താണിട്ടുണ്ട്. എന്നാല് ധാന്യങ്ങളുടേയും പാലിന്റെയും വിലയില് ഉയര്‍ച്ച രേഖപ്പെടുത്തി.


May 3, 2018 – IRINJALAKUDALIVE.com\nകൂടൽമാണിക്യം ഉത്സവ വിളക്ക് തത്സമയം ഇരിങ്ങാലക്കുട ലൈവ് ഡോട്ട് കോമിൽ\nകൂടൽമാണിക്യം ആറാം ഉത്സവ വിളക്ക് തത്സമയം ഇരിങ്ങാലക്കുട ലൈവ് ഡോട്ട് കോമിൽ. അന്നമനട ഉമാമഹേശ്വരൻ തിടമ്പേറ്റി. തിരുവമ്പാടി ചന്ദ്രശേഖരൻ ഇടത്തും കുട്ടംകുളങ്ങര അർജുനൻ വലത്തും അണിനിരന്നു.ഉള്ളാനകൾ നന്ദിലത്ത് ഗോപീകൃഷ്ണൻ, ഹരിഗോവിന്ദൻ. പ്രമാണം പെരുവനം കുട്ടൻമാരാർ.\nഇരിങ്ങാലക്കുട : എ ഐ വൈ എഫ് സ്ഥാപകദിനത്തോടനുബന്ധിച്ച് ഇരിങ്ങാലക്കുട മണ്ഡലം കമ്മറ്റി ഗവൺമെന്‍റ് താലൂക്ക് ആശുപത്രിയില് കഞ്ഞി വിതരണം നടത്തി. മണ്ഡലം സെക്രട്ടറി വി.ആർ.രമേഷ്, പ്രസിഡന്‍റ് എ.എസ്.ബിനോയ്, കെ.എസ്.പ്രസൂൺ എന്നിവർ പ്രവർത്തനങ്ങൾക്കു നേതൃത്വം നൽകി.\nഇരിങ്ങാലക്കുട : 'വീണ്ടെടുപ്പ്' സാംസ്‌കാരിക സംഘടനയുടെ നേതൃത്വത്തിൽ ക്രീയേറ്റീവ് സ്പാർക്ക് ചിത്രപ്രദർശനം മെയ്6മുതൽ 8 വരെ ഇരിങ്ങാലക്കുട നമ്പൂതിരീസ് ഇൻസ്റ്റിട്യൂട്ടിൽ സംഘടിപ്പിക്കുന്നു. പ്രശസ്ത ചിത്രകാരന്മാരായ അശോക് കുമാർ ഗോപാലൻ, ലതാദേവി , രവീന്ദ്രൻ വലപ്പാട്, എസ് കെ നളിൻ എന്നിവരുടെ ചിത്രങ്ങളാണ് പ്രദർശനത്തിൽ ഉള്ളത്. മെയ്6രാവിലെ 10 ന്പ്രശസ്ത ചിത്രകാരനായ ടി. കലാധരൻ ഉദ്‌ഘാടനം നിർവ്വഹിക്കും. വീണ്ടെടുപ്പ് ചെയർമാൻ ബാലചന്ദ്രൻ വടക്കേടത്ത്, അദ്ധ്യക്ഷത വഹിക്കും. അശോകൻ\nഇരിങ്ങാലക്കുട : മൂന്ന് ഓസ്കാർ നോമിനേഷനുകൾ നേടിയ 2016ലെ അമേരിക്കൻ ചിത്രമായ 'ഹിഡൻ ഫിഗേഴ്സ്' ഇരിങ്ങാലക്കുട ഫിലിം സൊസൈറ്റി മേയ് നാല് വെള്ളിയാഴ്ച വൈകീട്ട് 6.30ന് ക്രൈസ്റ്റ് കോളേജ് ജംഗ്ഷനിലുള്ള ഓർമ്മ ഹാളിൽ സ്ക്രീൻ ചെയ്യുന്നു. യഥാർത്ഥ സംഭവത്തെ ആസ്പദമാക്കി മാർഗോട്ട് ലീ ഷെട്ടർലീ രചിച്ച പുസ്തകത്തെ കേന്ദ്രീകരിച്ച് തിയഡോർ മെൽഫി സംവിധാനം ചെയ്ത ചിത്രം നിരൂപകശ്രദ്ധയോടൊപ്പം വാണിജ്യ വിജയവും നേടി. രണ്ടാം ലോക മഹായുദ്ധത്തിന് ശേഷമുള്ള ശീതസമര കാലത്ത് ബഹിരാകാശ\nകൂടൽമാണിക്യം ആറാം ഉത്സവം : ശീവേലി തത്സമയം ഇരിങ്ങാലക്കുട ലൈവ് ഡോട്ട് കോമിൽ\nഇരിങ്ങാലക്കുട : കൂടൽമാണിക്യം ആറാം ഉത്സവ ശീവേലി തത്സമയം ഇരിങ്ങാലക്കുട ലൈവ് ഡോട്ട് കോമിൽ . ശങ്കരൻകുളങ്ങര മണികണ്ഠൻ തിടമ്പേറ്റി, പാമ്പാടി രാജൻ ഇടത്തും തിരുവമ്പാടി ചന്ദ്രശേഖരൻ വലത്തും അണിനിരന്നു. ഉള്ളാനകൾ നന്ദിലത്ത് ഗോപീകൃഷ്ണൻ , കുളക്കാടൻ കുട്ടികൃഷ്ണൻ. പ്രമാണം പെരുവനം കുട്ടൻമാരാർ.


ഒരുമിച്ച് മുന്നേറാം | Editorial | Deshabhimani | Friday Jul 23, 2021\nകോവിഡ് മഹാമാരിയുടെ കാലത്തെ ഒളിമ്പിക്‌സിന് ജാപ്പനീസ് തലസ്ഥാനമായ ടോക്യോ വേദിയാകുന്നു. 1964ൽ ആതിഥേയരായിരുന്നു. ഭൂഗോളത്തിലെ ഏറ്റവും വലിയ കായികമാമാങ്കത്തെ ഒരു ഏഷ്യൻരാജ്യം രണ്ടുതവണ വരവേൽക്കുന്നത് ആദ്യമാണ്. ഇതുവരെ കാണുകയും കേൾക്കുകയും ചെയ്യാത്ത ഒട്ടേറെ സവിശേഷതകൾ ഇക്കുറിയുണ്ട്. കഴിഞ്ഞവർഷമാണ് ഒളിമ്പിക്‌സ് നടക്കേണ്ടിയിരുന്നത്. കോവിഡുമൂലം ഈ വർഷത്തേക്ക് മാറ്റുമ്പോൾ വലിയ പ്രതീക്ഷയായിരുന്നു. എന്നാൽ, മഹാമാരി ഒഴിഞ്ഞുപോയില്ല. കൂടുതൽ വിഷമങ്ങളുണ്ടാക്കി ലോകത്തെയാകെ വരിഞ്ഞുമുറുക്കിയിരിക്കുന്നു.\nഇന്നുമുതൽ 17 ദിവസമാണ് മുപ്പത്തിരണ്ടാമത്തെ ഒളിമ്പിക്‌സ്. കാണികളില്ലാത്ത ഒളിമ്പിക്‌സ് എന്നതാണ് പ്രധാന സവിശേഷത. പുതിയ സമയവും ദൂരവും ഉയരവും തേടിയുള്ള പോരാട്ടങ്ങൾ ഒഴിഞ്ഞ സ്‌റ്റേഡിയങ്ങൾ സാക്ഷിയാക്കിയാകും. പങ്കെടുക്കുന്ന കായികതാരങ്ങൾക്കും ഒഫീഷ്യലുകൾക്കും കടുത്ത നിയന്ത്രണമുണ്ട്. ഈ കടുത്ത പ്രതിസന്ധികൾക്കിടയിലും ഒളിമ്പിക്‌സ് നൽകുന്ന സന്ദേശം മഹത്തരമാണ്. പ്രത്യേക സാഹചര്യത്തിൽ ഒളിമ്പിക്‌സ് മുദ്രാവാക്യംതന്നെ പുതുക്കിയാണ് രാജ്യാന്തര ഒളിമ്പിക്‌സ് കമ്മിറ്റി പ്രതികരിച്ചത്. കൂടുതൽ വേഗത്തിൽ, ഉയരത്തിൽ, കരുത്തോടെ എന്നതിനൊപ്പം ഒരുമിച്ച് എന്ന വാക്കുകൂടി കൂട്ടിച്ചേർത്തു. 1924ലെ പാരീസ് ഒളിമ്പിക്‌സ് മുതലാണ് ഒളിമ്പിക്‌സ് മുദ്രാവാക്യം ഉപയോഗിച്ചുതുടങ്ങിയത്. ലാറ്റിൻ വാക്കുകളായ സിറ്റിയസ്( faster), അൾട്ടിയസ് (higher), ഫോർട്ടിയസ് (stronger) എന്നിവയ്‌ക്കൊപ്പം ഒന്നിച്ച് എന്നർഥം വരുന്ന കമ്യൂണിസ് (together) ആണ് ചേർത്തത്. മഹാമാരിയെ ഒരുമിച്ച് നേരിട്ട് ഒളിമ്പിക്‌സ് ചരിത്രസംഭവമാക്കാമെന്ന ആത്മവിശ്വാസമാണ് മുന്നോട്ടുവയ്‌ക്കുന്നത്.\nകൂട്ടായ്‌മയുടെയും മാനവികതയുടെയും മഹത്തായ സന്ദേശമാണ് ഒളിമ്പിക്‌സ് വിളംബരം ചെയ്യുന്നത്. വർണവും ദേശവും അപ്രസക്തമാകുന്ന സംഗമം. സ്‌നേഹവും സൗഹൃദവും സന്തോഷവും നിറയേണ്ട വേദിയിൽ ഇക്കുറി ആശങ്കയുടെയും ഭയത്തിന്റെയും സാന്നിധ്യമുണ്ടെന്ന് പറയാതിരിക്കാനാകില്ല. മനുഷ്യൻ മനുഷ്യനെ ഭയപ്പെടുന്ന ലോകസാഹചര്യം ടോക്യോയെയും അസ്വസ്ഥമാക്കുന്നു. ജാപ്പനീസ് ജനത ഭൂരിപക്ഷവും ഇപ്പോൾ ഒളിമ്പിക്‌സ് നടത്തുന്നതിന് എതിരാണ്. ആരോഗ്യപ്രവർത്തകരും അവർക്കൊപ്പമുണ്ട്. തെരുവിൽ പ്രതിഷേധം കനക്കുന്നു. ഒടുവിൽ ഒളിമ്പിക്‌സ് ഗ്രാമത്തിലും വൈറസിന്റെ സാന്നിധ്യം റിപ്പോർട്ട് ചെയ്‌തു. കളിക്കാരും കോവിഡ് ബാധിതരായി. എന്നാൽ, ഈ പ്രതിസന്ധിഘട്ടത്തിലാണ് പരസ്‌പര സാന്ത്വനമായി ലോകമാകെ ഒന്നിച്ചുനിൽക്കേണ്ടതെന്ന് ഒളിമ്പിക്‌സ് കമ്മിറ്റി ഓർമിപ്പിക്കുന്നു.\nആധുനിക ഒളിമ്പിക്‌സ് ഒന്നേകാൽനൂറ്റാണ്ട് പിന്നിട്ടപ്പോൾ രൂപവും ഭാവവും മാറിയിരിക്കുന്നു. കളികളും കളിക്കളങ്ങളും മാറി. പരസ്യവും വിപണിയും ഒഴിവാക്കാനാകാത്ത സാന്നിധ്യമായി. ഓരോ ഒളിമ്പിക്‌സ് സംഘാടനവും അതത് രാജ്യത്തിന്റെ മുന്നോട്ടുപോക്കിൽ നിർണായകമായി. കളിക്കൊപ്പം സാമ്പത്തികവും രാഷ്‌ട്രീയവുമെല്ലാം ഇഴചേർന്നിരിക്കുന്നു. ജപ്പാനും ചിലതെല്ലാം തെളിയിക്കാനുണ്ട്, ലോകത്തോട് പറയാനുണ്ട്. തകർന്നുപോയൊരു രാജ്യത്തെ കൈപിടിച്ചുയർത്തിയ ചരിത്രമാണ് അവർക്കുള്ളത്. യുദ്ധങ്ങൾമാത്രമേ ഒഴിഞ്ഞിട്ടുള്ളൂ. ഭൂകമ്പങ്ങളും സുനാമിത്തിരകളുമായി വെല്ലുവിളികൾ അവസാനിക്കുന്നില്ല. എല്ലാം അതിജീവിക്കാൻ പഠിച്ചാണ് ജപ്പാൻ ലോകരാജ്യങ്ങൾക്കുമുന്നിൽ നിൽക്കുന്നത്. അതുകൊണ്ടുതന്നെ അവർക്ക് ഈ കളി ജയിച്ചേ പറ്റൂ.\n1896ൽ ആധുനിക ഒളിമ്പിക്‌സിന് ഏതൻസ് വേദിയാകുമ്പോൾ 14 രാജ്യങ്ങളും 241 കായികതാരങ്ങളുമായിരുന്നു ഉണ്ടായിരുന്നത്. നാലുവർഷത്തിലൊരിക്കലെത്തുന്ന ഒളിമ്പിക്‌സിൽ ഇക്കുറി 206 രാജ്യങ്ങളിലെ പതിനൊന്നായിരത്തോളം കായികതാരങ്ങൾ സംഗമിക്കും. 42 വേദിയിൽ 33 കായിക ഇനത്തിലായി 339 മത്സരം. ഈ വേദിയിൽ ഇന്ത്യയുമുണ്ട്. ചരിത്രത്തിലെ ഏറ്റവും വലിയ സംഘത്തെയാണ് അവതരിപ്പിക്കുന്നത്. 127 കായികതാരങ്ങളടക്കം 228 പേർ. മെഡൽപ്രതീക്ഷ ഇല്ലാതില്ല. ഇതുവരെ ആകെ നേടാനായത് 28 മെഡലാണ്. ഒമ്പത് സ്വർണവും ഏഴ് വെള്ളിയും 12 വെങ്കലവും. എട്ട് ഒളിമ്പിക്‌സ് സ്വർണം നേടിയ ചരിത്രം പുരുഷന്മാരുടെ ഹോക്കി ടീമിനുണ്ട്. 2008 ബീജിങ്ങിൽ അഭിനവ് ബിന്ദ്ര ഷൂട്ടിങ്ങിൽ നേടിയതാണ് ഏക വ്യക്തിഗത സ്വർണം. ഇക്കുറി കേരളത്തിന്റെ അഭിമാനമായി ഒമ്പത് താരങ്ങളുണ്ട്. 1976നുശേഷം മലയാളി വനിതകൾ ഇല്ലാത്ത ആദ്യ ഒളിമ്പിക്‌സുംകൂടിയാണ്.\nഓരോ ഒളിമ്പിക്‌സിനെയും ത്രസിപ്പിച്ചവർ എത്രയെത്രപേരാണ്. ജെസ്സി ഓവൻസിനെയും പാവോ നൂർമിയെയും കാൾ ലൂയിസിനെയും നാദിയ കൊമനേച്ചിയെയും ഓർക്കാതെ എന്ത് ഒളിമ്പിക്‌സ്. ഫ്ലോറൻസ് ഗ്രിഫ്‌ത് ജോയ്‌നറും സെർജി ബുബ്‌കയും മൈക്കൽ ഫെൽപ്‌സും ഉസൈൻ ബോൾട്ടും നിറഞ്ഞൊഴുകിയ വേദി. അവിടേക്കാണ് പുതിയ നിരയെത്തുന്നത്. ഓവറോൾ കിരീടത്തിൽ അമേരിക്കയെ വെല്ലുവിളിച്ച് ചൈനയും ബ്രിട്ടനുമുണ്ട്. ആതിഥേയരായ ജപ്പാനും വെല്ലുവിളി ഉയർത്തും. കാത്തിരിക്കാം, പുതിയ താരോദയങ്ങൾക്ക്.


മാതൃഭൂമിയുടെ ജെന്‍ഡര് ന്യൂട്രല് യൂണിഫോം കാമ്പയിന് മന്ത്രി ആര്. ബിന്ദുവിന്റെ അഭിനന്ദനം | GenderNeutralUniform| #അണിയാംതുല്യതയുടെയൂണിഫോം| mathrubhumi\nലിംഗഭേദമില്ലാത്ത യൂണിഫോം നടപ്പാക്കുന്ന സംസ്ഥാനത്തെ ആദ്യ ഗവ. ഹയര്‍സെക്കന്‍ഡറി സ്‌കൂളാണിത്.\nബാലുശ്ശേരി(കോഴിക്കോട്): ജെന്‍ഡര് ന്യൂട്രല് യൂണിഫോം അടക്കം ലിംഗസമത്വത്തിനുവേണ്ടിയുള്ള 'മാതൃഭൂമി' കാമ്പയിനുകള്‍ക്ക് മന്ത്രി ആര്. ബിന്ദുവിന്റെ അഭിനന്ദനം.\n''ഇത്തരം വിഷയങ്ങളില് മാധ്യമങ്ങള് നല്ലപിന്തുണ നല്‍കുന്നുണ്ട്. അതില് മാതൃഭൂമി നടത്തുന്ന ഇടപെടലുകള്‍ക്ക് പ്രത്യേക അഭിനന്ദനം'',മന്ത്രി പറഞ്ഞു. കഴിഞ്ഞ ദിവസം മാതൃഭൂമി ഡോട്ട് കോമിന്റെ കാമ്പയിനില് നിന്ന് പ്രചോദനം ഉള്‍കൊണ്ട് ബാലുശ്ശേരി ഗവ.ഗേള്‍സ് ഹയര് സെക്കന്‍ഡറി സ്‌കൂളില് ജെന്‍ഡര് ന്യൂട്രല് യൂണിഫോം നടപ്പാക്കിയിരുന്നു. മന്ത്രി ആര്.ബിന്ദുവാണ് പ്രഖ്യാപനം നടത്തിയത്.\nശരീരവേവലാതിയില്ലാതെ ഏതുയരെച്ചാടാനും കുതിച്ചോടാനും ബാലുശ്ശേരി ഗവ. ഗേള്‍സ് ഹയര് സെക്കന്‍ഡറി സ്‌കൂളിലെ വിദ്യാര്‍ഥിനികള്‍ക്ക് ഇനി വേഷം ഒരു പരിമിതിയാവില്ല. ധരിക്കാനിഷ്ടമുള്ള, സൗകര്യപ്രദമായ വേഷം യൂണിഫോമായി കിട്ടിയതിലുള്ള ആഹ്ലാദത്തിലാണവര്. ലിംഗഭേദമില്ലാത്ത യൂണിഫോം നടപ്പാക്കുന്ന സംസ്ഥാനത്തെ ആദ്യ ഗവ. ഹയര്‍സെക്കന്‍ഡറി സ്‌കൂളാണിത്. മാറ്റങ്ങളോടുള്ള എതിര്‍പ്പിനെ ഭയക്കേണ്ട കാര്യമില്ലെന്നും മന്ത്രി അഭിപ്രായപ്പെട്ടു.\nRead Also:ജെന്‍ഡര് ന്യൂട്രല് യൂണിഫോമിലേക്ക് ബാലുശ്ശേരി ഗവ.ഹയര് സെക്കന്‍ഡറി സ്‌കൂളും\n60 ആണ്‍കുട്ടികളടക്കം 260 കുട്ടികള് പഠിക്കുന്ന ഹയര് സെക്കന്‍ഡറി ഒന്നാംവര്‍ഷ ക്ലാസിലാണ് പുതിയ തുടക്കം. സംസ്ഥാനത്ത് ജെന്‍ഡര് ന്യൂട്രല് യൂണിഫോം നടപ്പാക്കാനുള്ള ചര്‍ച്ചകള് സജീവമായ വേളയിലാണ് മാറ്റത്തിനു തുടക്കമിടാന് സ്‌കൂള് പി.ടി.എ. തീരുമാനിച്ചത്. സംസ്ഥാനത്തെ ചില എല്.പി. സ്‌കൂളുകളില് ഒരേയൂണിഫോം നിലവിലുണ്ടെങ്കിലും ഉയര്‍ന്ന ക്ലാസുകളിലിതാദ്യമാണ്.\nപി.ടി.എ. പ്രസിഡന്റ് കെ. ഷൈബു അധ്യക്ഷനായ ചടങ്ങില് കെ.എം. സച്ചിന്‍ദേവ് എം.എല്.എ., സിനിമാതാരം റിമ കല്ലിങ്കല് എന്നിവരുടെ സന്ദേശം വായിച്ചു. പോലീസിലെ വസ്ത്രവിവേചനത്തിനുനേരെ പോരാടി വിജയിച്ച തൃശ്ശൂര് വനിതാസെല്ലിലെ എസ്.ഐ. വിനയ ഓണ്‍ലൈനില് ആശംസ നേര്‍ന്നു. ബാലുശ്ശേരി ഗ്രാമപ്പഞ്ചായത്ത് പ്രസിഡന്റ് രൂപലേഖ കൊമ്പിലാട് , ജില്ലാപഞ്ചായത്തംഗം പി.പി. പ്രേമ, ഗ്രാമപ്പഞ്ചായത്തംഗം ഹരീഷ് നന്ദനം, പ്രഥമാധ്യാപിക ഇ. പ്രേമ, അധ്യാപകരായ രജിത, ശോഭന, പി. വേണുഗോപാല്, പ്രിന്‍സിപ്പല് ആര്. ഇന്ദു, അഭിലാഷ് എന്നിവര് പ്രസംഗിച്ചു.\nContent Highlights: minister r.bindhu supports mathrubhumi campaign


ഭാര്യയുടെ മരണത്തെ അതിജീവിച്ച മുരളി ഗോപിയുടെ ജീവിതം; അഞ്ജനയുടെ വിയോഗം ശേഷമുള്ള അഞ്ചു വർഷങ്ങൾ..!! – Malayali Live\nഭാര്യയുടെ മരണത്തെ അതിജീവിച്ച മുരളി ഗോപിയുടെ ജീവിതം; അഞ്ജനയുടെ വിയോഗം ശേഷമുള്ള അഞ്ചു വർഷങ്ങൾ..!!\nഇന്ത്യൻ സിനിമയിൽ തന്നെ ഏറ്റവും മികച്ച അഭിനേതാക്കളിൽ ഒരാളുടെ മകൻ. സിനിമ മേഖലയിൽ സർവ്വ മേഖലയിലും കഴിവുകൾ തെളിയിച്ച ആൾ അങ്ങനെ ഒട്ടേറെ വിശേഷണങ്ങൾ നൽകാൻ കഴിയും മുരളി ഗോപിക്ക്. മലയാള സിനിമയിലെ എക്കാലത്തെയും മികച്ച നടൻ ഭരത് ഗോപിയുടെ മകൻ ആണ് മുരളി.\nദിലീപ് ചിത്രം രസികനിൽ വില്ലൻ വേഷത്തിൽ എത്തിയ മുരളി ഗോപി അതെ ചിത്രത്തിൽ ഒരു പാട്ട് പാടിയിരുന്നു.. കൂടാതെ ലാൽ ജോസ് സംവിധാനം ചെയ്ത ചിത്രത്തിന്റെ തിരക്കഥ എഴുതിയതും മുരളി ഗോപി തന്നെ. അതുകൊണ്ടു ആദ്യ സിനിമ പ്രവേശനം തന്നെ അതി ഗംഭീരം എന്നെ പറയാൻ കഴിയൂ.. ജീവിതത്തിലെ നഷ്ടങ്ങൾ എങ്ങനെ അതിജീവിച്ചു എന്ന ചോദ്യത്തിന് മുരളി ഗോപി നൽകിയ മറുപടി വൈറലാകുന്നു.\nഎല്ലാ കാര്യങ്ങളും നമ്മുടെ നിയന്ത്രണത്തിലല്ലല്ലോ. എന്തു സംഭവിച്ചാലും നേരിടുക മാത്രമാണ് വഴി. അഞ്ച് വർഷം മുമ്പ് ഭാര്യ അഞ്ജനയുടെ വിയോഗം സംഭവിച്ചപ്പോൾ നേരിട്ടതും അങ്ങനെ തന്നെയായിരുന്നു. മകൾ ഗൗരി ഇപ്പോൾ കമ്പ്യൂട്ടർ എഞ്ചിനിയറിങ് അവസാന വർഷം ആണ്. മകൻ ഗൗരവ് ഏഴാം ക്ലാസിൽ. തിരുവനന്തപുരത്തെ എന്റെ വീട്ടിൽ എന്റേയും അഞ്ജനയുടേയും അമ്മമാരുടേയും എന്റെ അനുജത്തി മീനു ഗോപിയുടേയും ഭർത്താവ് ജയ് ഗോവിന്ദിന്റേയും മക്കൾക്കൊപ്പമാണ് അവർ വളരുന്നത്.\nഞങ്ങൾ എല്ലാവരും കൂട്ടുകുടുംബമായാണ് താമസിക്കുന്നത്. മോൾക്ക് എഴുത്തിൽ താത്പര്യമുണ്ട്. മോൻ ഒരു കാര്യം കിട്ടിയാൽ അതേക്കുറിച്ച് ആഴത്തിൽ പഠിക്കും. അത് എന്റെ ഒരു ട്രെയിറ്റ് ആണെന്ന് തോന്നുന്നു. എന്റെ അച്ഛൻ ഒരിക്കലും മക്കളെ ഉപദേശിച്ചിട്ടില്ല. ഞാനും മക്കളെ ഉപദേശിക്കാത്ത അച്ഛനാണ്. അവർ അവരുടെ ഇഷ്ടങ്ങൾ പിന്തുടരട്ടെയെന്നു അദ്ദേഹം പറയുന്നു. ഇന്ന് ഇന്ത്യൻ സിനിമയിൽ തന്നെ അറിയപ്പെടുന്ന തിരക്കഥാകൃത്ത് കൂടി ആണ് മുരളി ഗോപി. മലയാള സിനിമയിലെ ആദ്യ 200 കോടി ചിത്രം ലൂസിഫറിനെ രചന മുരളി ഗോപിയുടേത് ആയിരുന്നു.\nവീണ്ടും വിവാഹം കഴിച്ചോ; വിവാഹ ഫോട്ടോയുടെ സത്യാവസ്ഥ വെളിപ്പെടുത്തി അഞ്ജലി നായർ..!!\nഎൽഡിഎഫിൽ 12 സീറ്റുകൾ ഉറപ്പിച്ച് ജോസ് കെ മാണി; മുന്നണിയിലെ…


സംസ്ഥാനത്ത് ഇന്ന് 32,097 പേര്‍ക്ക് കോവിഡ്\nകഴിഞ്ഞ ദിവസങ്ങളിലുണ്ടായ 188 മരണങ്ങളാണ് കോവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 21,149 ആയി.\nസംസ്ഥാനത്ത് ഇന്ന് 32,097 പേര്‍ക്ക് കോവിഡ് സ്ഥിരീകരിച്ചു. തൃശൂര് 4334, എറണാകുളം 3768, കോഴിക്കോട് 3531, പാലക്കാട് 2998, കൊല്ലം 2908, മലപ്പുറം 2664, തിരുവനന്തപുരം 2440, കോട്ടയം 2121, ആലപ്പുഴ 1709, കണ്ണൂര് 1626, പത്തനംതിട്ട 1267, ഇടുക്കി 1164, വയനാട് 1012, കാസര്‍ഗോഡ് 555 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nഇന്ന് രോഗം സ്ഥിരീകരിച്ചവരില് 102 പേര് സംസ്ഥാനത്തിന് പുറത്ത് നിന്നും വന്നവരാണ്. 30,456 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 1441 പേരുടെ സമ്പര്‍ക്ക ഉറവിടം വ്യക്തമല്ല. 98 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. പാലക്കാട്, കണ്ണൂര് 15 വീതം, കൊല്ലം, വയനാട് 14 വീതം, പത്തനംതിട്ട 13, കാസര്‍ഗോഡ് 7, കോട്ടയം, എറണാകുളം6വീതം, തൃശൂര് 3, ആലപ്പുഴ, കോഴിക്കോട്2വീതം, മലപ്പുറം 1 എന്നിങ്ങനെ ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 21,634 പേര് രോഗമുക്തി നേടി. ഇതോടെ 2,40,186 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 38,60,248 പേര് ഇതുവരെ കോവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 5,68,087 പേരാണ് ഇപ്പോള് നിരീക്ഷണത്തിലുള്ളത്. ഇവരില് 5,34,805 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 33,282 പേര് ആശുപത്രികളിലും നിരീക്ഷണത്തിലാണ്. 3112 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nകേരളത്തിലും സ്കൂളുകൾ തുറക്കുന്നത് പരിഗണിച്ച് സര്‍ക്കാര്


'നമ്മളെക്കൊണ്ട് ആർപ്പ് വിളിപ്പിച്ച, വിസിലടിപ്പിച്ച നമ്മുടെ തലയോടൊപ്പം ഒരിക്കലും വിശ്വസിക്കാനാവാത്ത ഒരു വിമാനയാത്ര..'- ആവേശമാർന്നൊരു കൂടിക്കാഴ്ചയുടെ ഹൃദ്യമായ അനുഭവക്കുറിപ്പ് -\nNews Sports Sports Extras\nദശലക്ഷക്കണക്കിന് ആളുകൾക്ക് പ്രചോദനമാണ് ഇന്ത്യൻ ക്രിക്കറ്റ് താരം എംഎസ് ധോണി. 2000-ത്തിന്റെ തുടക്കത്തിൽ ഇന്ത്യൻ ക്രിക്കറ്റിലെ ഏറ്റവും വലിയ ഐക്കണുകളിൽ ഒരാളായി ഉയർന്നുവന്നത് മുതൽ അദ്ദേഹം ആളുകളെ പ്രചോദിപ്പിക്കുകയാണ്. കളിക്കളത്തിലെ പ്രചോദനാത്മകമായ ചില പ്രകടനങ്ങളിലൂടെ ലോകമെമ്പാടും ഏറ്റവും കൂടുതൽ ആരാധകരുള്ള ക്രിക്കറ്റ് കളിക്കാരിൽ ഒരാളാണ് ധോണി. അന്താരാഷ്ട്ര രംഗത്ത് നിന്ന് വിരമിച്ചെങ്കിലും ചെന്നൈ സൂപ്പർ കിംഗ്‌സ് ക്യാപ്റ്റൻ തന്റെ ആരാധകരെ ത്രസിപ്പിക്കുന്നത് തുടരുകയാണ്. ആരാധകരോട് എപ്പോഴും സ്നേഹം പുലർത്തുന്ന ധോണിയെ കണ്ടുമുട്ടിയ അനുഭവം പങ്കുവയ്ക്കുകയാണ് ഇപ്പോൾ ഓൾ കേരള ധോനി ഫാൻസ് അസോസിയേഷൻ അംഗം നബീൽ.\nഒരുവർഷം മുൻപ് ആകാംക്ഷയുടെ മുൾമുനയിൽ നിന്ന് സംഘടനയ്ക്കായി അദ്ദേഹത്തെ കാണാൻ ശ്രമിച്ച അനുഭവം പങ്കുവയ്ക്കുകയാണ് ഇദ്ദേഹം. വളരെ ഹൃദ്യമാണ് ഈ കുറിപ്പ്.\nനബീൽ പങ്കുവെച്ച കുറിപ്പ്;\nഒരു പറ്റം ആരാധകരുടെ സ്വപ്ന സാഫല്യത്തിലേക്ക് പറന്നിറങ്ങിയിട്ട് ഇന്നേക്ക് ഒരു വർഷം..!ആത്മാർത്ഥമായി ധോനിയുടെ പേരിൽ ചാരിറ്റി ചെയ്യുന്ന ഒരു കൂട്ടം സഹോദരങ്ങൾ…സോഷ്യൽ മീഡിയയിലെ ഫാൻ ഫൈറ്റുകൾ മാറ്റി നിർത്തി സമൂഹത്തിലേക്ക് നേരിട്ടിറങ്ങി പ്രവർത്തിക്കാൻ തുനിഞ്ഞിറങ്ങിയ ചുറുചുറുക്കുള്ളവർ. ധോനിയുടെ എല്ലാ വിജയപരാജയങ്ങളിലും ചാരിറ്റിയിലൂടെ ധോനിസം വ്യാപിപ്പിക്കുകയായിരുന്നു അവർ. ധോനിയുടെ ഏറ്റവും മോശം സമയത്താണ് AKDFA Official എന്ന സംഘടനയ്ക്ക് രൂപം നൽകി എന്നത് തന്നെ ധോനിയെന്ന ഇതിഹാസത്തെ അവർ എത്രത്തോളം ഇഷ്ടപ്പെടുന്നു എന്നതിന്റെ ഉദാഹരണമാണ്.\nകേരളം മുഴുവൻ ആ ധോനിസം പരന്നു കിടക്കുമ്പോഴാണ് അപ്രതീക്ഷിതമായി ഞാൻ ആ സംഘടനയിൽ അംഗമാവുന്നത്. കൂടെ ചേർന്ന് ഒരുപാട് നല്ല കാര്യങ്ങൾ ചെയ്യാൻ അവരെനിക്കവസരം തന്നു. എന്തൊക്കെ ചെയ്തിട്ടും അവസാനം ഒരു ചോദ്യം മാത്രം ബാക്കിയായിരുന്നു.\n“നിങ്ങളീ ചെയ്യുന്നതൊക്കെ ധോനി അറിയുന്നുണ്ടോ..? “\nവീട്ടുകാരും കൂട്ടുകാരും നാട്ടുകാരും മീഡിയക്കാരും വരെ ചോദിച്ചു തുടങ്ങി. അവസാനം ആ ചോദ്യം ഞങ്ങളുടെ ഉറക്കം കെടുത്തി.\nഒരിക്കൽ ധോനി തിരുവനന്തപുരത്ത് വരുമ്പോൾ ഒരാൾ തന്റെ യൂണിറ്റിലെ അംഗത്തോട് കളി കാണാൻ വരുന്നില്ലേ എന്ന് ചോദിച്ചപ്പോൾ “ഇപ്പൊ കാശില്ലെടാ.. കഴിഞ്ഞ മാസം യൂണിറ്റിൽ ഒരു പയ്യന്റെ ഓപ്പറേഷനായി fundraising ഉണ്ടായിരുന്നു അതിന് കൊടുത്തു, അടുത്ത പ്രാവശ്യം നോക്കാം” എന്നായിരുന്നു മറുപടി. തങ്ങളുടെ ആരാധക പുരുഷനെ ഒരിക്കൽ പോലും നേരിൽ കണ്ടിട്ടില്ലാത്ത, കാണാൻ അവസരമുണ്ടായിട്ടും ആ പണം മറ്റുള്ളവരെ സഹായിക്കാൻ ഉപയോഗിക്കുന്ന ഒരു കൂട്ടം സുമനസ്സുകളുടെ കഥ കേട്ട് എന്റെ ഉറക്കം ശരിക്കും പോയിരുന്നു. ഇക്കാ നമ്മൾ ചെയ്യുന്നത് എന്നെങ്കിലും ധോനി അറിയുമോ..? അവർക്ക് തന്നെ സംശയമായി.\nധോനിയെ കണ്ട് സംഘടയുടെ എല്ലാ കാര്യങ്ങളും അറിയിക്കാനുള്ള എല്ലാ വഴികളും തിരക്കി. ഒരുപാട് തവണ പല വാതിലുകളും മുട്ടി, പല ഹോട്ടലുകളും കയറിയിറങ്ങി, പല യാത്രകളും നടത്തി, പല കത്തുകളും അയച്ചു, പല കളിക്കാരേയും നേരിട്ട് കണ്ട് കത്ത് കൊടുത്തു ധോനിയെ അറിയിക്കാൻ… നിരാശയായിരുന്നു ഫലം.\nCovid സമയത്ത് ഇനിയെന്തെന്ന് ചിന്തിച്ചിരിക്കുമ്പോഴായിരുന്നു ഷിംലയിൽ കുടുംബത്തോടൊപ്പം ധോനി ഒരു യാത്ര പോകുവാണെന്നുള്ള വാർത്ത കാണുന്നത്. Lockdown ഒക്കെ കഴിഞ്ഞ് ഒരു relax tour. നീക്കങ്ങളൊക്കെ2വർഷത്തെ പ്രയത്നം കൊണ്ട് ഞാൻ കണ്ടെത്തിയ ചില ബന്ധങ്ങൾ വഴിയും സോഷ്യൽ മീഡിയ വഴിയും സൂക്ഷ്മമായി നിരീക്ഷിച്ചു.\nഅവിടെ പോയാൽ സംഗതി നടക്കുമോ എന്നാലോചിച്ചിരിക്കുമ്പോൾ പെട്ടെന്നൊരു വൈകുന്നേരം അതാ ധോനി ഷിംലയിൽ വെച്ച് ആരാധകർക്ക് ഓട്ടോഗ്രാഫ് നൽകുന്നു, ഫോട്ടോക്ക് പോസ് ചെയ്യുന്നു. ഇത് തന്നെ അവസരമെന്ന് കരുതി ഉടനെ തന്നെ എനിക്കെപ്പോഴും സഹായമായിട്ടുള്ള ഉയിർ നൻപൻ Martin നുമായി2മണിക്കൂർ ചർച്ചയിലൂടെ ഷിംലയിലേക്ക് പോകാമെന്നുറപ്പിച്ചു ടിക്കറ്റ് ബുക്ക് ചെയ്തു. അപ്പോഴേക്കും സമയം രാത്രി 8 മണി കഴിഞ്ഞിരുന്നു.\nധോനിയെ കാണിക്കാനുള്ള സംഘടനയുടെ ഫയലുകളും മറ്റും ശരിയാക്കാനുണ്ടായിരുന്നു. ഒരു Momento ധോനിക്ക് കൈമാറാൻ മുൻപ് തന്നെ design ചെയ്ത് സൂക്ഷിച്ചിരുന്നു. ഇനി ഒരു work file റെഡിയാക്കണം. പക്ഷെ റെഡിയാക്കി വരുമ്പോഴേക്കും ഷോപ്പുകളെല്ലാം അടക്കും. എന്ത് ചെയ്യും.?\nഅപ്പോഴേക്കും വേറൊരു മെസ്സേജ് വന്നു, ധോനി നാളെ ഷിംലയിൽ നിന്നും തിരിക്കും.5മണിക്കാണ് ചണ്ഡിഗഡിൽ നിന്നും അവർക്ക് ഫ്ലൈറ്റ്. അപ്പോൾ3മണിക്കെങ്കിലും അവർ എയർപോർട്ടിൽ എത്തണം. അതിന് 11 മണിക്കെങ്കിലും ഷിംലയിൽ നിന്ന് തിരിക്കണം. എന്റെ ഫ്ലൈറ്റ് എത്തുന്നത്2മണിക്ക്. അപ്പൊ എനിക്ക് ഷിംല വരെ പോകേണ്ടതില്ല. ഞാനും5മണിക്കുള്ള flight നോക്കി ചെന്നൈയിലേക്ക് ഡൽഹി കണക്റ്റഡ് ഫ്ലൈറ്റ് ബുക്ക് ചെയ്തു. ഭാഗ്യമുണ്ടെങ്കിൽ lounge ലോ മറ്റോ വെച്ച് കാണാൻ കഴിയും. റിസോർട്ടിനെ അപേക്ഷിച്ച് എയർപോർട്ടിൽ സെക്യൂരിറ്റി കൂടുതലായിരിക്കും. പ്രതീക്ഷ ഏതാണ്ട് അവസാനിക്കുന്ന പോലെ തോന്നി. എന്നാലും ആത്മവിശ്വാസം കൈ വിടാതിരിക്കാൻ ശ്രമിച്ചു.\nസമയം രാത്രി9മണി. Chandigarh എയർപോർട്ടിനടുത്തുള്ള DTP centres google ചെയ്ത് നോക്കി. 14km അപ്പുറത്ത് ഒരു ഷോപ്പിന്റെ നമ്പർ കിട്ടി. ഒരു മണിക്കൂർ Chandigarh ൽ എനിക്കുണ്ട്, അതിനുള്ളിൽ എനിക്കവിടെ നിന്നും printout എടുക്കാം. അവരെ വിളിച്ചു സംസാരിച്ചു whatsapp വഴി ഡോക്യുമെന്റ് ഷെയർ ചെയ്തു. Google pay വഴി full പേയ്‌മെന്റും നടത്തി. കാര്യങ്ങൾ ഒക്കെ കുറച്ചു ബുദ്ധിമുട്ടിയാണെങ്കിലും എന്റെ മുറിയൻ ഹിന്ദിയും വെച്ച് ബോധ്യപ്പെടുത്തി. അയാൾക്കും ഇതൊക്കെ കേട്ടിട്ട് അത്ഭുതമായിരുന്നു. ഉച്ചക്ക് 1 മണിക്കുള്ളിൽ എല്ലാം സെറ്റ് ആക്കി വെക്കാമെന്ന് സർദാർജി ഉറപ്പ് തന്നു. ടിക്കറ്റും പ്രിന്റൗട്ടും മോമെന്റോയും എല്ലാം set. പക്ഷെ ഉറക്കം വരുന്നില്ല, വല്ലാത്ത anxiety.\nചെന്നൈ എയർപോർട്ടിൽ നിന്നും പിറ്റേ ദിവസം അതിരാവിലെ ബെംഗളൂരു വഴി chandigarh ലേക്ക്. ഒരുപാട് പ്രതീക്ഷയോടെ, ഒരുപാട് പേരുടെ സ്വപ്നങ്ങൾ സാക്ഷാത്ക്കരിക്കാൻ ഏറ്റെടുത്ത ഒരു ദൗത്യവുമായി Chandigarh defence airport ൽ പറന്നിറങ്ങി. ഒരു യുദ്ധഭൂമിയുടെ അന്തരീക്ഷം. ചുറ്റിലും യുദ്ധവിമാനങ്ങളും ഹെലികോപ്റ്ററുകളും.\nപുറത്തു കടന്ന ഉടനെ ഒരു ടാക്സിവാലയെ കണ്ടെത്തി. ചെറുപ്പകാരനായത് കൊണ്ട് ഇംഗ്ലീഷ് വശമുണ്ടായിരുന്നത് ഭാഗ്യമെന്ന് കരുതി കാര്യങ്ങൾ അവതരിപ്പിച്ചു. 1 മണിക്കൂർ Up & down ഡ്രൈവ് ഉണ്ട്. എന്റെ അവസ്ഥ മനസ്സിലാക്കി 20 മിനിറ്റ് കൊണ്ട് ഊടുവഴികളിലൂടെ ഭയ്യ എന്നെ DTP സെന്ററിൽ എത്തിച്ചു.\n2 ആഴ്ച്ച കഴിഞ്ഞാൽ ധോനിയുടെ birthday ആണ്. ഒരു advance wishes കൊടുക്കണം. അടുത്തുള്ള ബേക്കറിയിൽ നിന്ന് സർദാർജിയെ കൊണ്ട് തന്നെ പോകുന്നതിനിടയിൽ വിളിച്ചു കേക്ക് വാങ്ങി വെപ്പിച്ചു.\n“ടൈം ബിൽകുൽ നഹി ഹേ ഭയ്യാ” ന്നും പറഞ്ഞു ഒറ്റക്കരച്ചിൽ ആയിരുന്നു. അവിടെയെത്തിയപ്പോഴേക്കും എനിക്ക് വേണ്ടി 5-6 സർദാർജിമാർ കാത്തു നിൽക്കുന്നു. എന്റെ ഫയലും കേക്കും പിന്നെ എനിക്ക് കഴിക്കാൻ “ഒരു ഫ്രൂട്ടിയും ബിസ്ക്കറ്റും”, അവരുടെ വക കോംപ്ലിമെന്ററി ആണത്രേ..! സത്യത്തിൽ വിശന്നു വലഞ്ഞിരിക്കുന്ന എനിക്കതൊരു ആശ്വാസമായിരുന്നു. എന്റെ കണ്ണ് നിറഞ്ഞു പോയി. പുള്ളിയെ ഒന്ന് കെട്ടിപ്പിടിച്ചു നന്ദി പറയാതെ പോരുന്നതെങ്ങനെയാണ്. എല്ലാ ജീ മാരോടും യാത്ര പറഞ്ഞു മൊഹാലി വഴി വീണ്ടും എയർപോർട്ടിലേക്ക്.\nചുമ്മാ ഇൻസ്റ്റാഗ്രാം തുറന്നപ്പോൾ അതാ സാക്ഷി ma’am ന്റെ story, ഞാൻ കടന്നു വന്ന മനോഹരമായ ഒരു ഫ്‌ളൈ ഓവറിന്റെ..! അപ്പൊ ഉറപ്പിച്ചു, അവർ എയർപോർട്ടിലേക്ക് തന്നെ. കണക്കു കൂട്ടലുകൾ തെറ്റിയില്ല, കൃത്യം3മണിക്ക് AKDFA യുടെ ചരിത്രവുമായി ടാക്സിവാല എന്നെ തിരിച്ചെത്തിച്ചു. പുറത്തുള്ള CISF കാരനോട് തിരക്കിയപ്പോൾ ധോനിയും സംഘവും 10 മിനിറ്റ് മുൻപ് തന്നെ എയർപോർട്ടിൽ എത്തിയത്രെ.!\nപൊതുവെ തിരക്ക് കുറവുള്ള, പ്രത്യേകിച്ച് lockdown കഴിഞ്ഞു എല്ലാം open ആയി വരുന്നേയുള്ളൂ. 10 മിനിറ്റ് കൊണ്ട് check-in ഉം സെക്യൂരിറ്റി ചെക്കും കഴിഞ്ഞു ഞാൻ lounge ന്റെ മുൻപിലെത്തി. പ്രതീക്ഷിച്ചതിലും tight security. VVIP അകത്തുള്ള കാരണം lounge ലേക്ക് access ഇല്ലത്രെ .! ആരാണകത്തുള്ളതെന്ന് എനിക്കറിയാം, അവർ പറയുന്നില്ലെങ്കിലും. എന്റെ നെഞ്ചിടിപ്പ് കൂടി.. പുറത്തു വരുമ്പോൾ കാണാമല്ലോയെന്ന് കരുതി അവിടെത്തന്നെ വെയിറ്റ് ചെയ്തു.\nകുറച്ചു കഴിഞ്ഞപ്പോൾ അതാ Ziva മോൾ ഓടിവരുന്നു.. പുറകെ സാക്ഷി ma’am. എനിക്കോടിപ്പോയി വാരിപ്പുണരാൻ തോന്നി, അത്രക്ക് Cute ആയിരുന്നു ziva, അനങ്ങിയില്ല.. അവർ alert ആവുമെന്നറിയാം മനസ്സിനെ കണ്ട്രോൾ ചെയ്ത് അവിടെത്തന്നെയിരുന്നു. ഞാൻ അവരെ ശ്രദ്ധിക്കുന്നത് സാക്ഷി ma’amനു മനസ്സിലായോ എന്തോ… എന്നെ നോക്കി മോളെയും എടുത്തോണ്ട് അകത്തോട്ട് പോയി.\nഅവിടെയും രക്ഷയില്ല, guards വന്നു. boarding gates എല്ലാം താഴെയാണത്രെ. അതുകൊണ്ട് ഗ്രൗണ്ട് ഫ്ലോർ പോകണം. 1st floor allowed അല്ലെന്ന്. എനിക്ക് കാര്യം മനസ്സിലായി, എല്ലാം തീർന്നു.. ഇനി ഒരു വഴി റാഞ്ചി ഫ്ലൈറ്റ്ന്റെ gate ന് മുൻപിലിരിക്കുക. Flight information display നോക്കി. റാഞ്ചിയിലേക്ക് ഫ്ലൈറ്റില്ല. അടുത്ത ഒരു മണിക്കൂറിൽ ഡൽഹിയിലേക്ക് മാത്രം…എന്റമ്മോ അപ്പൊ ഞാൻ പോകുന്ന ഫ്ലൈറ്റിൽ തന്നെയാണോ ധോനിയും പോകുന്നത് ..!?\nഅറ്റാക്ക് വന്ന് മരിച്ചില്ലെന്നേ ഒള്ളു… സന്തോഷം കൊണ്ടെനിക്ക് ഇരിക്കാൻ വയ്യേ..\nഎക്സൈറ്റ്മെന്റും നെർവസും കൊണ്ട് ഒരു മണിക്കൂർ തള്ളി നീക്കിയതോർമ്മയില്ല.. വർഷങ്ങളായുള്ള കാത്തിരിപ്പിന്റെ അവസാന നിമിഷങ്ങൾ… Boarding call വന്നു. ക്യു നീളുന്നു എല്ലാവരും ബസിൽ കയറുന്നു. ഞാൻ മാത്രം അനങ്ങിയില്ല… അവസാനം അതാ ഒരു 10-15 പേര് ഒന്നിച്ചു എസ്കലേറ്ററിൽ ഇറങ്ങി വരുന്നു, കൂട്ടത്തിൽ സാക്ഷി ma’amഉം സിവയും ഉണ്ട്. ധോനിയില്ല .. ഒരു നിമിഷം ഞാനങ്ങട് ഇല്ലാണ്ടായി.\nടിങ്…ലിഫ്റ്റ് അതാ മുകളിലോട്ട് പോകുന്നു.. ഞാൻ ഉറപ്പിച്ചു താഴെ വരുമ്പോൾ അതിൽ ഞാൻ കാത്തിരിക്കുന്ന എന്റെ റോൾമോഡൽ ഉണ്ടാകും.\nടിങ്… ലിഫ്റ്റ് തുറന്നു. അതാ വരുന്നു തലയെടുപ്പോടെ, ചുറ്റിലും സെക്യൂരിറ്റിയുടെ അകമ്പടിയോടെ ആറടി പൊക്കമുള്ള ആ ഇതിഹാസ താരം. “ധോനി… ധോനി … ധോനി” ചെപ്പോക്കിലെ ആ roaring chants ഒരു എക്കോ പോലെ എന്റെ കാതുകളിൽ മുഴങ്ങി… കൊമ്പൻ മീശയൊക്കെ വെച്ച് ഓജസ്സുള്ള ആ മുഖം കണ്ടപ്പോൾ തന്നെ എന്റെ കയ്യും കാലും വിറക്കാൻ തുടങ്ങി. മഹി ഭായ് എന്ന് വിളിച്ചു, ഇല്ല ശബ്ദം പുറത്തേക്ക് വരുന്നില്ല.. എന്നെക്കൊണ്ട് പറ്റുമെന്ന് തോന്നുന്നില്ല..\nഅവർ നടന്ന് എന്റെ അടുത്തെത്തി.. തലയുമായി ഒരു eye contact.. ഒരു ചിരി.. അതിൽ എനിക്കൊരു എനർജി കിട്ടി. ഞാൻ അടുത്തേക്ക് ചെന്നു, സെക്യൂരിറ്റി എന്നെ തടഞ്ഞു. രണ്ടും കൽപ്പിച്ചു ഞാൻ പറഞ്ഞു.\n” Mahi bhai.. I‘m coming from Kerala ”\n“Came for what .?”\nഅദ്ദേഹം സംസാരിക്കാൻ തുടങ്ങിയപ്പോൾ Security ഒന്നയഞ്ഞു.\n“We have an association called ALL KERALA DHONI FANS ASSOCIATION”\n“What are you doing here .?”\n“I came here to meet you”\n“OMG.. ഇത്തനീ ദൂർ സേ ..”\n“യെസ് മഹി ഭായ്.. ഇത് ഞങ്ങളുടെ ഒരുപാട് കാലത്തെ കാത്തിരിപ്പാണ് “\nഞാൻ കയ്യിലുള്ള ഫയൽ എടുത്തു കാണിച്ചു. ഓരോ പ്രധാന ചാരിറ്റി പ്രവർത്തനങ്ങളും ഫോട്ടോ സഹിതം കാണിച്ചു.\nപിന്നെ നടന്നത് ചരിത്രം..!\nഎന്റെ തോളിലൊരു തട്ട് … ” Very good yaar… keep up the good work”\nഒരു നിമിഷം ഞാൻ കോരിത്തരിച്ചു പോയി. ദേഹം മുഴുവൻ തടിച്ചു വീർക്കാൻ തുടങ്ങി. കാതിൽ നിന്നും തലയിൽ നിന്നും ഒക്കെ കാറ്റ് പോകുന്ന പോലെ.. രോമങ്ങളൊക്കെ എഴുന്നേറ്റ് നിക്കുന്നു, Goosebumps ന്റെ extreme level.\nഞാൻ പറഞ്ഞു, എനിക്കിതിലൊരു ഓട്ടോഗ്രാഫ് വേണം. നിങ്ങള്ക്ക് വേണ്ടി ആത്മാർഥമായി work ചെയ്യുന്ന ഒരു കൂട്ടം ആരാധകരുണ്ടവിടെ..! നിങ്ങളിത് വായിച്ചെന്ന് അവരറിഞ്ഞാൽ ഒരുപാട് സാന്തോഷിക്കും…\n“No no … എനിക്കിത് വേണം, മുഴുവൻ വായിക്കണം, ഞാനിത് കൊണ്ട് പോകുവാണ്..”\nഎന്റെ കണ്ണുകൾ നിറഞ്ഞു. ഇതില്പരം ഒരു ആരാധകന് എന്ത് വേണം.?\nഞാൻ ഉടനെ ബാഗിൽ നിന്നും momento എടുത്ത് പറഞ്ഞു ഇത് പിടിച്ചു നമുക്കൊരു ഫോട്ടോ എടുക്കാമോ .?\n“അതിനെന്താ .. Come “\nഉടനെ പുള്ളിയുടെ ഫ്രണ്ട്നെ വിളിച്ചു ഫോട്ടോ എടുത്തു തരാൻ ആവശ്യപ്പെട്ടു.\nപുള്ളിക്കാരൻ ഫോട്ടോയെടുത്തതും അത് കാണിക്കാൻ പറഞ്ഞു ധോനി.\n“No no.. ഞാൻ കണ്ണടച്ചിരിക്കുന്നു.. ഒരു നാലഞ്ചെണ്ണം എടുത്തു കൊടുക്ക്. അവൻ സെലക്ട് ചെയ്യട്ടെ എന്ന്”\nഇതാണ് ഞങ്ങളുടെ തലയെന്ന് ഉറക്കെ വിളിച്ചു പറയണമെന്ന് തോന്നി.\nഞാനാ മൊമെന്റോ അദ്ദേഹത്തിന് കൈമാറി.\n“so sorry.. എന്റെ ബാഗിൽ തീരെ സ്ഥലമില്ല.”\n“എന്നാൽ എനിക്കിതിലൊരു ഓട്ടോഗ്രാഫ് തരൂ”\n“അതിനെന്താ.. give “\nനിങ്ങൾ ഓട്ടോഗ്രാഫ് ചെയ്യുന്നത് ഞാനൊരു വീഡിയോ എടുത്തോട്ടെയെന്ന് ചോദിച്ചു ക്യാമറ ഓൺ ചെയ്തു. അപ്പോൾ അദ്ദേഹം പറയാണ്..\n” മുന്നിൽ നിന്ന് എടുക്കുന്നതിനേക്കാൾ പുറകിൽ നിന്നെടുക്കുന്നതായിരിക്കും നല്ലത്.”\nഞാൻ പുറകിൽ പോയി നിന്നു.. റെഡിയല്ലേ എന്ന് ചോദിച്ചു ഉറപ്പു വരുത്തിയ ശേഷം AKDFA എന്ന പ്രസ്ഥാനത്തിന്റെ അടയാളത്തിന് മേൽ അദ്ദേഹം “മഹി” യെന്ന് നീട്ടിക്കുറിച്ചു… വീണ്ടും ചരിത്രം ..!\nSign ചെയ്ത് തിരിച്ചു തരുമ്പോൾ അദ്ദേഹം കണ്ണെടുക്കാതെ നോക്കുന്നുണ്ടായിരുന്നു ആ മോമെന്റോയുടെ ഡിസൈൻ. അത്രക്ക് ബോധിച്ചിട്ടുണ്ടാവണം. അല്ലെങ്കിൽ ക്യൂരിയോസിറ്റി ആയിരിക്കണം ആ ലോഗോയിൽ എന്തൊക്കെ ഒളിഞ്ഞിരിക്കുന്നുണ്ടെന്നറിയാൻ. നമ്മൾ CDP BREAKDOWN ചെയ്യുന്ന പോലെ.\nസമയം വൈകി, ഫൈനൽ കോൾ വന്നു. അത്രയും നേരം സംസാരിച്ച് ഒരു ഫോട്ടോയും വീഡിയോയും എടുത്തിട്ടും ഒരു മുഷിപ്പും കൂടാതെ ബസ്സിൽ കയറുന്നതിന് മുൻപ് ചോദിച്ചപ്പോൾ ഒരു selfie യും കൂടെ തന്നു.\nഎന്റെ കയ്യിൽ ഇനിയൊരു സംഭവം കൂടെയുണ്ട്, birthday cake. എങ്ങനെ ഇനിയും അദ്ദേഹത്തെ ബുദ്ധിമുട്ടിക്കും .? ബസ്സിൽ വെച്ച് തന്നെ സംഗതി പുറത്തേക്കെടുത്തു..\n“ADVANCE HAPPY BIRTHDAY Thala”\n“ഓ ഗോഡ് ഇപ്പൊ മുറിക്കാനുള്ള സമയമില്ല.. നിങ്ങൾ കൊണ്ട് വന്നതല്ലേ” ന്നും പറഞ്ഞു സൈഡിൽ നിന്നും ചോക്ലേറ്റ് crumps ഉള്ള ഭാഗം നോക്കി ചൂണ്ടു വിരൽ കൊണ്ട് തോണ്ടിയെടുത്ത് രുചിച്ചു നോക്കി..\n“Mm nice … thank you so much for your love..”\nബസ്സിറങ്ങി ഫ്‌ളൈറ്റിൽ കയറാനായി കാത്തു നിൽക്കുമ്പോളും AKDFA എന്ന പ്രസ്ഥാനത്തിന്റെ ഒരു ചരിത്രം മുഴുവൻ അദ്ദേഹം കൈകളിൽ മുറുകെ പിടിച്ചിരിക്കുന്നത് കണ്ടപ്പോൾ, അത്രയും ആത്മാർത്ഥമായി പ്രയത്നിച്ചതെല്ലാം വെറുതെയായില്ലെന്ന് ആത്മനിർവൃതിയടഞ്ഞു.\nബോർഡിങ് ചെയ്തു. അദ്ദേഹത്തിന് ഒരു row പുറകിൽ അടുത്ത് കാണുന്ന രീതിയിൽ opposite സൈഡിൽ തന്നെയായിരുന്നു എന്റെ സീറ്റും.\nഈ കാര്യങ്ങളൊക്കെ ആരെയെങ്കിലും വിളിച്ചറിയിക്കണം. സംഘടനയിലെ ഏറ്റവും അടുത്ത സുഹൃത്തും most deserving person ഉമായ Dev നെ തന്നെ വീഡിയോ കാൾ ചെയ്തു.\n“നീ ഒച്ച വെക്കരുത്, ഒരു കാര്യം കാണിച്ചു തരാം” എന്ന് പറഞ്ഞു, back camera switch ചെയ്തു… അവന്റെ കാറ്റ് പോയില്ലെന്നേ ഒള്ളൂ.. ഷോക്ക് അടിച്ചു പണ്ടാരമടങ്ങി.. കണ്ണുകളൊക്കെ നിറഞ്ഞു. Take off final call വന്നു..\nവിശദമായി പിന്നീട് സംസാരിക്കാം എന്ന് പറഞ്ഞു ഫോൺ കട്ട് ചെയ്തു.\nഅങ്ങനെ ഒരായുസ്സ് മുഴുവൻ ആഘോഷിക്കാനുള്ള ഒരു പിടി ഓർമകളുമായി ചണ്ഡീഗഡിൽ നിന്നും വിമാനം പറന്നുയർന്നു… വന്നിറങ്ങുമ്പോൾ ഒരു യുദ്ധഭൂമിയെ പോലെ തോന്നിയിരുന്ന വിമാത്താവളം തിരിച്ചു പറക്കുമ്പോൾ സുവർണ്ണ ഭൂമിയായിട്ടാണ് അനുഭവപ്പെട്ടത്. ഒരുപാട് സുവർണ്ണ നിമിഷങ്ങൾ സമ്മാനിച്ച മണ്ണ്.\nനമ്മൾ ഒരുപാട് ഇഷ്ടപ്പെടുന്ന, നമ്മളെ ഒരുപാട് വിജയങ്ങളുടെ കൊടുമുടിയിലെത്തിച്ച, നമ്മളെക്കൊണ്ട് ആർപ്പ് വിളിപ്പിച്ച, വിസിലടിപ്പിച്ച നമ്മുടെ തലയോടൊപ്പം ഒരിക്കലും വിശ്വസിക്കാനാവാത്ത ഒരു വിമാനയാത്ര ഏതാണ്ട് അവസാനിച്ചു. യാത്രയിലുടനീളം അദ്ദേഹത്തെ തന്നെ നോക്കിയിരുന്നു പോയിരുന്നു ഞാൻ.\nവിമാനം ഡൽഹിയിൽ ലാൻഡ് ചെയ്തു. ധോനിയുമായി ഫോട്ടോയെടുക്കാനുള്ള crew members ന്റെയും മറ്റു ആരാധരുകാരുടെയും തിരക്കായി. ചോദിക്കുന്നവർക്കൊക്കെ ഫോട്ടോ കൊടുക്കുന്നുണ്ട്..\nഅവസാനമായി ഇറങ്ങുന്ന സമയത്ത് ഞാൻ യാത്ര പറയാനായി മുന്നോട്ട് പോയി\n“മഹി ഭായ് നിങ്ങളുടെ boarding pass എനിക്ക് തരുമോ.. ഒരു ഓർമ്മക്കായി സൂക്ഷിക്കാൻ ..?”\n” ഓ അതിനെന്താ.. എടുത്തോളൂ” എന്നും പറഞ്ഞു ആ boarding pass എനിക്ക് തന്നു. കൂടെ വേറൊരു ഫാൻ കൊടുത്ത ഒരു birthday frame ഉം.\n“ഇതെനിക്ക് കൊണ്ട് പോകാൻ സാധിക്കുമെന്ന് തോന്നുന്നില്ല.. നിങ്ങളെടുത്തോളൂ.. നമുക്ക് വീണ്ടും കാണാം covid restriction ഒക്കെ ഒന്ന് കഴിഞ്ഞോട്ടെ ..!”\nഎന്റെ സന്തോഷം പറഞ്ഞറിയിക്കാൻ പറ്റില്ല. കാണുക മാത്രമല്ല, emotionally അദ്ദേഹവുമായി ഒരുപാട് അടുത്തു കഴിഞ്ഞിരിക്കുന്നു അപ്പോഴേക്കും.\nപിന്നീട് ഒരുപാട് തവണ അദ്ദേഹത്തെ നേരിട്ട് കാണുകയും സംസാരിക്കുകയും ചെയ്തിട്ടുണ്ടെങ്കിലും ആദ്യം കണ്ട ആ excitement അത് വേറെ തന്നെയായിരുന്നു. കാണുമ്പോഴൊക്കെ സംഘടന എങ്ങനെ പോകുന്നു എന്ന് അദ്ദേഹം തിരക്കാതിരുന്നിട്ടില്ല.\n“എല്ലാം നന്നായി പോകുന്നു മഹി ഭായ്.. നിങ്ങൾക്ക് വേണ്ടി കാത്തിരിക്കാണ് അവർ” എന്ന് ഞാനും പറയാറുണ്ട്.\n” എല്ലാം സമയമാകുമ്പോൾ നടക്കും, കാത്തിരിക്കൂ ..”\nആദ്യത്തെ experience ലൈഫിൽ ഒരു പ്രാവശ്യമേ നടക്കൂ.. അതാണ് ഏറ്റവും സ്പെഷ്യൽ.. അത് കൊണ്ടാണ് ഇങ്ങനെ ഒരു കുറിപ്പും..\n1 year ofadream come true moment\nNB: പേര് വെളിപ്പെടുത്താൻ കഴിയാത്ത ഒന്ന് രണ്ട് പേരെ എന്നും നന്ദിയോടെ ഓർക്കുന്നു.\nStory highlights- all kerala dhoni association member nabeel about meeting with m s dhoni\nRead more on: all kerala dhoni fans association | m s dhoni | social media viral | sports


hiv | കുത്തിവയ്‌പ്പിലൂടേയും രക്തം സ്വീകിരിച്ചും എച്ച് ഐ വി ബാധിതരായത് നാലുവർഷത്തിനിടെ ആറു കുട്ടികൾ; സുരക്ഷിതരായ രക്തദാതാക്കളെ കണ്ടെത്തിയില്ലെങ്കിൽ ഇനിയും രോഗികൾ ഉണ്ടാകുമെന്ന മുന്നറിയിപ്പുമായി എയ്ഡ്‌സ് കൺട്രോൾ സൊസൈറ്റി - MarunadanMalayalee.com\nSeptember 25, 201707:12 AM IST Permalink\nകൊച്ചി : സുരക്ഷിതമല്ലാത്ത കുത്തിവയ്പിലൂടെയും രക്തം സ്വീകരിച്ചതിലൂടെയും കേരളത്തിൽ എച്ച് ഐ വി ബാധകളുണ്ടാകുന്നുവെന്നതിന് സ്ഥിരീകരണം. ഇത്തരത്തിൽ നാലു വർഷത്തിനിടെ സംസ്ഥാനത്ത് എച്ച്‌ഐവി ബാധിച്ചത് ആറു കുട്ടികൾക്കാണ്. മൂന്നു കുട്ടികൾക്കു രക്തം സ്വീകരിച്ചതിലൂടെയും മൂന്നു പേർക്കു കുത്തിവയ്പിലൂടെയുമാണ് എച്ച്‌ഐവി ബാധിച്ചത്. ഇതിൽ മൂന്നു കുട്ടികളുടെ വിവരങ്ങൾ മാത്രമാണു സംസ്ഥാന എയ്ഡ്‌സ് കൺട്രോൾ സൊസൈറ്റിയുടെ പക്കലുള്ളത്.\nതിരുവനന്തപുരം റീജനൽ കാൻസർ സെന്ററിൽ നിന്നു രക്തം സ്വീകരിച്ച രണ്ടു കുട്ടികൾക്കാണ് ഏറ്റവും ഒടുവിൽ എച്ച്‌ഐവി ബാധ സ്ഥിരീകരിച്ചത്. ആലപ്പുഴ സ്വദേശിനിയായ പെൺകുട്ടിയെ കൂടുതൽ പരിശോധനകൾക്കായി ഈയാഴ്ച ചെന്നൈയിലേക്കു സർക്കാർ ചെലവിൽ കൊണ്ടുപോകും. ഇടുക്കിയിൽ നിന്നുള്ള കുട്ടി പത്തു തവണ ആർസിസിയിൽ നിന്നു രക്തം സ്വീകരിച്ചിട്ടുണ്ട്. സംസ്ഥാന എയ്ഡ്‌സ് കൺട്രോൾ സൊസൈറ്റിയുടെ കീഴിലുള്ള ഇന്റഗ്രേറ്റഡ് കൗൺസലിങ് ആൻഡ് ടെസ്റ്റിങ് സെന്ററിൽ (ഐസിടിസി) ഈ കുട്ടിയുടെ മാതാപിതാക്കളെ പരിശോധിച്ചപ്പോൾ എച്ച്‌ഐവി നെഗറ്റീവ് ആയിരുന്നു. ഇതോടെയാണു രക്തം സ്വീകരിച്ചതിലൂടെയാണ് എയ്ഡ്‌സ് ബാധിച്ചതെന്നു സ്ഥിരീകരിച്ചത്.\nമരണം വിതയ്ക്കാൻ ഇവർ കാത്തിരിക്കുന്നു; നൈജീരിയൻ തലസ്ഥാനത്തെ വേശ്യകളിൽ മഹാഭൂരിപക്ഷവും എയ്ഡ്‌സ് രോഗികൾ; ദിവസവും രോഗം പടർത്തുന്നത് അനേകർക്ക്\nതുടർചികിൽസയ്ക്കു വേണ്ടിയുള്ള ഐആർടി സെന്ററിൽ ഇവർ പേരു രജിസ്റ്റർ ചെയ്തുകഴിഞ്ഞു. ചികിൽസാച്ചെലവ് സർക്കാർ ഏറ്റെടുക്കണമെന്ന് എയ്ഡ്‌സ് കൺട്രോൾ സൊസൈറ്റി ആവശ്യപ്പെടും. 2013ൽ വയനാട്ടിലെ മാനന്തവാടിയിലാണ് ഇത്തരത്തിലുള്ള ആദ്യ സംഭവം റിപ്പോർട്ട് ചെയ്തത്. തലസീമിയ ബാധിച്ച കുട്ടി രക്തം സ്വീകരിച്ചപ്പോഴായിരുന്നു അസുഖം പകർന്നത്. പാലക്കാട് 15, 11 വയസ്സുള്ള രണ്ടു കുട്ടികൾക്കും കോഴിക്കോട് എട്ടു വയസ്സുള്ള കുട്ടിക്കും അസുഖം ബാധിച്ചിട്ടുണ്ട്. മൂന്നു പേരുടെയും മാതാപിതാക്കൾക്ക് എച്ച്‌ഐവി ഇല്ലെന്നു സ്ഥിരീകരിച്ചിട്ടുണ്ട്.\nവിവിധ അസുഖങ്ങളുള്ള ഈ കുട്ടികൾ രക്തം സ്വീകരിച്ചിട്ടില്ല. സുരക്ഷിതമല്ലാത്ത കുത്തിവയ്പിലൂടെയാകാം ഇവർക്ക് എച്ച്‌ഐവി ബാധിച്ചതെന്നാണ് വിലയിരുത്തൽ. കേരളത്തിൽ അപൂർവം കേസുകൾ മാത്രമാണ് ഇത്തരത്തിലുള്ളത്. ന്യൂക്ലിക് ആസിഡ് ടെസ്റ്റ് (എൻഎടി) നടത്തിയ രക്തം സ്വീകരിക്കുന്നതുപോലും പൂർണ സുരക്ഷിതമല്ലെന്നാണു ജപ്പാനിൽ നിന്നുള്ള അനുഭവം. സുരക്ഷിതരായ രക്തദാതാക്കളെ കണ്ടെത്തുകയാണു പോംവഴിയെന്നാണ് ഈ സംഭവങ്ങളോട് എയ്ഡ്‌സ് കൺട്രോൾ സൊസൈറ്റിയുടെ അഭിപ്രായം.


ഓണം ഫെയര്, തൊണ്ണൂറു ശതമാനം കിഴിവില് കരള് പ്രദര്‍ശനം\nഓണം ഫെയര്, തൊണ്ണൂറു...\n30 Aug 2015 10:12 AM GMT\nരാജേഷ് ബീ സി\nസമകാല കവിതയുടെ സമര തീക്ഷ്ണമുഖമാണ് രാജേഷ് ബീ സിയുടെ കവിതകള്. സമരം എന്നുദ്ദേശിക്കുന്നത് ആധുനികതയ്ക്കും ഉത്തരാധുനികതയ്ക്കും എതിരെയുള്ള ഭാവനകളുടെ ചെറുത്തുനില്‍പ്പാണ്. അത് ചിലപ്പോള് ഐറണിയായും ഏകാന്തതയായും അമ്ലവീര്യമായും ആത്മാവിന്റെ അടിച്ചമര്‍ത്തലായും തുള്ളിയുറയുമ്പോള് ബിംബങ്ങളുടെ ധാരാളിത്തവും ബഹുസ്വരതയുടെ നീരാളിപ്പിടുത്തവും കവിതയെ ഭാവവിനിമയത്തിന്റെ മറ്റൊരു തലത്തിലേയ്ക്ക് ഉയര്‍ത്തുന്നു. കാളിന്ദിയെ ബലരാമന് ഹലായുധം കൊണ്ട് വെട്ടിമുറിച്ച് ചാലുകീറിയപോലെ കവിതയില് പൂര്‍വ്വമാതൃകകളെ ശീലങ്ങളുടെ തടവറയില് നിന്ന് പുറത്ത് ചാടിക്കാനാണ് രാജേഷ് ശ്രമിച്ചുകൊണ്ടിരിക്കുന്നത്.\nആദ്യസമാഹാരമായ 'മഴനനയുന്നവന്റെ വീട്ടി' ല് നിന്ന് രണ്ടാമത്തെ സമാഹാരമായ 'ശില്‍പ്പവൃക്ഷ' ത്തിലേയ്ക്കുള്ള രാജേഷ് ബീ സിയുടെ വരവ് കവിതയുടെ ഗണിതങ്ങളെയും ഗുണിതങ്ങളെയും നവീകരിച്ചുകൊണ്ടാണ്. 43 കവിതകള് അടങ്ങിയിരിക്കുന്ന 'ശില്‍പ്പവൃക്ഷം' നഷ്ടമായിക്കൊണ്ടിരിക്കുന്ന മൂല്യച്യുതിയുടെ കപടനാടകവേദിയിലെ ചരടുപിടുത്തക്കാരനെ കണ്ടെത്തലാണ്.\n'തടികണ്ട് പേടിച്ച തച്ചനുണ്ടോ' എന്ന ചോദ്യം ഉയര്‍ത്തുന്ന നാട്ടുമൊഴിയില് നിന്ന് കടഞ്ഞു കടഞ്ഞു മുന്നേറുന്ന തച്ചുശാസ്ത്രത്തിന്റെ തട്ടകത്തിലാണ് രാജേഷിന്റെ കവിതകള് ഉളിയും ചിന്തേരുമായി വിഹരിക്കുന്നത്. 'ശില്‍പവൃക്ഷ' മെന്ന ആദ്യകവിത തലക്കെട്ടാക്കിയതിന് പിന്നില് തന്റെ കാവ്യവിശദീകരണത്തിന്റെ ധ്വനികൂടി രാജേഷ് സൂചിപ്പിക്കുന്നു. ശില്‍പത്തില് സ്വയം വിലയം പ്രാപിക്കുന്ന ശില്‍പിയുടെ ചിത്രം വരഞ്ഞിടുന്ന ശില്‍പവൃക്ഷം അനുഭവസാകല്യത്തിന്റെ മറ്റൊരു മുഖമാണ്. വൃക്ഷവും തച്ചനും ശില്‍പവും തമ്മിലുള്ള ആന്തരികമായ സമവാക്യത്തെ ഖണ്ഡിക്കുകയാണ് ശില്‍പി. 'തച്ചത്തിവെട്ടിയുറയുമ്പോള് തച്ചുസ്വപ്നങ്ങളേറ്റുപോകുന്നു' എന്ന് എഴുതി കവി സ്വയം നഷ്ടപ്പെടുന്നതിന്റെ ആന്തരിക സന്താപം അനുഭവിച്ചു നീറുകയാണ്.\n'ഈ തീരവും നഷ്ടപ്പെടുന്നു' എന്ന കവിതയില് ഒറ്റയ്ക്കു സംസാരിക്കുന്നവന്റെ ശബ്ദം കേള്‍ക്കാം.\nഅഴുകുന്ന മാറാപ്പില് കറുത്ത പൂക്കൂടകള് എന്ന് എഴുതി വയ്ക്കുന്ന കവി സമകാലികാവസ്ഥയുടെ സംഘര്‍ഷവും സംവേദനവും തുറന്നു കാട്ടുന്നു. 'കറുത്ത ഫലിതം' എന്നു പറയുംപോലെ, കറുത്ത പൂക്കൂടയുമായി ഏകാകിയായ ഒരപാരതീരപഥികനെയാണ് രാജേഷ് ഓര്‍മ്മിപ്പിക്കുന്നത്.\nഉത്തരാധുനികതയില് നിന്ന് തെറിച്ചും ഗൃഹാതുരതയില് നിന്ന് വിറച്ചും നില്‍ക്കുന്ന കവിതയാണ് വി ജെ ടി ഹാള്\nഇലയുടെ ജീര്‍ണ്ണ ഞരമ്പുപോലെ\nവി ജെ ടി ഹാള്\nമച്ചിന് ചുമരുകളില് കവിത ബാക്കിയുണ്ടാവും\nകിഴിവില് കരള് പ്രദര്‍ശനം\nതിരുവനന്തപുരം നഗരത്തിന്റെ പ്രധാന സാംസ്‌ക്കാരിക ചിഹ്നമായ വി ജെ ടി ഹാള്, ഉത്തരകാല സംസ്കാര ധാരയില് നിന്ന് എങ്ങനെ വേറിട്ടുനില്‍ക്കുന്നു എന്ന് ഇക്കവിത വ്യക്തമാക്കുന്നു. തൊണ്ണൂറ് ശതമാനം കിഴിവില് കരള് പ്രദര്‍ശനം എന്നു പറയുമ്പോള് ഉയര്‍ന്നുവരുന്ന പരിഹാസവും സാമൂഹിക വിമര്‍ശനവും ഗൃഹാതുരത്വത്തിന്റെ ഇല ഞരമ്പുകളിലൂടെ മുഴുകിയിറങ്ങുന്നത് നമ്മളറിയാതെ കണ്ടുപോകുന്നു.\nസമകാലികാവസ്ഥയില് കാവ്യരംഗത്തും കവിതയിലും സംഭവിക്കുന്ന സ്വഭാവ സവിശേഷതകളുടെ ചിത്രങ്ങളാണ് 'കവിതകാറ്റുകൊള്ളുന്നു', 'മലയാളകവിത', 'ഇനി നമുക്ക് കവിതചൊല്ലാം' എന്നീ രചനകള്. 'മലയാള കവിത' ഇന്ന് നടമാടുന്ന കാവ്യാഭാസങ്ങളെ കണക്കറ്റ് പ്രഹരിക്കുമ്പോള് 'ഇന്ന് നമുക്ക് കവിത ചൊല്ലാം' എന്നത് പുതിയ ഭാവുകത്വം വിളംബരം ചെയ്യുന്ന കവിതയുടെ സാക്ഷ്യപത്രമാണ്. വാക്കിന്റെ ചുറ്റിക വീശുന്ന പ്രഭാഷകനോട് 'നിര്‍ത്തുക നിന്റെ സമവാക്യ സങ്കിര്‍ണദര്‍ശന നാട്യമെന്ന് പറയുന്ന കവി പുതിയ കവിതയുടെ രീതികളും ഗീതികളും അനാവരണം ചെയ്യുകയാണ്. 'കവിത കാറ്റുകൊള്ളുന്നു' എന്ന കവിതയിലാകട്ടെ, പരിഹാസവും പരിദേവനവും.\nകവിത കാറ്റുകൊള്ളാന് പോയി\nതെങ്ങുകള് മുറിച്ചുമാറ്റി റബ്ബര് നട്ടു\nഇനി വലിച്ചാല് നീളുന്ന കവിത\nതുരുമ്പിച്ച വികാരങ്ങളുടെ കവിത...\nപ്രഭാഷണത്തിന്റെ സാധ്യത ഉപയോഗിച്ചുള്ള പല കവിതകളും ഈ സമാഹാരത്തിലുണ്ട്. ചിലപ്പോഴത് ആത്മഭാഷണമായും പ്രഖ്യാപനമായും പരിണമിക്കുന്നു എന്നേയുള്ളു. ഇതൊക്കെയാണെങ്കിലും എവിടെയൊക്കെ ചുറ്റിത്തിരിഞ്ഞു വന്നാലും (ആധുനികം, ഉത്തരാധുനികം) കാല്‍പനികതയില് വിലയം പ്രാപിക്കാന് കവിതകള്‍ക്ക് വിധിയുണ്ട്. 'തടസ്സം നേരിട്ടതില് ഖേദിക്കുന്നു' എന്ന കവിത തന്നെ നോക്കുക.\nഒട്ടും നീരസം ഉണ്ടായിരുന്നില്ല\nഅവള് എ സി ഓഫാക്കി\nസ്ഥാനം തെറ്റിയ വസ്ത്രം നേരെയാക്കി\nഅഴിഞ്ഞുമുടി അലസമായി കെട്ടിവച്ച്\nഎ സി ഓണാക്കി അവള് തിരിഞ്ഞുകിടന്നു\nമുറിയിലെ മുല്ലമണം പിന്‍വാങ്ങിയപ്പോള്\nഎത്ര മനോഹരമായിട്ടാണ് ഈ കവിതയിലെ മുല്ലമണത്തിലൂടെ പഴയകാലം ഓര്‍മ്മയില് കൊണ്ടുവരുന്നത്! എ സി ഓഫാക്കുകയും ഓണാക്കുകയും ചെയ്യുകവഴി ജീവിതത്തിന്റെ വ്യത്യസ്ത ഭാവങ്ങളെ കാല്‍പനികമായ ജാലകത്തിലൂടെ സ്ഥാനം തെറ്റിക്കിടക്കുന്ന നിഗൂഢ സൗന്ദര്യത്തിന്റെ സ്വപ്ന സന്നിഭമായ ചിത്രപടമാണ് കവി അറിയാതെ തന്നെ ചുരുള് നിവരുന്നത്.\nതാമരയുടെ കുരുന്നിലയില് തിളങ്ങുന്ന മഞ്ഞുതുള്ളിയില് നീലാകാശം പ്രതിബിംബിക്കുംപോലെ 'ഒറ്റ മുള്‍ച്ചെടിയുടെ വസന്തം' എന്ന് പേരിട്ടിരിക്കുന്ന കവിത രാജേഷിന്റെ കാവ്യവ്യവഹാരത്തിന്റെ തട്ടകമാണ്.\nവിഷം ചാറി രാത്രിയെത്തുമ്പോള്\nമഷിയില് കരടേറിയക്ഷരം വറ്റിപ്പോയ\nകാലശൂന്യമാം ഘടികാരം എന്ന പ്രയോഗത്തിലൂടെ അതീത അതിജീവന തത്വശാസ്ത്രം പ്രഘോഷിക്കുകയാണ് രാജേഷ്.\n'ഒറ്റയടിപ്പാത' ഒറ്റയ്ക്കു നടക്കാനും ഒറ്റയ്ക്കു പാടാനും കൊതിക്കുന്ന കവിയുടെ ആന്തരിക സമ്മര്‍ദ്ദത്തെ വ്യക്തമാക്കുന്നു.\nപറയാന് കാത്തുവച്ച വാക്ക്\nപാടത്തിന് നടുവിലെ ഒറ്റയടിപ്പാതയില് അവളും അയാളും അക്കരെയിക്കരെ നിന്ന് നടന്നെത്തുമ്പോള് രണ്ടു കരകളിലേയ്ക്ക് വീണ്ടും തിരിച്ചുനടക്കേണ്ടിവരും. എങ്കിലും ആത്യന്തികമായി പിരിഞ്ഞുപോകേണ്ടവരാണവര്. ഒറ്റപ്പെടലിന്റെ വ്യഥകൂടി ചേര്‍ത്തുവായിക്കുമ്പോള് 'ഒറ്റയടിപ്പാത' ജീവിതപ്പാത തന്നെയാകുന്നു.\nരാജേഷ് ബീ സി ഒരു ഇ.എന്.ടി. സര്‍ജനാണ്. അതുകൊണ്ടുതന്നെ അദ്ദേഹത്തിന്റെ കവിതയിലുടനീളം വൈദ്യശാസ്ത്ര പദാവലികളും ഇമേജുകളും കടന്നുവരുന്നു. ന്യൂറോണും തലച്ചോറും ജനിതകവും അപസ്മാരവും മുറിവിന് ലഹരിയും നേത്രരേണുക്കളും കേസ് ഷീറ്റും രോഗപുസ്തകവുമെല്ലാം അതാണ് വ്യക്തമാക്കുന്നത്. രോഗികളെ സൂക്ഷ്മതയോടും ഏകാഗ്രതയോടും ശസ്ത്രക്രിയയ്ക്ക് വിധേയമാക്കുംപോലെ കാവ്യബിംബങ്ങളെയും സൂക്ഷ്മതയോടെ കവിതയില് സന്നിവേശിപ്പിക്കുന്നു രാജേഷ്. പ്രസിദ്ധ വിമര്‍ശകന് പി.കെ. രാജശേഖരന്റെ അവതാരികയും ഡോ. ബി. രാജീവിന്റെ പഠനവും ഈ സമാഹാരത്തിന് പരഭാഗശോഭ പകരുന്നു.\nരൂപഭാവങ്ങളാലും ആവിഷ്‌ക്കരണത്തിലും സ്വകീയമായ ഇടങ്ങള് സൃഷ്ടിക്കുന്ന രാജേഷ് ബീ സിയുടെ കവിതകള് ഒറ്റയ്ക്കു പാടുന്ന കാട്ടുപക്ഷിയുടെ പാട്ടുകളാണ്. ശില്‍പവൃക്ഷത്തിന്റെ കൂര്‍ത്ത കൊമ്പുകളില് കരള്‍ചേര്‍ത്തു വച്ച് പാടുമ്പോള് സ്രവിക്കുന്ന മുറിവിലെ ചോരയാണ് രാജേഷിന്റെ കവിതകളുടെ ആന്തരിക ചോദനയും ചേതനയും.


Football | കൊച്ചിയുടെ പിച്ചിൽ പന്തുരുളാൻ ഇനി ദിവസങ്ങൾ മാത്രം; സീറ്റുകളെല്ലാം ഫില്ലാക്കി കൊച്ചി; ഇന്ത്യൻ ടീമിന്റെ കളികാണാൻ മാത്രം ആളില്ല: ഡൽഹിയിൽ നടക്കുന്ന ഇന്ത്യൻ ടീമിന്റെ കളിക്ക് ആളെക്കൂട്ടാൻ പടിച്ച പണി പതിനെട്ടും നോക്കി വിഷമിച്ച് സംഘാടകർ - MarunadanMalayali.com\nSeptember 25, 2017 | 11:53 AM IST | Permalink\nന്യൂഡൽഹി: ഇന്ത്യയിൽ ആദ്യമായി നടക്കുന്ന ഫുട്‌ബോൾ മാമാങ്കത്തിന് കൊച്ചിയിൽ തിരിതെളിയാൻ ബാക്കി നിൽക്കേ ടെൻഷൻ അടിച്ച് സംഘാടകർ. സീറ്റുകൾ മുഴുവൻ ബുക്കിങ്ങായതാണ് കൊച്ചിയെ ടെൻഷനാക്കിയിരിക്കുന്നതെങ്കിൽ ഡൽഹിയിൽ നടക്കുന്ന ഇന്ത്യൻ ടീമിന്റെ കളികാണാൻ ആളെ കിട്ടാതെയാണ് സംഘാടകർ വിഷമത്തിലായിരിക്കുന്നത്.\n55,000 പേരുടെ സീറ്റിങ് കപ്പാസിറ്റിയുള്ള സ്റ്റേഡിയത്തിൽ ഓൺലൈനിൽ ഇന്ത്യൻ ടീമിന്റെ മൊത്തം കളികാണാനായി ഇതുവരെ ബുക്ക് ചെയ്തിട്ടുള്ളത് വെറും 27,000 പേരാണ്. അമേരിക്ക, കൊളംബിയ, ഘാന എന്നീ രാജ്യങ്ങൾക്കെതിരെയാണ് ഇന്ത്യ കളിക്കുന്നത്. ഈ മൂന്ന് കളികൾക്കുമായിട്ടാണ് 27,000 പേർ ബുക്ക് ചെയ്തിരിക്കുന്നത്.\nഇന്ത്യയുടെ ആദ്യ മത്സരമായ അമേരിക്കയ്ക്ക് എതിരേയുള്ള കളികാണാൻ ഓൺലൈനിൽ ടിക്കറ്റ് ബുക്ക് ചെയ്തത് വെറും 15,000 പേരാണ്. ലാറ്റിനമേരിക്കൻ വമ്പന്മാരായ കൊളംബിയയ്ക്ക് എതിരേയുള്ള കളികാണാൻ 7000 പേരും ഘാനയ്്ക്തിതിരേ 5000 കാണികളുമാണ് ടിക്കറ്റിന് അപേക്ഷിച്ചത്. ടിക്കറ്റ് വിൽപ്പന കൂട്ടാൻ കൗണ്ടർ തുറന്നിട്ടും വാങ്ങാൻ ആളില്ലാത്ത അവസ്ഥയാണ്.\nഒഴിഞ്ഞു കിടക്കുന്ന സ്റ്റേഡിയങ്ങൾ നിറക്കാൻ കയ്യിലെ കാശിറക്കി ആളെ കൂട്ടേണ്ട അവസ്ഥയാണ് ഇതോടെ സംഘാടകർക്ക് ഉണ്ടായിരിക്കുന്നത്. സൗജന്യ ടിക്കറ്റുകൾ നൽകി കോളേജ് വിദ്യാർത്ഥികളെ ഗാലറിയിലേക്ക് എത്തിക്കാനാണ് ഇപ്പോൾ സംഘാടകരുടെ ശ്രമം.\nഇതോടെ സ്റ്റേഡിയം നിറയ്ക്കാൻ സ്‌കൂൾ, കോളേജ് ക്യാമ്പസുകളിൽ വിതരണം ചെയ്തത് 25,000 സൗജന്യ ടിക്കറ്റ് നൽകി ആളെ കൂട്ടേണ്ട ഗതികേടാണ് വന്നു ചേർന്നിരിക്കുന്നത്.\nസൗജന്യ ടിക്കറ്റുകൾക്ക് പുറമേ വിദ്യാർത്ഥികൾക്ക് വാഹനവും മറ്റ് ആകർഷണ സംവിധാനങ്ങളും ഒരുക്കേണ്ടി വരും. കാരണം ഇന്ത്യയുടെ മത്സരങ്ങൾ രാത്രി എട്ടു മണിയോടെയാണ് നടക്കുന്നതെന്നതിനാൽ വിദ്യാർത്ഥികളെ സ്റ്റേഡിയത്തിൽ എത്തിക്കാനും കൊണ്ടുവിടാനും വാഹനം കൂടി നൽകേണ്ടി വരും.\nഅതേസമയം ഒക്ടോബർ ആറിന് തുടങ്ങുന്ന ലോകകപ്പിന്റെ വേദികളിൽ ഒന്നായ കൊച്ചിയിൽ ടിക്കറ്റ് ഇല്ലാത്ത സ്ഥിതിയാണ്. കടുത്ത ഫുട്ബോൾ ആരാധകരുള്ള കേരളത്തിൽ ബ്രസീലും സ്പെയിനും കൊറിയയും നൈജറുമാണ് കളിക്കാൻ വരുന്നത്. കൊച്ചിയിൽ ഒക്ടോബർ7ന് നടക്കുന്ന ലോകകപ്പിലെ ഗ്ളാമർ പോരാട്ടങ്ങളിൽ ഒന്നായി വിലത്തുന്ന ബ്രസീൽ സ്പെയിൻ പോരാട്ടത്തിന് ടിക്കറ്റ് ഓൺലൈനിൽ കിട്ടാത്ത സ്ഥിതിയുണ്ട്. ഒക്ടോബർ 10 ന് നടക്കുന്ന ബ്രസീലിന്റെയും സ്പെയിന്റെയും രണ്ടാമത്തെ മത്സരത്തിലെയും ടിക്കറ്റുകൾ വിറ്റു പോയി. 60,000 കാണികളെ ഉൾക്കൊള്ളുന്നതാണ് കൊച്ചിയിലെ സ്റ്റേഡിയം രാജ്യത്തെ ഏറ്റവും വലിയ മൂന്നാമത്തെ സ്റ്റേഡിയമാണ്.


Kerala Film Festival IFFK 2018 Majid Majid Muhammad The Messenger of God Censor clearance rejected: IFFK 2018: സെന്‍സര് വിലക്ക്, മാജിദിയുടെ മുഹമ്മദ് പ്രദര്‍ശനം മുടങ്ങി\nIFFK 2018: സെന്‍സര് വിലക്ക്, മാജിദിയുടെ 'മുഹമ്മദ്' പ്രദര്‍ശനം മുടങ്ങി\nIFFK 2018: പ്രോഫെറ്റ് മുഹമ്മദിന്റെ ജീവിതം ആസ്പദമാക്കിയുള്ള ചിത്രം ജൂറി സ്ക്രീനിംഗുകളുടെ ഭാഗമായാണ് പ്രദര്‍ശിപ്പിക്കാനിരുന്നത്\nUpdated: December 10, 2018 9:00:51 pm\nKerala Film Festival IFFK 2018 Majid Majid Muhammad The Messenger of God Censor clearance rejected\nരാജ്യാന്തര ചലച്ചിത്ര മേളയില് മാജിദ് മാജിദിയുടെ ചിത്രം ‘മുഹമ്മദ്’ ന്റെ പ്രദര്‍ശനം റദ്ദ് ചെയ്തതായി ചലച്ചിത്ര അക്കാദമി. രാജ്യാന്തര ജൂറി ചെയര്‍മാന് കൂടിയായ മാജിദിയുടെ, പ്രോഫെറ്റ് മുഹമ്മദിന്റെ ജീവിതം ആസ്പദമാക്കിയുള്ള ചിത്രം ജൂറി സ്ക്രീനിംഗുകളുടെ ഭാഗമായാണ് പ്രദര്‍ശിപ്പിക്കാനിരുന്നത്. എന്നാല് മേളയില് പ്രദര്‍ശിപ്പിക്കേണ്ട വിദേശ ഭാഷാ ചിത്രങ്ങള്‍ക്ക് ലഭിക്കേണ്ട സെന്‍സര് എക്സെംപ്ഷന് ‘മുഹമ്മദി’നു ലഭിക്കാത്തതിനാലാണ് ഇന്ന് രാത്രി 10.30 ന് നിശാഗന്ധിയില് പ്രദര്‍ശിപ്പിക്കേണ്ടിയിരുന്ന ‘മുഹമ്മദ്: ദി മെസ്സെന്‍ജര് ഓഫ് ഗോഡ്’ എന്ന ചിത്രം റദ്ദ് ചെയ്തത് എന്ന് ചലച്ചിത്ര അക്കാദമി അറിയിച്ചു.\nവിദേശ ഭാഷാ ചിത്രങ്ങള് ഇന്ത്യയില് പ്രദര്‍ശിപ്പിക്കണമെങ്കില് കേന്ദ്ര വാര്‍ത്താ വിതരണ പ്രക്ഷേപണ വകുപ്പിന്റെ സെന്‍സര് ക്ലിയരന്‍സ് ആവശ്യമുണ്ട്. മേളയിലെ മറ്റു ചിത്രങ്ങള്‍ക്ക് ഇത് ലഭിച്ചപ്പോള് ‘മുഹമ്മദി’ന് മാത്രം ആ ക്ലിയറന്‍സ് ലഭിച്ചിട്ടില്ല.\nഇസ്ലാമിക ഇതിഹാസ ചിത്രമായ ‘മുഹമ്മദ്’ എഴുതിയിരിക്കുന്നത് മാജിദിയും കംബൂസിയ പാര്‍ത്തോവിയും ചേര്‍ന്നാണ്. പ്രവാചകന്റെ ചെറുപ്പകാലം പറയുന്ന ചിത്രം ഇറാനിയന് സിനിമാ ചരിത്രത്തിലെ ഏറ്റവും ബജറ്റ് കൂടിയ ചിത്രവുമാണ്. ഇറാനിന്റെ തലസ്ഥാനമായ തെഹ്രാനിലാണ് ‘മുഹമ്മദി’ന്റെ ഏറിയ പങ്കും ചിത്രീകരിച്ചത്. വിഖ്യാത ക്യാമറമാന് വിറ്റോറിയോ സ്റ്റോറെറോ, സംഗീത സംവിധായകന് എ ആര് റഹ്മാന് എന്നിവര് മജിദിയുമായി കൈകോര്‍ത്ത ചിത്രം കൂടിയാണ് ‘മുഹമ്മദ്’.\nനവംബറില് നടന്ന കൊല്‍കൊത്ത ചലച്ചിത്ര മേളയില് മാജിദ് മജിദി റിട്രോസ്പ്പെക്റ്റിവിന്റെ ഭാഗമായി ‘മുഹമ്മദ്’ പ്രദര്‍ശിപ്പിച്ചിരുന്നു. അതിനു പിന്നാലെയാണ് കേരളത്തിലെ പ്രദര്‍ശനത്തിനു വാര്‍ത്താ വിതരണ പ്രക്ഷേപണ മന്ത്രാലയം അനുമതി നല്‍കാതിരിക്കുന്നത്.\nRead More: Fatwa against A R Rahman and Iranian filmmaker Majid Majidi for film on Prophet\nഈ ചിത്രവുമായി ബന്ധപ്പെട്ടു എ ആര് റഹ്മാനും മാജിദിയ്ക്കുമെതിരെ മുംബൈയിലെ ആസ്ഥാനമായ സുന്നി മുസ്ലിം ഗ്രൂപ്പ് 2015 ല് ഫത്വ ഇറക്കിയിരുന്നു. മുസ്ലിങ്ങള് ഈ ചിത്രത്തെ നിരസിക്കണം എന്നാണ് റാസാ അക്കാദമി ഫത്വ പുറപ്പെടുവിച്ചു കൊണ്ട് ആവശ്യപ്പെട്ടത്. പ്രവാചകന്റെ ജീവിതം ആസ്പദമാക്കുന്ന ട്രിളജിയുടെ ആദ്യ ഭാഗമായ ‘മുഹമ്മദ്: ദി മെസ്സെന്‍ജര് ഓഫ് ഗോഡ്’ ബാന് ചെയ്യാനും അവര് മഹാരാഷ്ട്ര മുഖ്യമന്ത്രിയോടും ആഭ്യന്തര മന്ത്രിയോടും ആവശ്യപ്പെട്ടു.\nപ്രവാചകന്റെ ദൃശ്യമോ ചിത്രമോ സൃഷ്ടിക്കാനോ സൂക്ഷിക്കാനോ പാടില്ല എന്ന കാരണം കാണിച്ചാണ് അവര് ഫത്വ പുറപ്പെടുവിച്ചത്. ചിത്രം ഇസ്ലാമിനെ പരിഹസിക്കുന്നു എന്നും, മുസ്ലിം സമുദായത്തില്‍പ്പെട്ടവരല്ലാത്ത അഭിനേതാക്കള് ചിത്രത്തില് മുഖ്യ വേഷങ്ങളില് എത്തുന്നുണ്ട് എന്നും അവര് കൂട്ടിച്ചേര്‍ത്തു.\nWeb Title: Kerala film festival iffk 2018 majid majid muhammad the messenger of god censor clearance rejected


" കൊന്നപ്പൂക്കളും മാമ്പഴവും " ഒടിടിയിൽ റിലീസ് ആയി. - Cinema Prekshaka Koottayma\n" കൊന്നപ്പൂക്കളും മാമ്പഴവും " ഒടിടിയിൽ റിലീസ് ആയി.\nനിരവധി ദേശീയ അന്തർദേശീയ ചലചിത്ര മേളകളിൽ ശ്രദ്ധേയമായ അഭിലാഷ് എസ് സംവിധാനം ചെയ്ത കുട്ടികളുടെ സിനിമ "കൊന്നപ്പൂക്കളും മാമ്പഴവും " ഒ ടി ടി യിൽ റിലീസായി.\nമൾട്ടിപ്പിൾ സ്ട്രീമിംഗ് സാധ്യത പരീക്ഷിക്കുന്ന ഈ സിനിമ ഹൈഹോപ്സ്,ഫസ്റ്റ് ഷോ,ലൈംലൈറ്റ്,സിനിയ,മെയിൻ സ്ട്രീം,ഏകം,കൂടെ തുടങ്ങി6ഓ ടി ടി പ്ളാറ്റ് ഫോമുകളിലൂടെ പ്രേക്ഷകരിലേക്ക് എത്തുന്നത്.\n"അമിതമായ ആഗ്രഹങ്ങൾ മാതാപിതാക്കൾ അടിച്ചേൽപ്പിക്കുമ്പോൾ സ്വന്തം കഴിവുകൾ കണ്ടെത്താനാകാതെ പോകുന്ന, സ്വതന്ത്ര ജീവിതം നഷ്ടമാകുന്ന കുട്ടികളുടെ സംഘർഷങ്ങളുടെ ദൃശ്യാവിഷ്ക്കാരമാണ് ''കൊന്നപൂക്കളും മാമ്പഴവും''സംവിധായകന് അഭിലാഷ് എസ് പറഞ്ഞു.\nഇന്റർനാഷണൽ ചിൽഡ്രൻസ് ഫിലിം ഫെസ്റ്റിവൽ 2019, ലണ്ടൻ ഇൻ്റർനാഷണൽ മോഷൻ പിക്ചേഴ്സ് അവാർഡ്സ്, ഇംഗ്ലണ്ടിലെ ലിഫ്റ്റ്-ഓഫ്-ഫസ്റ്റ് ടൈം ഫിലിം മേക്കേഴ്സ് സെഷൻ ഉൾപ്പെടെയുള്ളവയിൽ ചിത്രം ഒഫീഷ്യൽ സെലക്ഷൻ നേടി, വിഷ്വൽസ് ഇന്റർനാഷണൽ ഫിലിം ഫെസ്റ്റിവൽ (2019) റഷ്യയിലെ സെമി ഫൈനലിസ്റ്റ് കൂടിയാണ് "കൊന്നപൂക്കളും മാമ്പഴവും".\n" കൊന്നപ്പൂക്കളും മാമ്പഴവും " ഒടിടിയിൽ റിലീസ് ആയി. Reviewed by CPK on July 17, 2021 Rating: 5


തദ്ദേശ സ്ഥാപനങ്ങൾ സന്നദ്ധ സേനകളെ കൂടുതൽ ശക്തമാക്കണം – മുഖ്യമന്ത്രി - Express Herald\nതദ്ദേശ സ്ഥാപനങ്ങൾ സന്നദ്ധ സേനകളെ കൂടുതൽ ശക്തമാക്കണം – മുഖ്യമന്ത്രി\n20 വീടുകൾക്ക് ഒരു വളണ്ടിയർ എന്ന നിലയിൽ സന്നദ്ധ സേനകളെ കൂടുതൽ ശക്തമാക്കാൻ തദ്ദേശഭരണ സ്ഥാപനങ്ങൾ മുൻകൈ എടുക്കണമെന്ന് മുഖ്യമന്ത്രി പിണറായി വിജയൻ പറഞ്ഞു. സന്നദ്ധ സേനാംഗങ്ങൾക്ക് പ്രാഥമിക ചികിത്സ നൽകാനുള്ള പരിശീലനവും കിറ്റും നൽകണം. കൃത്യമായ ആശയവിനിമ നിർദ്ദേശങ്ങളും ഇവർക്ക് നൽകണം. പ്രളയമുണ്ടാവുകയും ക്യാമ്പുകളിലേയ്ക്ക് മാറുകയും ചെയ്യുകയാണെങ്കിൽ ആളുകൾക്ക് മാനസിക പിന്തുണ നൽകാൻ ആവശ്യമായ സേവനങ്ങളും ഉറപ്പു വരുത്തണം. ഒറ്റയ്ക്കല്ല ഒപ്പമുണ്ട് എന്ന പദ്ധതിയുടെ ഹെല്പ് ലൈനുകൾ വഴി ആ സേവനം ലഭ്യമാക്കണം. ‘ചെയിൻ കോൾ’ എന്ന പേരിൽ കോവിഡ് ബോധവൽക്കരണവുമായി ബന്ധപ്പെട്ട് ഒരു പ്രത്യേക പരിപാടിക്ക് കുടുംബശ്രീ രൂപം നൽകിയിട്ടുണ്ട്. എല്ലാ അയൽക്കൂട്ടങ്ങളിലെയും ഓരോ അംഗത്തെയും ഫോൺ ചെയ്ത് കോവിഡ് കാലത്ത് പാലിക്കേണ്ട കാര്യങ്ങളെക്കുറിച്ച് ബോധവൽക്കരിക്കും. സഹായങ്ങൾ തദ്ദേശ സ്ഥാപനങ്ങളുമായി സംയോജിച്ച് ലഭ്യമാക്കുകയും ചെയ്യും. നാല് ലക്ഷത്തോളം കുടുംബങ്ങളെ ഇതുവരെ നേരിട്ട് വിളിച്ച് ബോധവൽക്കരണം നടത്തി.\nറോഡിനെപ്പറ്റി പരാതി അറിയിക്കാൻ മൊബൈൽ ആപ്പ് : മന്ത്രി പി.എ മുഹമ്മദ് റിയാസ്


വിശ്വാസ വഴിയിലെ തെരഞ്ഞെടുപ്പ് രാഷ്ട്രീയം | Malayalam News\n2021-02-26 15:15:00 സി. വിനോദ് ചന്ദ്രൻ\nകമ്യൂണിസ്റ്റുകാർ മതത്തിനും വിശ്വാസത്തിനും എതിരു നിൽക്കുന്നവരും അതിനെ തകർക്കുന്നവരുമാണെന്ന കാലങ്ങളായുള്ള പ്രചാരണം തീർത്തും വാസ്തവ വിരുദ്ധമാണെന്നും വിശ്വാസത്തിനും ആരാധനാ സ്വാതന്ത്ര്യത്തിനും കമ്യൂണിസ്റ്റ് മാനിഫെസ്‌റ്റോ അംഗീകാരം നൽകുന്നുണ്ടെന്നും സി.പി.എം പറയുന്നു. എന്നാൽ ഒരു കാര്യം മാത്രം സി.പി.എം നേതൃത്വം മറന്നു പോകുന്നു. കമ്യൂണിസ്റ്റ് മാനിഫെസ്റ്റോ വായിച്ചതുകൊണ്ടല്ല കേരളത്തിൽ ആരും സി.പി.എമ്മിനും ഇടതുമുന്നണിക്കും ഇത് വരെ വോട്ടു ചെയ്തത്.\nഉത്തരേന്ത്യയിൽ നിന്ന് തീർത്തും വിഭിന്നമായ രാഷ്ട്രീയ അന്തരീക്ഷമാണ് അടുത്ത കാലം വരെ കേരളത്തിൽ നിലനിന്നിരുന്നത്. ജാതിയുടെ അപ്രമാദിത്തവും ദളിത് വിരുദ്ധ മനോഭാവവുമെല്ലാം എക്കാലവും പേറി നടന്ന ഉത്തരേന്ത്യ എറ്റവും ഒടുവിൽ എത്തി നിൽക്കുന്നത് 'പശു' രാഷ്ട്രീയത്തിലാണ്. ജാതി രാഷ്ട്രീയത്തെ മറയാക്കി അധികാരം കൈയാളാനാണ് എല്ലാ പാർട്ടികളും അവിടെ ശ്രമിക്കാറുള്ളത്. അതിനൊരു മാറ്റം അടുത്തൊന്നും ഉണ്ടാകില്ലെന്നാണ് ഉത്തരേന്ത്യൻ സംസ്ഥാനങ്ങളിൽ ഏറ്റവും ഒടുവിലായി നടന്ന തെരഞ്ഞെടുപ്പുകളും തെളിയിക്കുന്നത്.\nഉത്തരേന്ത്യൻ ജാതി രാഷ്ട്രീയത്തെ എന്നും പുഛിച്ച് തള്ളിയവരാണ് മലയാളികൾ. കേരളത്തിൽ നിലനിന്നിരുന്ന പൊതു രാഷ്ട്രീയ ബോധം ജാതി-മത സമവാക്യങ്ങളെയെല്ലാം അടുത്ത കാലം വരെ വലിയൊരു പരിധി വരെ അകറ്റി നിർത്തിയിരുന്നു. ഈ പൊതു രാഷ്ട്രീയ ബോധമാണ് കേരളം രൂപീകരിക്കപ്പെട്ട ശേഷം ആദ്യം അധികാരത്തിലേറിയ ഇ.എം.എസ് സർക്കാരിന് ഭൂപരിഷ്‌കരണ നിയമം നടപ്പാക്കാൻ സഹായകമായത്. രാജ്യം കണ്ട വിപ്ലവകരമായ ഈ തീരുമാനത്തിനെതിരെ വലിയ എതിർപ്പുകൾ വന്നപ്പോഴും ഇതിനെയെല്ലാം മറികടക്കാൻ കേരളത്തിന്റെ പൊതു രാഷ്ട്രീയ ബോധത്തിലൂടെ അന്നത്തെ സർക്കാരിന് കഴിഞ്ഞു.\nഎന്നാൽ ഇപ്പോഴത്തെ കേരളത്തിന്റെ രാഷ്ട്രീയ സ്ഥിതി അതല്ല. ഉത്തരേന്ത്യയിലേത് പോലെ തന്നെ കഴിഞ്ഞ കുറച്ച് കാലങ്ങളായി ജാതി-മത ശക്തികൾ വലിയ സ്വാധീനം കേരള രാഷ്ട്രീയത്തിൽ ചെലുത്തിക്കഴിഞ്ഞു. പള്ളിക്കാരും പട്ടക്കാരുമെല്ലാം കാര്യങ്ങൾ ഏറ്റെടുത്തു. സുകുമാരൻ നായരും വെള്ളാപ്പള്ളിയും കേരള രാഷ്ട്രീയത്തിലെ ഒട്ടകപ്പക്ഷികളായി മാറി. മുസ്‌ലിം രാഷ്ട്രീയത്തിന്റെ അട്ടിപ്പേറുമായി സ്വയം പ്രഖ്യാപിത നേതാക്കളും രംഗത്തെത്തി. സവർണ മേധാവിത്വത്തിന്റെ ചൂണ്ടലുമായി സംഘപരിവാറും തേരോട്ടം നടത്തുന്നു. 1980 കൾ മുതൽ കൂടുതൽ വ്യാപകമായി തുടങ്ങിയ ഈ പ്രവണത ഓരോ തെരഞ്ഞെടുപ്പിലും എല്ലാ സീമകളും ലംഘിച്ചുകൊണ്ട് താണ്ഡവ നൃത്തമാടുകയാണ്. വോട്ട് ബാങ്ക് കാട്ടി ഭീഷണിപ്പെടുത്തി മുന്നണി സ്ഥാനാർത്ഥികളെ വരെ തീരുമാനിക്കാനുള്ള അവകാശം ജാതി - മത ശക്തികൾ നേരത്തെ തന്നെ നേടിയെടുത്തു കഴിഞ്ഞിട്ടുണ്ട്. എന്നാൽ അതിലും വലിയ ഏറ്റവും അപകടകരമായ സ്ഥിതിയിലേക്കാണ് കേരള രാഷ്ട്രീയത്തിന്റെ ഇപ്പോഴത്തെ പോക്ക്. വരാനിരിക്കുന്ന കേരള നിയമ സഭാ തെരഞ്ഞെടുപ്പിൽ ജാതിയും മതവും കടന്ന് വിശ്വാസ സംരക്ഷണത്തിന്റെ പേരിലുള്ള ഏറ്റുമുട്ടലാണ് നടക്കാൻ പോകുന്നത്. ഇത് തീകൊണ്ടുള്ള തല ചൊറിയലാണ്. പക്വമായ രാഷ്ട്രീയ സംവിധാനത്തിൽ ഒരിക്കലും സംഭവിക്കാൻ പാടില്ലാത്തത്. ശബരിമലയിലെ യുവതീ പ്രവേശന വിഷയവുമായി ബന്ധപ്പെട്ട് കേരളത്തിൽ ഇത് വരെ നടന്ന കാര്യങ്ങൾ നമ്മൾ കണ്ടു കഴിഞ്ഞതാണ്. ഇത്തവണത്തെ തെരഞ്ഞെടുപ്പിലേക്ക് വിശ്വാസത്തെ മുഖ്യ തെരഞ്ഞെടുപ്പ് വിഷയമായി കൊണ്ടുവന്ന് വിശ്വാസികളുടെ വോട്ടുകൾ നേടിയെടുക്കാനാണ് ബി.ജെ.പി യും കോൺഗ്രസും പരമാവധി ശ്രമിക്കുന്നത്. വിശ്വാസത്തിൽ തട്ടി തുടർ ഭരണമെന്ന പ്രതീക്ഷ നഷടപ്പെടുമോയെന്ന ആശങ്കയിൽ വിശ്വാസ വോട്ടുകൾ നഷ്ടപ്പെടാതിരിക്കാൻ ഇടതുമുന്നണിയും ആവുന്നതും ശ്രമിക്കുന്നു.\nകുട്ടിക്കഥയിൽ മുട്ടനാടുകളെ തമ്മിൽ തല്ലിച്ച് ചോര കുടിക്കാൻ കാത്തിരിക്കുന്ന കുറുക്കന്റെ അതേ മാനസിക അവസ്ഥയിൽ തെരഞ്ഞെടുപ്പ് പ്രചാരണത്തിൽ വിശ്വാസ സംരക്ഷണത്തെ ഒന്നാമതാക്കി നിർത്താൻ കിണഞ്ഞു ശ്രമിക്കുകയാണ് ബി.ജെ.പി. അവർ ഒരുക്കിയ വലയിൽ വീണ് വിശ്വാസ സംരക്ഷണത്തിൽ ഏറ്റവും കേമൻമാരാണ് ഞങ്ങളെന്ന് പറഞ്ഞ് കാലിട്ടടിക്കുകയാണ് യു.ഡി.എഫ്. ഇതിനിടയിൽ പെട്ട് എന്ത് ചെയ്യണമെന്നറിയാതെ കമ്യൂണിസ്റ്റ് മാനിഫെസ്റ്റോയിൽ വിശ്വാസത്തിന്റെ നിർവചനം കണ്ടെത്തുകയാണ് സി.പി.എം. അവസരം മുതലെടുക്കാൻ കോഴിക്കൂട്ടിലേക്ക് നോക്കി തക്കം പാർത്തിരിക്കുന്ന കുറുക്കൻമാരായി സുകുമാരൻ നായരും വെള്ളാപ്പള്ളിയും. ഓണത്തിനിടയ്ക്ക് പുട്ടുകച്ചവടവുമായി വിശ്വാസത്തിന്റെ പേരിൽ പള്ളി തർക്കം ഏറ്റുപിടിച്ച് സഭാ മേലധ്യക്ഷൻമാരും. എന്തൊരു ഗതികേടാണിത്. വികസനവും സർക്കാരിന്റെ നയങ്ങളും ഭാവി കേരളത്തിന്റെ രൂപരേഖയുമെല്ലാം ചർച്ച ചെയ്യപ്പെടേണ്ടിടത്ത് വിശ്വാസ സംരക്ഷണം മാത്രം അജണ്ടയാകുന്നത് ഹിന്ദു രാഷ്ട്രമെന്ന സംഘ്പരിവാർ ലക്ഷ്യത്തിലേക്കുള്ള ദൂരം കുറയക്കുക മാത്രമേ ചെയ്യൂ. എൻ.എസ്.എസും എസ്. എൻ.ഡി.പിയുമെല്ലാം അതിന്റെ കാവലാളാകുന്നത് മതേതര നിലപാടിനോടുള്ള വെല്ലുവിളിയാണ്.\nവിശ്വാസ സംരക്ഷണം ബി.ജെ. പിയും മറ്റു ഹിന്ദുത്വ ശക്തികളും തെരഞ്ഞെടുപ്പിൽ അജണ്ടയാക്കുന്നത് ആർക്കും മനസ്സിലാക്കാം. പതിനെട്ടട വും പയറ്റിയിട്ടും ബി.ജെ.പിക്ക് ഇനിയും വേണ്ടത്ര സ്വീകാര്യത ലഭിച്ചിട്ടില്ലാത്ത കേരളത്തിൽ ഭൂരിപക്ഷം വരുന്ന ഹിന്ദു സമുദായത്തിലെ വോട്ട് ബാങ്കുകളിലേക്ക് വിശ്വാസ സംരക്ഷണത്തിന്റെ പേരിൽ എത്തി നോക്കാനുള്ള അവരുടെ വ്യഗ്രതയെ കുറ്റം പറഞ്ഞിട്ട് കാര്യമില്ല. ബാബ്‌രി മസ്ജിദ് തകർത്ത് ഇന്ത്യയിലെ മുസ്‌ലിം ജനതയുടെ വിശ്വാസത്തിന്റെ അസ്ഥിവാരം തോണ്ടിയവർ ശബരിമലയിൽ വിശ്വാസ സംരക്ഷകർ ചമയുന്നത് അവരുടെ വർഗീയ അജണ്ടയുടെ ഭാഗമാണ്. എന്നാൽ ഇപ്പോൾ പുതുച്ചേരിയിലും സ്വന്തം എം.എൽ.എമാർ ബി. ജെ.പി പക്ഷത്തേക്ക് ചാഞ്ഞതോടെ ദക്ഷിണേന്ത്യയിൽ ഭരണത്തിൽ കുറ്റിയറ്റ് പോയ കോൺഗ്രസ് വിശ്വാസത്തിന്റെ പേരു പറഞ്ഞ് കേരളത്തിന്റെ പൊതു രാഷ്ട്രീയ ബോധത്തെ ബി.ജെ.പിയുടെ തൊഴുത്തിലേക്ക് നയിക്കുന്നത് മിതമായ ഭാഷയിൽ പറഞ്ഞാൽ രാഷ്ട്രീയമായ അശ്ലീലമാണ്. സർക്കാരിന്റെ നിലപാടുകളെയും പ്രവർത്തനങ്ങളെയും പ്രത്യക്ഷമായി ചോദ്യം ചെയ്താണ് അവർ വോട്ട് ചോദിക്കേണ്ടത്. അല്ലാതെ താൽക്കാലിക ലാഭത്തിനായി വിശ്വാസത്തെ കൂട്ടുപിടിക്കുന്നത് അധികം വൈകാതെ അവർക്ക് തന്നെ പാരയാകും.\nസി.പി.എമ്മാകട്ടെ ചെകുത്താനും നടുക്കടലിനും ഇടയിൽപെട്ട അവസ്ഥയിലാണ്. ശബരിമല യുവതീ പ്രവേശനവുമായി ബന്ധപ്പെട്ട് സുപ്രീം കോടതി വിധിയുടെ അടിസ്ഥാനത്തിൽ സ്വീകരിച്ച ഉറച്ച നിലപാടിൽ നിന്ന് തെരഞ്ഞെടുപ്പ് വേളയിൽ പിന്നോക്കം പോകുന്ന അവസ്ഥയാണ്. കമ്യൂണിസ്റ്റുകാർ മതത്തിനും വിശ്വാസത്തിനും എതിരു നിൽക്കുന്നവരും അതിനെ തകർക്കുന്നവരുമാണെന്ന കാലങ്ങളായുള്ള പ്രചാരണം തീർത്തും വാസ്തവ വിരുദ്ധമാണെന്നും വിശ്വാസത്തിനും ആരാധനാ സ്വാതന്ത്ര്യത്തിനും കമ്യൂണിസ്റ്റ് മാനിഫെസ്‌റ്റോ അംഗീകാരം നൽകുന്നുണ്ടെന്നും സി.പി.എം പറയുന്നു. എന്നാൽ ഒരു കാര്യം മാത്രം സി.പി.എം നേതൃത്വം മറന്നു പോകുന്നു. കമ്യൂണിസ്റ്റ് മാനിഫെസ്റ്റോ വായിച്ചതുകൊണ്ടല്ല കേരളത്തിൽ ആരും സി.പി.എമ്മിനും ഇടതുമുന്നണിക്കും ഇത് വരെ വോട്ടു ചെയ്തത്. പാർട്ടിയും മുന്നണിയും സ്വീകരിക്കുന്ന നിലപാടുകളുടെ അടിസ്ഥാനത്തിലാണ്.\nവോട്ട് ബാങ്കിനെ പേടിച്ച് പിന്നോക്കം പോകുകയല്ല, മറിച്ച് ഭൂപരിഷ്‌കരണ നിയമം കൊണ്ടുവന്ന അതേ ചങ്കൂറ്റത്തോടെ നിലപാടിലുറച്ച് നിൽക്കുകയാണ് വേണ്ടത്. അതാണ് പുരോഗമന - വിപ്ലവ പ്രസ്ഥാനങ്ങളിൽ നിന്ന് ജനങ്ങളും പാർട്ടി അണികളും പ്രതീക്ഷിക്കുന്നത്. വോട്ടിന് വേണ്ടി നിലപാടുകൾ മയപ്പെടുത്തുന്നതും പാർട്ടി സഖാക്കളെ ക്ഷേത്രങ്ങളിലെയും പള്ളികളിലെയും കമ്മറ്റികളിലും പ്രവർത്തനങ്ങളിലും കയറ്റി വിടാൻ പ്രേരിപ്പിക്കുന്നതും ഒട്ടും ഭൂഷണമല്ല. സാധാരണക്കരായ ഇവരിൽ പലരും നാളെ വിശ്വാസത്തിന്റെ പുറത്ത് കമ്യൂണിസ്റ്റുകാരനുമപ്പുറം കേവലം മതബോധം പേറുന്നവർ മാത്രമായി മാറില്ലെന്ന് ആര് കണ്ടു. അങ്ങനെ വന്നാൽ അത് കേരളത്തിന്റ പൊതു രാഷ്ട്രീയ ബോധത്തിന്റെ പെട്ടിയിൻമേൽ അടിക്കുന്ന അവസാനത്തെ ആണിയായിരിക്കും.


'തിയറി 669': ആഴ്ചയില് ആറ് ദിവസം ആറ് തവണ ദീര്‍ഘ നേരം ലൈംഗിക ബന്ധത്തില് ഏര്‍പ്പെടണം; തൊഴിലാളികള്‍ക്ക് നിര്‍ദേശവുമായി ആലിബാബയുടെ ഉടമ ജാക്ക് മാ\nആഴ്ചയില് ആറുദിവസം ആറുതവണ ലൈംഗീക ബന്ധത്തില് ഏര്‍പ്പെടണം എന്ന തിയറിയുമായി ആലിബാബയുടെ ഉടമയായ ജാക്ക് മാ രംഗത്തെത്തി. ആഴ്ചയില് ആറ് ദിവസം, ആറ് തവണ, ഓരോ പ്രാവശ്യവും ദീര്‍ഘനേരം സെക്‌സില് ഏര്‍പ്പെടണമെന്നാണ് അദ്ദേഹം തൊഴിലാളികളോട് നിര്‍ദ്ദേശിക്കുന്നത്.\nഇതിനെ '669 തിയറി' എന്നാണ് ജാക്ക് മാ വിശേഷിപ്പിക്കുന്നത്. ഇതില് ഒന്‍പത് എന്നത് ചൈനീസ് ഭാഷയില് ദീര്‍ഘനേരം എന്ന അര്‍ഥം വരുന്ന വാക്കിനെ സൂചിപ്പിക്കുന്നതാണ്. കമ്പനിയുടെ ആസ്ഥാനത്ത് എല്ലാവര്‍ഷവും നടത്തുന്ന സമൂഹ വിവാഹത്തോടനുബന്ധിച്ച് സംസാരിക്കുകയായിരുന്നു അദ്ദേഹം.\nനേരത്തെ 996 എന്നൊരു തിയറിയും അദ്ദേഹം മുന്നോട്ടുവച്ചിരുന്നു. രാവിലെ ഒന്‍പത് മുതല് രാത്രി ഒന്‍പത് വരെ ആഴ്ചയില് ആറ് ദിവസം ഒരാള് ജോലി ചെയ്യാന് തയ്യാറാകണമെന്നാണ് ആ തിയറിയിലൂടെ അദ്ദേഹം ആവശ്യപ്പെട്ടത്. അത് ഏറെ വിവാദങ്ങളും വിളിച്ചു വരുത്തിയിരുന്നു. സാങ്കേതിക മേഖലയില് തൊഴില് ചെയ്യുന്ന ജീവനക്കാരെ സംബന്ധിച്ചാണ് അദ്ദേഹം ഇത്തരമൊരു അഭിപ്രായം മുന്നോട്ടുവച്ചത്.\nRead: നെതര്‍ലാന്റ്‌സിന്റെ വിമോചകന് കൊല്ലപ്പെടുന്നതിന് മുമ്പ് എന്തു ചെയ്യുകയായിരുന്നു? രണ്ട് നൂറ്റാണ്ടിന് ശേഷം ഡയറിക്കുറിപ്പുകള് പുറത്ത്\n669sex 996work alibaba jackma sex


idaneram: അയിത്തം അടിമത്തത്തെ അപേക്ഷിച്ച് മോശമാണെന്നു മാത്രമല്ല, ക്രൂരവുമാണ്...! അംബേഡ്കര് പറഞ്ഞു...\nഅയിത്തം അടിമത്തത്തെ അപേക്ഷിച്ച് മോശമാണെന്നു മാത്രമല്ല, ക്രൂരവുമാണ്...! അംബേഡ്കര് പറഞ്ഞു...\n(ഡോ. അംബേഡ്കര് സമ്പൂര്‍ണകൃതികള്. വാല്യം 9. പേജ് 19)\nഅയിത്തത്തിന് ഒരു സ്വതന്ത്ര സാമൂഹികക്രമത്തിന്റെ എല്ലാവിധ പ്രതികൂലാവസ്ഥകളുമുണ്ട്. അവിടെ ജീവിതം നിലനിര്‍ത്താനുള്ള സമരത്തിന്റെ ഉത്തരവാദിത്തം വ്യക്തിയിലാണ് നിക്ഷിപ്തമായിട്ടുള്ളത്. ഒരു സ്വതന്ത്ര സാമൂഹികക്രമത്തിന്റെ ഏറ്റവും വലിയ പ്രതികൂലാവസ്ഥകളില് ഒന്നാണ് ഉത്തരവാദിത്തം നിര്‍വഹിക്കാന് ഒരു വ്യക്തി പ്രാപ്തനാണോ എന്നത,് ശരിയായ തുടക്കം, അവസരസമത്വം, സത്യസന്ധവും നീതിയുക്തവുമായ ഇടപാട് എന്നിവയെ ആശ്രയിച്ചിരിക്കുന്നു. അസ്പൃശ്യനായ ഒരാള്‍ക്ക് അയാള് സ്വതന്ത്രനായ വ്യക്തിയായിരിക്കെത്തന്നെ, ശരിയായ തൊഴില്‍ത്തുടക്കമോ, അവസരസമത്വമോ സത്യസന്ധവും നീതിയുക്തവുമായ സമീപനമോ ലഭിക്കുകയില്ല. ഈ കാഴ്ചപ്പാടില് അയിത്തം അടിമത്തത്തേക്കാള് മോശമാണെന്നു മാത്രമല്ല, അടിമത്തത്തെ അപേക്ഷിച്ച് ക്രൂരവുമാണ്. അടിമസമ്പ്രദായത്തില്, തന്റെ അടിമക്ക് തൊഴില് കണ്ടുപിടിക്കാനുള്ള ബാധ്യത യജമാനനാണ്. സ്വതന്ത്ര തൊഴില് സംവിധാനത്തില്\nതൊഴിലിനുവേണ്ടി തൊഴിലാളികള് തമ്മില് മത്സരിക്കേണ്ടതുണ്ട്. തൊഴിലിനുവേണ്ടിയുള്ള ഈ പരക്കംപാച്ചിലില് അസ്പൃശ്യര്‍ക്ക് ന്യായമായ പെരുമാറ്റം ലഭിക്കാന് ബാധ്യതയില്ല. ചുരുക്കത്തില്, തന്റെ സാമൂഹികാപമാനം കാരണം ഈ മത്സരത്തില് എപ്പോഴും ത്രാസ് തനിക്കെതിരായി തൂങ്ങുമ്പോള്, ഏറ്റവും ഒടുവിലായിരിക്കും അയാള്‍ക്ക് തൊഴില് ലഭിക്കുക. ഏറ്റവും ആദ്യം അതില്‍നിന്ന് പുറത്തുവിടപ്പെടുകയും ചെയ്യും. അടിമത്തത്തെ അപേക്ഷിച്ച് അയിത്തം ക്രൂരമാണ്. എന്തുകൊണ്ടെന്നാല് ജീവിതായോധന ത്തിനുവേണ്ട മാര്‍ഗങ്ങളെല്ലാം അസ്പൃശ്യന് പൂര്‍ണമായും തുറന്നുകൊടുക്കാതെ, ജീവിതം നിലനിര്‍ത്താനുള്ള എല്ലാ ഉത്തരവാദിത്തവും അയാളില് ചുമത്തിയിരിക്കുകയാണ്.


David Warner First Test ഡേവിഡ് വാർണർ ആദ്യ ടെസ്റ്റിൽ നിന്ന് പുറത്ത്\nഏകദിന മത്സരത്തിനിടെ പരുക്കേറ്റ ഡേവിഡ് വാർണർ ഇന്ത്യക്കെതിരായ ആദ്യ ടെസ്റ്റ് മത്സരത്തിൽ നിന്ന് പുറത്ത്. പരമ്പരയിലെ രണ്ടാം മത്സരത്തിൽ താരം ടീമിലെത്തുമെന്നാണ് വിവരം. ക്രിക്കറ്റ് ഓസ്ട്രേലിയ ഇക്കാര്യം വിശദീകരിച്ചിട്ടുണ്ട്. ഇന്ത്യക്കെതിരായ രണ്ടാം ഏകദിന മത്സരത്തിലാണ് വാർണർക്ക് പരുക്കേറ്റത്.\nവാർണറുടെ അഭാവത്തിൽ ആരാവും ഓസ്ട്രേലിയക്കായി ഇന്നിംഗ്സ് ഓപ്പൺ ചെയ്യുക എന്നതിനെപ്പറ്റി വ്യക്തമല്ല. സന്നാഹ മത്സരത്തിൽ സെഞ്ചുറിയടിച്ച കാമറൂൺ ഗ്രീനിന് സാധ്യത കല്പിക്കപ്പെടുന്നുണ്ട്. മറ്റൊരു ഓപ്പണർ വിൽ പുകോവ്സ്കി സന്നാഹമത്സരത്തിൽ മോശം ഫോമിലായിരുന്നു. രണ്ടാം ഇന്നിംഗ്സിൽ പന്ത് ഹെൽമറ്റിൽ ഇടിച്ച് താരം മത്സരത്തിനു ഫിറ്റാകുമോ എന്നതിലും വ്യക്തതയില്ല. കഴിഞ്ഞ കുറച്ച് കാലങ്ങളായി മോശം ഫോം തുടരുകയാണെങ്കിലും വെറ്ററൻ താരം ജോ ബേൺസ് ടീമിൽ തുടർന്നേക്കും.\nഡിസംബർ 17നാണ് ആദ്യ ടെസ്റ്റ് മത്സരം നടക്കുക. ഏകദിന പരമ്പര ഓസ്ട്രേലിയയും ടി-20 പരമ്പര ഇന്ത്യയും സ്വന്തമാക്കിയിരുന്നു. ടെസ്റ്റ് പരമ്പരക്കിടെ ക്യാപ്റ്റൻ വിരാട് കോലിക്ക് ബിസിസിഐ പറ്റേണിറ്റി ലീവ് അനുവദിച്ചിട്ടുണ്ട്. നാല് ടെസ്റ്റ് മത്സരങ്ങളിൽ അവസാന മൂന്നെണ്ണത്തിലും കോലി ഉണ്ടാവില്ല.\nStory Highlights – David Warner Ruled Out Of First Test\nRead more on: David Warner | injury


നെടുങ്കണ്ടം ഗതാഗതക്കുരുക്കില്; പരിഷ്കരണം പെരുവഴിയില് | Madhyamam | Latest Malayalam News, Kerala News, Gulf News, Sports News, National and International News, Malayalam movie reviews\nനെടുങ്കണ്ടം ഗതാഗതക്കുരുക്കില്; പരിഷ്കരണം പെരുവഴിയില്\nPublished on Tue, 07/10/2012 - 13:49 ( 45 weeks 22 hours ago) (+)(-) Font Size\nനെടുങ്കണ്ടം: ടൗണില് മാസങ്ങള്‍ക്കു മുമ്പ് നടപ്പാക്കുമെന്ന് പ്രഖ്യാപിച്ച ഗതാഗത പരിഷ്കരണ നടപടികള് ഫയലുകളില് ഒതുങ്ങുന്നു.\nനിയമങ്ങള് ലംഘിച്ച് വാഹന ഉടമകള് പായുമ്പോള് പലപ്പോഴും തലനാരിഴക്കാണ് അപകടങ്ങള് ഒഴിവാകുന്നത്. 2011 നവംബര് ഒന്ന് മുതല് ട്രാഫിക് പരിഷ്കാരം നടപ്പാക്കുമെന്നാണ് ഗ്രാമപഞ്ചായത്ത് അധികൃതര് ഉറപ്പുനല്‍കിയിരുത്.\nഎന്നാല്, ഒമ്പത് മാസം പിന്നിട്ടിട്ടും നടപടിക്രമങ്ങള് എങ്ങുമത്തെിയില്ല. പ്രതിഷേധങ്ങള് ശക്തമാകുമ്പോള് ട്രാഫിക് ഉപദേശക സമിതി യോഗം ചേരുമെന്നല്ലാതെ നടപടികളുണ്ടാകുന്നില്ളെന്ന് പ്രദേശവാസികള് പറയുന്നു.\nഅനധികൃത വാഹനപാര്‍ക്കിങ്ങും അമിതവേഗവും സൃഷ്ടിക്കുന്ന പ്രശ്നങ്ങള് ചെറുതല്ല. സ്കൂള് പരിസരങ്ങളില് പോലും അമിത വേഗത്തിലാണ് വാഹനങ്ങളുടെ സഞ്ചാരം.\nകാല്‍നടക്കാര്‍ക്ക് റോഡ് മുറിച്ചുകടക്കുന്നതിന് സിഗ്നലുകള് സ്ഥാപിച്ചിട്ടുണ്ടെങ്കിലും ഇത് ഗൗനിക്കാതെയാണ് വാഹനങ്ങളുടെ സഞ്ചാരം.\nകിഴക്കേ കവല, പടിഞ്ഞാറെ കവല, സെന്‍ട്രല് ജങ്ഷന് പ്രദേശങ്ങളിലാണ് ഗതാഗത തടസ്സങ്ങളും അമിതവേഗവും കൂടുതല് പ്രശ്നങ്ങള് സൃഷ്ടിക്കുന്നത്. ഓട്ടോകളുടെയും ട്രിപ് വാഹനങ്ങളുടെയും പാര്‍ക്കിങ്ങിന് ഉചിതമായ ക്രമീകരണമൊരുക്കുമെന്നായിരുന്നു അധികൃതരുടെ പ്രഖ്യാപനം.\nഇതിന് പ്രത്യേക കമ്മിറ്റികളെ ചുമതലപ്പെടുത്തിയിരുന്നെങ്കിലും നടപ്പായില്ല. ബസ് സ്റ്റോപ് പുനര് നിര്‍ണയവും മൂന്നാര്, മഞ്ഞപ്പാറ മേഖലകളില് നിന്നത്തെുന്ന ബസുകള് ബി.എഡ് സെന്‍റര് പരിസരത്തെ മിനി സ്റ്റാന്‍ഡിലത്തെി മടങ്ങണമെന്ന നിര്‍ദേശവും പ്രഖ്യാപനങ്ങളില് അവസാനിച്ചു. കമ്പം, തൂക്കുപാലം മേഖലകളിലേക്കുള്ള ട്രിപ് വാഹനങ്ങള് റോഡരികില് ആളെ കയറ്റുന്നത് പ്രശ്നങ്ങളുണ്ടാക്കുന്നു. ഒരു വാഹനം മാത്രമെ ആളെ കയറ്റാവൂവെന്നാണ് നിര്‍ദേശിച്ചിരുന്നത്.എന്നാല്, ഒരേ സമയം കൂടുതല് വാഹനങ്ങള് റോഡരികില് പാര്‍ക്കുചെയ്യുന്നത് തുടരുകയാണ്. ഇത് ഗതാഗത പ്രശ്നങ്ങള്‍ക്കിടയാക്കുന്നു. ട്രിപ് വാഹനങ്ങള് പാര്‍ക്കുചെയ്യുന്നതിന് മാര്‍ക്കറ്റിനുള്ളില് സൗകര്യമൊരുക്കുമെന്നും അധികൃതര് ഉറപ്പുനല്‍കിയിരുന്നു.\nനെടുങ്കണ്ടം ടൗണിലെ ട്രാഫിക് ക്രമീകരണം ഉടന് നടപ്പാക്കണമെന്ന് ഹൈറേഞ്ച് മോട്ടോര് തൊഴിലാളി അസോസിയേഷന് യൂനിറ്റ് കമ്മിറ്റി ഭാരവാഹികള് ആവശ്യപ്പെട്ടു.


Malayalam Daily News » കേരളത്തിലെ സാഹചര്യം സൂക്ഷ്മമായി നിരീക്ഷിക്കുകയാണെന്ന് മനേക ഗാന്ധി » Print\nPosted By സ്വന്തം ലേഖകന് On February 21, 2017 @ 2:27 am In KERALA | No Comments\nന്യൂഡല്‍ഹി: കേരളത്തില് മാഫിയകളും ക്രിമിനല് സംഘങ്ങളും സംസ്ഥാനത്തെ നിയന്ത്രിക്കുന്ന അവസ്ഥയാണുള്ളതെന്ന് കേന്ദ്രമന്ത്രി മനേക ഗാന്ധി. സംസ്ഥാനത്ത് ക്രമസമാധാനനില പൂര്‍ണമായി തകര്‍ന്നു. ക്രിമിനലുകള്‍ക്ക് സര്‍ക്കാറിന്‍െറ ഭാഗമായവര്‍തന്നെ പിന്തുണ നല്‍കുകയാണെന്നും കുറ്റക്കാര്‍ക്കെതിരെ നടപടിയെടുക്കുന്ന ഡി.ജി.പിയെ പരിഹസിക്കുകയാണ്. കേരളത്തിലെ സാഹചര്യം സൂക്ഷ്മമായി നിരീക്ഷിച്ചു വരികയാണെന്നും പൊലീസിന് കര്‍ശനനിര്‍ദേശം നല്‍കിയിട്ടുണ്ടെന്നും മനേക ഗാന്ധി പറഞ്ഞു.\nനടിക്കെതിരെ ഉണ്ടായ ആക്രമണത്തെ അപലപിച്ച് കേന്ദ്രമന്ത്രി വെങ്കയ്യനായിഡുവും രംഗത്തെത്തി. കുറ്റക്കാര്‍ക്കെതിരെ കര്‍ശന നടപടി വേണം. പ്രതികളെ പിടികൂടുന്നതില് അലംഭാവം കാണിക്കരുതെന്നും അദ്ദേഹം വ്യക്തമാക്കി. രാഷ്ട്രീയ സ്വാധീനം ഉപയോഗിച്ച് പ്രതികള് രക്ഷപ്പെടുന്ന അവസ്ഥ ഉണ്ടാകരുത്.\nകേരളത്തില് അക്രമസംഭവങ്ങള് പെരുകുന്നത് ഇടതു സര്‍ക്കാറിന്‍െറ പ്രതിച്ഛായ തകര്‍ക്കുമെന്ന് സി.പി.ഐ ജനറല് സെക്രട്ടറി സുധാകര് റെഡ്ഡി പറഞ്ഞു.\nURL to article: http://www.malayalamdailynews.com/?p=286955


മാരക മയക്കുമരുന്നും വ്യാജ യു.എ.ഇ ദിര്‍ഹവുമായി യുവാവ് പിടിയില് | Methylenedioxyamphetamine| De-addiction| Anti-drug campaign 2017\nമാരക മയക്കുമരുന്നും വ്യാജ യു.എ.ഇ ദിര്‍ഹവുമായി യുവാവ് പിടിയില്\nNov 20, 2017, 11:47 AM IST\nമൂന്നുമുതല് ആറുമണിക്കൂര് വരെ ഉത്തേജനം ലഭിക്കുന്ന മയക്കുമരുന്നാണ് എം.ഡി\nമലപ്പുറം: ലക്ഷങ്ങള് വിലമതിക്കുന്ന മയക്കുമരുന്ന് എം.ഡി. എന്നറിയപ്പെടുന്ന മെഥിലിന് ഡെയോക്സി ആംഫെറ്റെയിനും വ്യാജ യു.എ.ഇ. ദിര്‍ഹവുമായി യുവാവ് പിടിയില്. നെടിയിരുപ്പ് പൂളയ്ക്കല് മുജീബ് റഹ്മാന് (ബോംബെ നാണി-37) ആണ് പിടിയിലായത്. കേരളത്തില് ആദ്യമായാണ് ഈ മയക്കുമരുന്ന് പിടികൂടുന്നതെന്ന് ഡിവൈ.എസ്.പി ജലീല് പറഞ്ഞു.\n24 പായ്ക്കറ്റുകളിലായി 16 ഗ്രാം മയക്കുമരുന്ന്് ഇയാളില്‍നിന്ന് കണ്ടെടുത്തു. മുജീബ് റഹ്മാന് വിമാനത്താവളത്തില്‍നിന്ന് പുറത്തുകടന്നയുടനെ സി.ഐ മുഹമ്മദ് ഹനീഫയുടെ നേതൃത്വത്തില് പോലീസ് പിടികൂടുകയായിരുന്നു.\nമുംബെയില്‍നിന്നാണ് മയക്കുമരുന്ന് കൊണ്ടുവന്നതെന്നാണ് മുജീബ്റഹ്മാന് പോലീസിനോട് പറഞ്ഞത്. മൂന്നുമുതല് ആറുമണിക്കൂര് വരെ ഉത്തേജനം ലഭിക്കുന്ന മയക്കുമരുന്നാണ് എം.ഡി. ഗോവയിലെ ബീച്ചുകള് കേന്ദ്രീകരിച്ചുള്ള പാര്‍ട്ടികളിലാണ് വ്യാപകമായി ഇതുപയോഗിക്കുന്നത്.\nഡി.ജെ. പാര്‍ട്ടികളിലും വന്‍കിട ഹോട്ടലുകളിലെ നിശാപാര്‍ട്ടികളിലുമെല്ലാമാണ് പ്രധാനമായും ഉപയോഗിക്കുന്നത്. ചെറിയ അളവിനുപോലും വലിയ വിലയുള്ളതിനാല് ഉന്നതരാണ് ഇത് ഉപയോഗിക്കുന്നത്. മൂക്കിലൂടെ വലിച്ചാണ് മയക്കുമരുന്ന് ശരീരത്തിനകത്താക്കുന്നത്. നാഡീവ്യൂഹത്തെ ദീര്‍ഘസമയം ഉത്തേജിപ്പിക്കും.\nമയക്കുമരുന്ന് ഉപയോഗിക്കുന്നതായി പെട്ടെന്ന് കണ്ടെത്താനാകാത്തതാണ് പ്രധാന ആകര്‍ഷണം. എം.ഡി. ഉപയോഗിക്കുന്നതും കൈവശംവെക്കുന്നതും കുറ്റകരമാണ്. രണ്ടുഗ്രാം എം.ഡി. കൈവശംവെച്ചാല് പത്തുവര്‍ഷം വരെ തടവുശിക്ഷ ലഭിക്കും. മുജീബ് റഹ്മാന് എം.ഡി. ഉപയോഗിക്കുകയും ചെയ്യാറുണ്ടെന്ന് പോലീസ് പറഞ്ഞു.\n200-ന്റെ 10 വ്യാജ യു.എ.ഇ. ദിര്‍ഹമാണ് ഇയാളില്‍നിന്ന് കണ്ടെടുത്തത്. വ്യാജ കറന്‍സിയും മുംബൈയില്‍നിന്ന് സംഘടിപ്പിച്ചതാണ്. വിദേശപണം മാറ്റിനല്‍കുന്ന അനധികൃത സംഘങ്ങള്‍ക്കുനല്‍കി രൂപയാക്കുകയാണ് ലക്ഷ്യം.\nസി.ഐയോടൊപ്പം പ്രത്യേക അന്വേഷണ സംഘത്തിലെ അബ്ദുള്‍അസീസ്, സത്യനാഥന്, ശശി കുണ്ടറക്കാട്, സഞ്ജീവ്, സെയ്ത്മുഹമ്മദ്, എ.എസ്.ഐ സുലൈമാന്, മോഹന്‍ദാസ് എന്നിവര് ചേര്‍ന്നാണ് യുവാവിനെ പിടികൂടിയത്.\nബിലാലും ചോരയില്‍കുളിച്ച് ദമ്പതിമാരും മാത്രം വീട്ടില്; ബെല്ലടിച്ചതും ബൈക്കിലെത്തിയതും ആര്?\nകോട്ടയം: താഴത്തങ്ങാടി പാറപ്പാടത്ത് ഷാനിമന്‍സിലില് ഷീബയെ(60) കൊലപ്പെടുത്തിയ ..\nലോഡ്ജില് തങ്ങിയത് ഒന്നേകാല് മണിക്കൂര് മാത്രം; ബിലാലുമായി ആലപ്പുഴയില് തെളിവെടുപ്പ്\nവാളും പൊട്ടിയ കുപ്പിയുമായി ആക്രമണം, യുവ വ്യവസായി കൊല്ലപ്പെട്ടു; നാല് പേര് അറസ്റ്റില്\nകഞ്ചാവ് വില്‍പ്പനക്കാരുടെ കുത്തേറ്റ് സിപിഎം ബ്രാഞ്ച് സെക്രട്ടറി ആശുപത്രിയില്


Indian player Rohit Sharma postedaheartfelt message on the day of Yuvraj Singh retirement-ഇതിലും മികച്ചൊരു വിടവാങ്ങൽ നീ അർഹിക്കുന്നുവെന്ന് രോഹിത് ശർമ്മ, മറുപടിയുമായി യുവരാജ്\nYuvraj Singh Retirement Rohit Sharma Posted A Heartfelt Message\nട്വിറ്ററിലൂടെയാണ് രോഹിത് ശർമ്മ യുവിക്കായി ഹൃദയത്തിൽനിന്നെഴുതിയ സന്ദേശം പോസ്റ്റ് ചെയ്തത്\nJune 11, 2019 11:51:01 am\nഇന്ത്യൻ ക്രിക്കറ്റിൽ വർഷങ്ങളോളം തിളങ്ങിനിന്നിരുന്ന താരമായിരുന്നു യുവരാജ് സിങ്. രാജ്യാന്തര കരിയറിനോട് ഇന്നലെയാണ് യുവി ഗുഡ്ബൈ പറഞ്ഞത്. മുംബൈയിൽ നടന്ന വാർത്താസമ്മേളനത്തിൽ വികാരാധീനനായാണ് യുവി തന്റെ വിരമിക്കൽ പ്രഖ്യാപനം നടത്തിയത്. ഇതിനുപിന്നാലെ ലോകത്തിന്റെ പല കോണിൽനിന്നും യുവിക്ക് മുന്നോട്ടുളള യാത്രയ്ക്ക് ഭാവുകങ്ങൾ നേർന്ന് ആശംസകളെത്തി. ഇക്കൂട്ടത്തിൽ യുവിയുടെ മുൻസഹതാരവും ഇന്ത്യയുടെ ഉപനായകനുമായ രോഹിത് ശർമ്മയും ഉണ്ടായിരുന്നു.\nട്വിറ്ററിലൂടെയാണ് രോഹിത് ശർമ്മ യുവിക്കായി ഹൃദയത്തിൽനിന്നെഴുതിയ സന്ദേശം പോസ്റ്റ് ചെയ്തത്. ”നിനക്ക് കിട്ടിയത് എന്താണെന്ന് അത് നഷ്ടപ്പെടുന്നതുവരെ നിനക്ക് അറിയില്ല. സഹോദരാ, നിന്നെ ഞാൻ ഒരുപാട് സ്നേഹിക്കുന്നു. ഇതിലും നല്ലൊരു വിടവാങ്ങൽ നീ അർഹിക്കുന്നു.”\nരോഹിതിന്റെ ട്വീറ്റിന് യുവി മറുപടി നൽകുകയും ചെയ്തിട്ടുണ്ട്. ”ഞാൻ ഇപ്പോൾ അനുഭവിക്കുന്നത് എന്താണെന്ന് നിനക്ക് അറിയാം, സഹോദരാ നിന്നെ ഞാൻ സ്നേഹിക്കുന്നു. നീയൊരു ഇതിഹാസ താരമായി മാറും,” യുവരാജ് ട്വീറ്റ് ചെയ്തു.\nതാൻ വിടവാങ്ങൾ മത്സരം കളിക്കാതിരുന്നത് എന്തുകൊണ്ടാണെന്ന് യുവി വിരമിക്കൽ പ്രഖ്യാപനം നടത്തവേ പറഞ്ഞിരുന്നു. ബിസിസിഐ തനിക്ക് വിടവാങ്ങല് മത്സരം വാഗ്‌ദാനം ചെയ്തിരുന്നുവെന്നും എന്നാല് താന് നിരസിക്കുകയായിരുന്നുവെന്നുമാണ് യുവരാജ് വെളിപ്പെടുത്തിയത്. വിരമിക്കല് പ്രഖ്യാപനത്തിനിടെയാണ് താരം മനസ് തുറന്നത്. 2017 ലായിരുന്നു യുവരാജ് അവസാനമായി ഇന്ത്യന് ജഴ്‌സിയണിഞ്ഞത്.\nRead Also: നിറകണ്ണുകളോടെ വിരമിക്കല് പ്രഖ്യാപിച്ച് യുവരാജ് സിങ്\n”നിനക്ക് യോയോ ടെസ്റ്റ് പാസാകാന് പറ്റിയില്ലെങ്കില് ഒരു വിരമിക്കല് മത്സരം തരാം എന്നവര് പറഞ്ഞിരുന്നു” വികാരഭരിധനായിട്ടായിരുന്നു യുവി സംസാരിച്ചത്. സമകാലികനായിരുന്ന വീരേന്ദര് സെവാഗ് തനിക്ക് വിടവാങ്ങല് മത്സരം ലഭിക്കാതിരുന്നതിനെ കുറിച്ച് പറഞ്ഞിരുന്നു. ഇതിഹാസ താരങ്ങളായ വി.വി.എസ്.ലക്ഷ്മണിനും രാഹുല് ദ്രാവിഡിനും വിടവാങ്ങല് മത്സരമില്ലായിരുന്നു. എന്നാല് തനിക്ക് വിടവാങ്ങാനായി ഒരു മത്സരം വേണ്ട എന്നതായിരുന്നു യുവിയുടെ നിലപാട്.\nRead Also: ക്രിക്കറ്റ് ഇഷ്ടമാണ്, അതേസമയം വെറുപ്പുമാണ്; യുവരാജ് സിങ്\n”എനിക്ക് അവസാന മത്സരം കളിക്കണമെന്ന് ഞാന് ബിസിസിഐയോട് പറഞ്ഞില്ല. യോഗ്യനാണെങ്കില് ഗ്രൗണ്ടില് തന്നെ അവസാനിപ്പിക്കാമായിരുന്നു. എനിക്കൊരു അവസാന മത്സരത്തിനായി ഞാന് ചോദിച്ചിട്ടില്ല. അങ്ങനെയല്ല ഞാന് ക്രിക്കറ്റ് കളിച്ചത്. അതുകൊണ്ട് അന്ന് ഞാന് പറഞ്ഞു, എനിക്കൊരു വിടവാങ്ങല് മത്സരം വേണ്ട, യോയോ ടെസ്റ്റ് പാസായില്ലെങ്കില് ഞാന് മിണ്ടാതെ വീട്ടിലേക്ക് പോകാം. പക്ഷെ ഞാന് ടെസ്റ്റ് പാസായി. പിന്നെ സംഭവിച്ചതൊന്നും എന്റെ തീരുമാനമായിരുന്നില്ല” താരം പറഞ്ഞു.


ജസ്റ്റിന് ബീബര്‍ക്ക് പുതിയ കൂട്ട്, വിവാഹനിശ്ചയം കഴിഞ്ഞു, ഇനി മര്യാദക്കാരനാകുമെന്ന് പോപ്പ് താരം - Rashtradeepika : Rashtradeepika\nജസ്റ്റിന് ബീബര്‍ക്ക് പുതിയ കൂട്ട്, വിവാഹനിശ്ചയം കഴിഞ്ഞു, ഇനി മര്യാദക്കാരനാകുമെന്ന് പോപ്പ് താരം\nപ്രശസ്ത പോപ്പ് ഗായകന് ജസ്റ്റിന് ബീബര് വിവാഹിതനാകുന്നു. മോഡല് ഹെയ്ലി ബാള്‍ഡ്വിനാണ് വധു. ഇരുവരും തമ്മിലുള്ള വിവാഹനിശ്ചയം കഴിഞ്ഞതായി അമേരിക്കന് മാധ്യമങ്ങള് റിപ്പോര്‍ട്ട് ചെയ്യുന്നു. നടന് സ്റ്റീഫന് ബാള്‍ഡ്വിന്നിന്റെ മകളാണ് ഹെയ്ലി. വോഗ്, മാരി ക്ലയര്, സ്പാനിഷ് ഗാര്‍പേഴ്സ് ബസാര് തുടങ്ങിയ മാഗസിനുകളിലൂടെയാണ് ഹെയ്ലി പ്രശസ്തയായത്.\nകഴിഞ്ഞദിവസം സോഷ്യല്‍മീഡിയ വഴി പുറത്തുവന്ന ബീബറിന്റെ വീഡിയോ വൈറലായിരുന്നു. യുഎസിലെ ഹാംപ്ടണ്‍സിലാണ് സംഭവം. ഹെയ്ലി ബാല്‍ഡിനൊപ്പം തന്റെ മെഴ്സിഡസ് ഓടിച്ചുപോവുകയായിരുന്നു ജസ്റ്റിന് ബീബര്. പെട്ടെന്ന് റോഡിന്റെ നടുവില് വച്ച് കാര് നിന്നു. പൊലീസും ടോ ട്രക്കുമെല്ലാം വരുന്നതിന് മുമ്പ് ബീബര് തന്നെ ഇടപ്പെട്ടു.\nറോഡ് ബ്ലോക്ക് ഒഴിവാക്കാന് ട്രാഫിക് നിയന്ത്രണം തുടങ്ങി. പിന്നീട് പൊലീസ് എത്തിയാണ് കാര് മാറ്റിയത്. 2014ല് മിയാമിയില് വച്ച് മദ്യപിച്ച് വാഹനമോടിച്ചതിനെ തുടര്‍ന്ന് ബീബറിനെ അറസ്റ്റ് ചെയ്തിരുന്നു. മദ്യപിച്ചിരുന്നതിന് പുറമെ ഡ്രൈവിംഗ് ലൈസന്‍സ് ഇല്ലാതെയുമാണ് ബീബര് അന്ന വണ്ടിയോടിച്ചിരുന്നത്.


Government appointed committee to solve issues with kerala blasters and GCDA-കേരള ബ്ലാസ്റ്റേഴ്സ് vs ജിസിഡിഎ; പ്രശ്നപരിഹാരത്തിന് രണ്ടംഗ സമിതി | Indian Express Malayalam\ngovernment appointed committee to solve issues with kerala blasters and gcda\nകേരള ബ്ലാസ്റ്റേഴ്സിന് ദീർഘകാലത്തേക്ക് സ്റ്റേഡിയം വാടകയ്ക്ക് നൽകുമ്പോൾ മറ്റു മത്സരങ്ങൾ ഇവിടെ നടത്താൻ സാധിക്കില്ലെന്നാണ് ജിസിഡിഎയുടെ വാദം\nUpdated: November 14, 2019 2:56:59 pm\nകൊച്ചി: ഇന്ത്യൻ സൂപ്പർ ലീഗ് ക്ലബ്ബ് കേരള ബ്ലാസ്റ്റേഴ്സും ജിസിഡിഎയും തമ്മിലുള്ള പ്രശ്നങ്ങൾ പരിഹരിക്കുന്നതിന് സർക്കാർ രണ്ടംഗ സമിതിയെ നിയോഗിച്ചു. ഹോം ഗ്രൗണ്ടായ കൊച്ചി വിടാൻ കേരള ബ്ലാസ്റ്റേഴ്സ് നീക്കം ആരംഭിച്ചതിന് പിന്നാലെയാണ് സർക്കാർ പ്രശ്നപരിഹാരത്തിന് സമിതിയെ നിയോഗിച്ചത്. പ്രശ്‌നപരിഹാരത്തിനായി ബുധനാഴ്ച കായികമന്ത്രി ഇ.പി. ജയരാജന്റെ ഓഫീസില് ചേര്‍ന്ന യോഗത്തിലാണ് തീരുമാനം.\nസ്‌പോര്‍ട്സ് കൗണ്‍സില് സെക്രട്ടറി സഞ്ജയന് കുമാര്, സ്‌പോര്‍ട്സ് ഡയറക്ടര് ജെറോമി ജോര്‍ജ് എന്നിവരാണ് സമിതി അംഗങ്ങള്. കേരള ബ്ലാസ്റ്റേഴ്സിന്റെ അടുത്ത ഹോം മത്സരത്തിന് മുമ്പ് പ്രശ്നം പരിഹരിക്കാനും സമിതിക്ക് നിർദേശം നൽകി. ഡിസംബർ ഒന്നിന് ഗോവയ്ക്കെതിരെയാണ് കൊച്ചി ജവഹർലാൽ നെഹ്‌റു സ്റ്റേഡിയത്തിൽ കേരള ബ്ലാസ്റ്റേഴ്സിന്റെ അടുത്ത ഹോം മത്സരം.\nവരും ദിവസങ്ങളിൽ തന്നെ ചർച്ചകൾ ആരംഭിക്കനാണ് സമിതി നീക്കം. കൊച്ചി കോർപ്പറേഷൻ, ജിസിഡിഎ, കെഎഫ്എ, സ്പോർട്സ് കൗൺസിൽ എന്നിവരുമായി സമിതി ചർച്ച നടത്തും. ബ്ലാസ്റ്റേഴ്സിന് കൊച്ചിയില് തുടരാന്‍വേണ്ട സാഹചര്യമൊരുക്കാനാണ് സര്‍ക്കാരിന്റെ ശ്രമം.\nകേരള ബ്ലാസ്റ്റേഴ്സിന് ദീർഘകാലത്തേക്ക് സ്റ്റേഡിയം വാടകയ്ക്ക് നൽകുമ്പോൾ മറ്റു മത്സരങ്ങൾ ഇവിടെ നടത്താൻ സാധിക്കില്ലെന്നാണ് ജിസിഡിഎയുടെ വാദം. അറ്റകുറ്റപണികൾ സംബന്ധിച്ചും ഇരുകൂട്ടരും പരസ്പരം ആരോപണ പ്രത്യാരോപണങ്ങൾ ഉന്നയിച്ചിരുന്നു. ഇതിന് പിന്നാലെയാണ് ഹോം ഗ്രൗണ്ട് കൊച്ചിയിൽ നിന്ന് മാറ്റാൻ കേരള ബ്ലാസ്റ്റേഴ്സ് ഒരുങ്ങിയത്.\nWeb Title: Government appointed committee to solve issues with kerala blasters and gcda


കണ്ടിരുന്നുപോകും ഫെലിക്‌സിന്റെ ഈ ഒഴുകും ശില്‍പ്പങ്ങളെ - Janayugom Online\nകണ്ടിരുന്നുപോകും ഫെലിക്‌സിന്റെ ഈ ഒഴുകും ശില്‍പ്പങ്ങളെ\nBy: Web Desk | Sunday2December 2018 5:45 PM IST\nഒരു വര്‍ഷമായി സോഷ്യല് മീഡിയയില് സജീവമാണ് ഫെലിക്‌സിന്റെ ശില്‍പ ചാരുതകള്. ഒരു ശില്‍പ്പത്തിനുവേണ്ടുന്ന രൂപ ഭംഗിയും അതിന്റെ കവിത്വങ്ങളും മാത്രമല്ല ഫെലിക്‌സ് സെംപര് എന്ന കലാകാരന്റെ ശില്‍പ്പങ്ങള്‍ക്ക് പുതുമ നിലനിര്‍ത്തുന്നത്. അത് അതിന്റെ നിര്‍മ്മാണത്തിലെ ബുദ്ധിവൈഭവമാണ്.\nകണികകള് തിരിച്ചുള്ള ഭംഗിയും തുളുമ്പി നില്‍ക്കുന്ന കാവ്യഭംഗിയും ഫെലിക്‌സ് കൊത്തിയുണ്ടാക്കുന്നതുപക്ഷെ കരിങ്കല്ലില്ല എന്നുമാത്രം. സിമന്റോ മണ്ണോ ഉപയോഗിക്കാത്ത ഈ ശില്‍പ്പങ്ങള് പേപ്പര്‍കൊണ്ടു നിര്‍മ്മിച്ചവയാണ്.\nശില്‍പ്പങ്ങളുടെ തലയില് നിന്ന് ഒന്നു പൊക്കിയെടുത്താല് അവസാനം വരെ അവ ഒഴുകി കൊണ്ടിരിക്കും. അടര്‍ത്തിയെടുക്കാവുന്ന ശില്‍പ്പങ്ങളുടെ ഏതൊരു ഭാഗവും തിരികെ വെക്കാന് കഴിയും. ഒരു പരിധിവരെ അടരുന്ന ഭാഗങ്ങള്‍ക്കുള്ളില് പ്രതിമയുമായി ബന്ധം നിലനിര്‍ത്തുന്നത് അനേകായിരം കടലാസുകഷണങ്ങളാണ്.\nപറഞ്ഞവസാനിപ്പിക്കാന് വാക്കുകളില്ലാതെ തൂലിക താഴുമ്പോള് ഫെലിക്‌സിന്റെ മാന്ത്രികതയെ അറിയാന് കഴിയുന്ന ദൃശ്യങ്ങള് നല്‍കി വിടവാങ്ങുകയാണ് ഉത്തമം..\nഅയ്യന് തുണ! തെരഞ്ഞെടുപ്പില് ബിജെപിക്ക് ഏക ആയുധം ശബരിമല\nഅടുത്ത ജന്മത്തെക്കുറിച്ച് ഫേസ്ബുക്കില് തിരയുന്നവരോട്…\nനിത്യഹരിത നായകന് പ്രേം നസീര് വീണ്ടും….\nസ്വകാര്യ വ്യക്തിക്ക് പതിച്ച് നല്‍കിയ ഭൂമി തിരിച്ചുപിടിച്ച് സര്‍ക്കാര്\nവരുന്നു ബിജെപിക്ക് വേണ്ടി സന്യാസി പടയോട്ടം\nതന്തൂരി ചായ, മലയാളികള്‍ക്കിടയില് പ്രിയമേറുന്നു ഉത്തരേന്ത്യന് രുചി


ക്യൂട്ടായി സംസാരിക്കുന്ന പെണ്ണുങ്ങൾക്ക് ഞങ്ങളുടെ നാട്ടിൽ ഒരു പേരുണ്ട് ! - കിടിലൻ പ്രൊപ്പോസൽ സീനുമായി മുന്തിരി മൊഞ്ചൻ ടീസർ ! - metromatinee.com Lifestyle Entertainment & Sports\nകാത്തിരിപ്പിനൊടുവിൽ മുന്തിരി മൊഞ്ചൻ സിനിമയുടെ ടീസർ എത്തി . വിജിത് നമ്പ്യാർ സംവിധാനം ചെയ്യുന്ന ചിത്രത്തിൽ മനേഷ് കൃഷ്ണനും പുതുമുഖ താരം ഗോപിക അനിലുമാണ് നായിക നായകന്മാർ . ഇവർ രണ്ടുമുള്ള ടീസർ ആണ് എത്തിയത് .\nരസകരമായ ഒരു പ്രൊപോസൽ സീൻ ആണിപ്പോൾ പുറത്ത് വന്നിരിക്കുന്നത് . വിശ്വാസ് മൂവി പ്രൈവറ്റ് ലിമിറ്റഡിന്റെ ബാനറില് പി.കെ. അശോകന് നിര്‍മിക്കുന്ന ചിത്രത്തിന്റെ കഥയും തിരക്കഥയും സംഭാഷണവും ഒരുക്കിയിട്ടുള്ളത് മനു ഗോപാലും മൊഹറലി പൊയ്‌ലുങ്ങല് ഇസ്മായിലുമാണ്. ഛായാഗ്രഹണം ഷാന് ഹാഫ്സാലി. പശ്ചാത്തല സംഗീതം റിജോഷ്. ചിത്രം ഈ മാസം 25 ന് തിയേറ്ററുകളിലെത്തും.\nmunthiri monchan teaser\nRelated Topics:Featured, Metromatinee Mentions, Munthiri Monchan Movie, Teaser